CAPITOLUL 2 FAPTELE DE COMERȚ 


SECTIUNEA 1 ASPECTE GENERALE 


|! 


1.1. Criteriul comercialității 


Calificarea noțiunii de comercialitate aparţine dreptului intern al fiecărei ţări şi se face 
după criterii proprii. 

Determinarea comercialităţii recunoaşte, în diferitele sisteme naţionale de drept, 
două concepţii: 

m concepţia subiectivă (criteriul subiectiv) 
m concepţia obiectivă (criteriul obiectiv) 

Îmbrăţişând criteriul subiectiv, unele legislații naţionale fac să depindă caracterul 
comercial sau civil al actului (faptului) juridic de calitatea autorului, a subiectului; actul (faptul) 
este comercial dacă este săvârşit de un comerciant, calitatea de comerciant rezultând din lege sau 
din înscrierea într-un anumit registru (de exemplu în dreptul german). 

Alte legislații, dând expresie concepţiei obiective, determină comercialitatea potrivit 
elementelor intrinseci ale actului juridic respectiv, naturii sale şi independent de calitatea 
participanţilor la raportul juridic respectiv. Aceasta este valabilă în dreptul român, dar şi în cel 
francez, italian, spaniol. 


1.2. Reglementare 


În dreptul nostru, enumerarea faptelor de comerț este dată de Codul comercial care, 
folosind criteriul pozitiv, arată categoriile de fapte considerate fapte de comerţ obiective în 
articolul 3, iar apoi, folosind criteriul negativ, în articolul 5, indică acele fapte care nu pot fi 
calificate a fi comerciale. Deşi până aici recunoaştem aplicarea criteriului obiectiv, pentru că prin 
săvârşirea de fapte de comerţ obiective ajungem la dobândirea calităţii de comerciant, deci la 
fapte subiective, Codul comercial, în articolul 4, se referă la faptele subiective de comerţ. 

În concluzie, Codul comercial român consacră criteriul obiectiv de calificare a 
faptelor de comerţ (conform articolelor 3 şi 5 Cod comercial), dar, considerându-l insuficient, îl 
completează cu o prezumție de comercialitate, deci aplicând criteriul subiectiv (conform 
articolului 4 Cod comercial). 


SECȚIUNEA 2 CLASIFICAREA FAPTELOR DE COMERȚ 


Potrivit Codului comercial român, faptele de comerț se clasifică în: 

> fapte obiective (reglementate de art. 3 Cod comercial, potrivit criteriului 
pozitiv şi de art. 5 Cod comercial, potrivit criteriului negativ); 

> fapte subiective (reglementate de art. 4 Cod comercial); 

> fapte unilaterale sau mixte (reglementate de art. 6 şi 56 Cod comercial şi 
care, având caracter civil pentru una dintre părți şi comercial pentru cealaltă 
parte, sunt considerate mixte; fiind comerciale doar pentru o parte, pot fi 
numite unilaterale). 


fapte obiective de comerț 


prin natura lor sunt comerciale şi sunt enumerate de legiuitor în articolul 3 Cod 
comercial 


ais a căror comercialitate este dată de 
fapte subiective de comerț À p . 
calitatea celor ce le săvârşesc; prezumția 


că toți comercianții săvârşesc fapte comerciale, cu excepţiile enumerate în articolul 4 Cod 
comercial 


E E pentru o parte faptul e civil, pentru 
fapte unilaterale sau mixte de comerț celălalt are caracter comercial; regimul 


lor juridic este reglementat de articolul 
56 Cod comercial. 


2.1. Fapte de comerț obiective 


Se numesc obiective pentru că legiuitorul le-a considerat comerciale datorită naturii 
lor şi pentru motive de ordine publică. Orice persoană este liberă să săvârşească sau nu faptele 
enumerate de art. 3 Cod comercial român, dar dacă le-a săvârşit, persoana în cauză intră sub 
incidenţa legilor comerciale. 

Pentru că trăsătura comună a celor 20 de operaţiuni (acte, fapte) enumerate de art. 3 
Cod comercial este intermedierea (în sensul că, potrivit teoriei circulaţiei, actul de comerț este 
un act de interpunere în circulația mărfurilor de la producător la consumator în scopul obținerii 
unui beneficiu) şi că uneori poate îmbrăca forma întreprinderii (în sensul că, potrivit teoriei 
întreprinderii, actul de comerț presupune o activitate metodic organizată, incluzând atât capitalul 
cât şi forţa de muncă salariată, desfăşurată pe riscul întreprinzătorului) iar alteori comercialitatea 
se datorează legăturii strânse cu un fapt calificat de lege ca fiind comercial, distingem trei 
categorii de fapte de comerț obiective: 

m operaţiuni de intermediere (interpunere în schimbul mărfurilor şi al titlurilor de credit); 

m întreprinderile (acte de intermediere în operaţiunile de schimb folosind forța de muncă 
salariată); 

m fapte conexe (accesorii). 


1. Operațiunile de intermediere sunt operaţiuni de interpunere în schimbul sau 
circulaţia mărfurilor. 

Aceste operaţiuni corespund noţiunii de comerţ, în accepțiunea sa economică, ca 
activitate de vânzare-cumpărare a mărfurilor care circulă astfel între producător şi consumator, 
activitate care are ca scop obţinerea de profit. Finalitatea acestor operațiuni nu este aşadar 
folosirea mărfurilor pentru scopul propriu, personal sau al familiei, ci vânzarea, revânzarea sau 
închirierea în scop speculativ. Din categoria acestor operaţiuni fac parte vânzarea-cumpărarea, 
consignaţia, titlurile de credit şi operaţiunile de bancă şi schimb. 


a) Vânzarea-cumpărarea comercială 
Regula ce s-ar fi putut desprinde din articolul 3 Cod comercial ar fi următoarea: 

ū cumpărarea pentru a fi un act de comerţ trebuie încheiată cu intenţia ca obiectul 
cumpărat să fie revândut sau, cel puţin atunci când natura obiectului permite, să fie 
închiriat; 

Q vânzarea este comercială când a fost precedată de o cumpărare comercială, adică a 
fost făcută cu intenţia de a revinde. 

Această regulă este întărită de conţinutul articolului 5 Cod comercial, potrivit 
căruia “Nu se poate considera ca fapt de comerț cumpărarea de producte sau mărfuri ce s-ar face 
pentru uzul sau consumațiunea cumpărătorului ori familiei sale”. Acest articol conţine 
reglementarea criteriului negativ de calificare a faptelor de comerț prezentat mai înainte (în 
secţiunea 2). Din interpretarea lui deducem că ori de câte ori vânzarea-cumpărarea va avea ca 
finalitate consumul sau folosinţa bunului vândut de către însuşi cumpărătorul sau de către familia 
sa, actul juridic va îmbrăca forma civilă şi nu comercială. Aceasta pentru că în locul speculațiunii 
(obţinerii de profit), vânzarea-cumpărarea a urmărit folosirea sau consumarea bunului, obiect al 
cumpărării, de către însuşi cumpărătorul sau familia sa. 


În ceea ce priveşte obiectul vânzării, Codul comercial român enumeră mărfurile şi 
productele “fie în natură” (prin producte vom înţelege produsele naturale ale solului: cereale, 
legume sau produse animale: lână, carne), adică neprelucrate, “fie după ce se vor fi lucrat”, adică 
după ce au devenit produse finite (exemplu: materii prime, materiale devenite maşini, unelte etc.) 
sau care doar au fost “puse în lucru” (echivalentul de azi al semifabricatelor). 

Generalizând am putea conchide că vânzarea este comercială, potrivit Codului 
comercial din 1887, când obiectul este un bun mobil supus vânzării sau închirierii, în scop 
speculativ. Deşi legiuitorul de la 1887 a lăsat, cu bună ştiinţă, în afara obiectului vânzării bunurile 
imobile (cu toate că în Codul italian din 1882 se admitea şi vânzarea de imobile în scop de 
speculaţiune, ca act comercial), azi, interpretând actele normative recent adoptate (Legea nr. 
298/2001 pentru modificarea şi completarea Legii nr. 11/1991 privind combaterea concurenţei 
neloiale), extinzând sfera de cuprindere a fondului de comerţ şi asupra imobilelor, revine la 
“modelul italian”. Acceptăm astăzi că vânzarea este comercială şi când are ca obiect bunuri 
imobile, ori de câte ori se urmăreşte revânzarea sau închirierea bunului respectiv (a se vedea şi 
capitolul 3, secțiunea 3.2. privind fondul de comerţ). 

Art. 3, punctele 1 şi 2 Cod comercial enumeră ca obiect al vânzării-cumpărării 
comerciale şi titlurile de credit (a se vedea, în continuare, literele c şi d). 


b) Operaţiuni de punere în consignaţie a mărfurilor sau productelor în scop de 
vânzare 

Contractul de consignaţie este contractul prin care una din părţi, consignantul 
încredinţează altei persoane, numită consignatar, mărfuri spre a le revinde în nume propriu, la un 
preţ dinainte stabilit, pe contul consignantului, cu obligaţia fie de a remite celui din urmă prețul 
obţinut, fie de a restitui lucrul în natură. Contractul este reglementat prin Legea nr. 178 din 30 
iulie 1934, republicată şi nu trebuie confundată cu activitatea desfăşurată azi sub denumirea de 
“Second Hand”. În timp ce prin contractul de consignaţie consignatarului nu-i revine niciodată 
dreptul de proprietate asupra mărfii încredințate de consignant, patronul magazinului din reţeaua 
„Second Hand” a cumpărat, deci a devenit proprietarul mărfii pe care o vinde apoi în magazin. 
Consignatarul nefiind şi proprietarul mărfii ce se vinde, are obligaţii ce rezultă de regulă din 
păstrarea ei (specifice depozitului), dar şi de a-l reprezenta pe consignant (specifice contractului 
de comision) (a se vedea capitolul 6, secţiunea 2.4.). 


c) Contractele de report asupra obligaţiunilor de Stat sau altor titluri de credit 
circulând în comerţ (conform articolului 3, punctul 3 Cod comercial) 

Reportul, reglementat de articolele 74-76 Cod comercial, este un contract care 
constă în cumpărarea de către reportator, pe bani gata de titluri de credit de stat (de exemplu: 
obligaţiuni de stat) sau alte titluri de credit circulând în comerţ (acţiuni, obligaţiuni ale societăților 
comerciale) şi în revânzarea simultană, cu termen şi cu un preţ determinat, către aceeaşi persoană, 
numită reportat, a unor titluri de aceeaşi specie. Posibilitatea recurgerii la report apare când o 
persoană, titulară a unor titluri de credit, are nevoie de numerar. Ea ar putea să vândă titlurile, ori 
să le constituie ca gaj în vederea obţinerii unui împrumut. Mai avantajos ar fi însă să dea aceste 
titluri în report, mai ales dacă nu doreşte să se despartă definitiv de ele. De exemplu, o persoană 
A deţine 10 acţiuni ale unei bănci comerciale şi le vinde lui B, la preţul nominal de 8.000 lei 
o acţiuni, pe care-l încasează imediat. Prin acelaşi contract părţile se înţeleg ca, la un anumit 
termen, B să-i revândă lui A 10 acțiuni ale aceleiaşi bănci (dar nu exact cele cumpărate) la un 
anumit preţ, de obicei mai mare decât valoarea nominală (de exemplu, 9.000 lei o acţiune) — 
diferenţa între suma plătită şi cea încasată de reportatorul B poartă denumirea de report. Până la 
revânzarea titlurilor valoarea lor poate să urce sau să scadă, existând un risc al reportului. În cazul 
nostru, să ne imaginăm că B, înainte de revânzarea către A, vinde acţiunile cu un anumit preţ — să 
zicem 10.000 lei pe acţiune — dar va fi nevoit să cumpere 10 acţiuni, a căror valoare a crescut la 
17.000 lei acțiunea, în vederea revânzării către A. La report se speculează: unii “à la hausse”, alții 
“à la baisse”. Aceste operaţiuni se încadrează în categoria operaţiilor speculative de valori, 
numite operaţiuni bursiere. Prin finalitatea lor speculativă, sunt şi ele acte obiective de comerț (a 
se vedea capitolul 6, secțiunea 2.5.). 


d) Cumpărările sau vânzările de părţi sau acţiuni ale societăților comerciale 
(conform articolului 3, punctul 4 Cod comercial) 


Activitatea societăţilor comerciale are ca finalitate obţinerea de profit; cu atât mai 
mult, cumpărarea sau vânzarea de acţiuni, care reprezintă diviziuni ale capitalului social al 
societăţilor comerciale de capitaluri, va constitui fapt de comerţ obiectiv. 


e) Operațiunile de bancă şi schimb (conform articolului 3, punctul 11 Cod 
comercial) 

Operațiunile de bancă constau în: depozite de sume de bani sau de titluri, acordare 
de credite, operaţiuni asupra titlurilor de credit, efectuare de plăţi etc. şi se realizează de către 
Banca Naţională a României şi de către băncile comerciale. 

Operațiunile de schimb sunt operaţiunile de schimb de monedă sau bilete de bancă 
naţională sau străine, precum şi operaţiuni referitoare la transmiterea de fonduri. Ele sunt 
efectuate atât în cadrul băncilor comerciale, dar şi al caselor de schimb valutar. 


f) Cambiile şi ordinele de producte sau de mărfuri (conform articolului 3, punctul 
14 Cod comercial) 

Cambia este un titlu la ordin formal şi complet, cuprinzând obligația necondiționată, 
autonomă, abstractă şi solidară de a plăti sau a dispune să se plătească o sumă determinată de bani 
la scadenţă şi la locul convenit, care este negociabilă prin gir şi beneficiază de o procedură de 
execuţie eficace şi promptă. 

Ordinul de producte este o cambie, care nu are obiect o sumă de bani, ci o cantitate 
de mărfuri sau producte (de exemplu: grâu, porumb). 

Biletul la ordin este şi el, ca şi cambia, un titlu de credit, creat de subscriitor sau 
emitent în calitate de debitor care se obligă să plătească o sumă de bani fixată, la un anumit 
termen sau la prezentare, unei alte persoane, denumită beneficiar, care are calitate de creditor. 

Rațiunea pentru care cambia şi biletul la ordin sunt considerate de lege fapte 
obiective de comerț este tradiția, ele fiind dintre cele mai vechi instituţii de drept comercial. 
Cambia de exemplu s-a născut în comerţ, fiind utilizată la început numai de către comercianți, 
dar, în timp, chiar şi de necomercianți. Astăzi, fie că are ca temei o obligaţie civilă sau 
comercială, cambia este un fapt obiectiv de comerţ şi este reglementată, alături de biletul la ordin, 
de Legea nr. 58/1934 (a se vedea şi capitolul 8 — secțiunea 1 şi 2). 


2. Întreprinderile 


Întreprinderea este un organism economic şi social. Ea constituie o organizare 
autonomă a unei activităţi cu ajutorul factorilor de producţie (forțele naturii, capitalul şi 


munca) de către întreprinzător şi pe riscul său, în scopul producerii de bunuri şi servicii, 
destinate schimbului, având ca finalitate obținerea unui profit. 


În doctrină, având în vedere obiectul lor, întreprinderile enumerate de articolul 3 
Cod comercial sunt împărţite în două grupe: 

a Întreprinderile de producţie (industriale) din care fac parte: 

— întreprinderile de construcţii (care se interpun între clientul-beneficiar şi 
lucrători); 

— întreprinderile de fabrici şi manufactură (care au ca obiect transformarea materiei 
prime, prelucrarea ei şi obținerea de produse industriale sau de manufactură). 

a Întreprinderile de prestări de servicii şi cuprinde: 

— întreprinderile de furnituri (care presupun o activitate prin care furnizorul, în 
schimbul unui preț determinat anticipat, asigură prestarea unui serviciu sau 
predarea de produse la termene succesive — de exemplu, R.A.T.B., R.A.S.U.B.); 
întreprinderile de spectacole publice (interpunându-se între artist şi spectator); 
întreprinderile de comisioane (în care comisionarul încheie, în mod permanent 
afaceri în nume propriu, dar pe seama comitentului); 

— agenţii şi oficii de afaceri (în care se intermediază afaceri în diferite domenii ca: 
turism, vânzare-cumpărare şi închirieri de imobile, publicitate etc.); 

— întreprinderi de editură, librării şi obiecte de artă (având ca obiect reproducerea şi 
difuzarea unei lucrări sau vânzarea unor obiecte de artă, când vinde altă persoană 
decât autorul sau artistul); 

— întreprinderile de transport (în care transportatorul de mărfuri sau de persoane se 
comportă ca un intermediar între expeditorul-furnizor şi destinatarul-beneficiar, 
prestând un serviciu expeditorului-furnizor în favoarea terțului-beneficiar, adică 
destinatarului); 

— întreprinderile de imprimerie (care multiplică operele literare, ştiinţifice sau 
artistice folosind mijloace mecanice); 

— întreprinderile de asigurare (îşi desfăşoară activitatea sub forma societăţilor de 
asigurare); 

— depozitele în docuri şi antrepozite (privind organizarea activităţii de depozitare a 
mărfurilor sub formă de întreprindere, dar şi operaţiunile de depozitare şi 
documentele vizând marfa depozitată). 


3. Fapte conexe (accesorii) 

Faptele de comerţ conexe sau accesorii sunt faptele juridice care au, prin natura lor, 
un caracter civil, dar, pentru că existenţa lor este legată de un fapt calificat de lege ca fiind 
comercial, dobândesc şi ele caracter comercial, potrivit regulii “accesorium sequitur principale” 
(adică ceea ce este accesoriu, conex, urmează regimul juridic al faptului principal). 

Sunt fapte accesorii: 

a operațiunile de mijlocire în afaceri (pentru că mijlocitorul aduce în față pe 
partenerii de afaceri şi, datorită priceperii şi efortului intermediarului, se 
încheie un act juridic comercial între aceştia; de exemplu: o vânzare- 
cumpărare comercială, o închiriere comercială etc.); 

a  expediţiunile maritime şi toate contractele privitoare la comerțul pe 
mare şi navigaţie (în care faptul principal este vânzarea-cumpărarea de 
mărfuri în scop de profit, dar marfa trebuie transportată “pe mare” şi atunci 
toate operaţiunile necesare acestui transport devin automat comerciale prin 
conexitatea pe care o au cu faptul principal. Pe criteriul logicii, vom aplica 
aceeaşi explicaţie transportului aerian.); 

a depozitele pentru cauză de comerț (din nou faptul principal este vânzarea- 
cumpărarea comercială, dar marfa, până a fi vândută trebuie depozitată, deci 
contractul de depozit va căpăta prin conexitate cu faptul principal un caracter 
comercial); 

a contul curent şi cecul care însă, potrivit articolului 6 alineatul 2 Cod 
comercial, nu sunt considerate ca fapte de comerț în ceea ce priveşte pe 
necomercianți “afară dacă ele n-au o cauză comercială” (când doi 
comercianţi încheie un contract de cont curent — în acest sens a se vedea 
capitolul 6, secţ. 2.6 — prin finalitatea sa va fi un contract comercial, dar dacă 
corentiştii, ca parteneri ai contractului de cont curent încheie acest contract 
fără finalitate comercială, faptul va fi civil). Astfel, va fi civil contul curent 
încheiat între două persoane când A împuterniceşte pe B să-i plătească 
abonamentul lunar către Romtelecom în Bucureşti, iar B îl împuterniceşte pe 
A să-i plătească întreţinerea la apartamentul său din Galaţi pe perioada în 
care A se află la Galaţi); 

a mandatul, gestiunea de afaceri, plata nedatorată, îmbogățirea fără justă 
cauză etc., atunci când au o cauză comercială. 


2.2. Fapte subiective de comerţ 


Faptele subiective de comerţ reprezintă acea categorie de fapte care, fiind săvârşite 
de un comerciant capătă calificarea de a fi “comerciale”. Deci, calitatea subiectului determină 
natura juridică a faptului săvârşit. 

Prezumtia de comercialitate 


Articolul 4 Cod comercial dispune că “se socotesc, afară de acestea (adică de faptele 
deja analizate în articolul 3 Cod comercial), ca fapte de comerţ celelalte contracte şi obligaţiuni 
ale unui comerciant, dacă nu sunt de natură civilă sau dacă contrariul nu rezultă din însuşi actul”. 

Prin acest articol, legiuitorul instituie o prezumție relativă (“juris tantum”) de 
comercialitate cu privire la toate actele şi operaţiile unui comerciant, care poate fi însă răsturnată 
(înlăturată), dovedindu-se contrariul, adică tocmai caracterul civil al faptului. Aceasta este 
posibilă în două situaţii, care se constituie ca excepţii de la prezumția de comercialitate. 

Exceptii: 

m Acte care prin natura lor sunt întotdeauna civile (căsătoria, adopția, testamentul), care, 
chiar încheiate de un comerciant, rămân civile; 

m Acte expres civile (care corespund acelei părţi din articolul 4 Cod comercial conform 
căruia actele sunt comerciale “dacă contrariul nu rezultă din însuşi actul”), adică vor fi 
civile actele în care se stipulează expres cauza civilă a acestora (de exemplu: va fi civilă şi 
nu comercială constituirea unei ipoteci pentru garantarea unui împrumut făcut de un 
comerciant în scopul achiziţionării unei locuinţe pentru uzul personal al comerciantului şi 
al familiei sale). 

Pentru determinarea caracterului civil şi nu comercial al unui fapt, legiuitorul mai 
foloseşte un criteriu negativ, enumerând fapte ce nu pot fi comerciale. Astfel, potrivit articolului 5 
Cod comercial “Nu se poate considera ca fapt de comerţ cumpărarea de producte sau de mărfuri 
ce s-ar face pentru uzul sau consumaţiunea cumpărătorului, ori a familiei sale; de asemenea, 
revânzarea acestor lucruri şi nici vânzarea productelor pe care proprietarul sau cultivatorul le are 
după pământul său sau cel cultivat de dânsul”. 

În primul rând nu sunt fapte de comerţ acelea care vizează satisfacerea unor 
interese (“uzul” sau “consumaţiunea”) ale cumpărătorului sau ale familiei sale (prin 
interpretarea extensivă vom înţelege că aceeaşi concluzie este valabilă şi pentru cumpărătorul- 
comerciant). Nici revânzarea acestora, dacă intenţia de revânzare n-a existat chiar la încheierea 
actului. De exemplu: cumpărarea unei perechi de pantofi, care n-a fost achiziționată cu scop de 
revânzare, dar pe care cumpărătorul se hotărăşte s-o revândă pentru că nu i se potriveşte şi-l 
jenează; în acest caz actul de cumpărare şi cel de vânzare sunt civile (a se vedea şi secțiunea 2.1 
(a) — Vânzarea-cumpărarea comercială). 

În al doilea rând, nu sunt fapte de comerţ activităţile agricole, sub diferite forme: 
vânzarea productelor de către proprietar (cel care are terenul în proprietate vinde roadele acestuia) 
sau de către cultivator (fiind posibil ca proprietarul să nu-şi lucreze pământul ci să-l dea în arendă 
şi atunci vânzarea productelor se face de către arendaşul-cultivator) pentru că, în ambele cazuri 
nu există o interpunere între producător şi consumator. În măsura în care un țăran producător 
autorizat vinde brânza obținută din laptele dat de vaca din gospodăria sa, actul/actele de vânzare 
sunt de natură civilă; dacă însă cumpără el înşişi laptele de la alţi producători pentru a obţine mai 
multă brânză şi a o vinde, se interpune între producător şi consumator (deci în schimb) şi 
săvârşeşte fapte de comerţ obiective. Pentru a dovedi calitatea de comerciant ar trebui făcută 
dovada interpunerii în schimb, până la această probă vânzarea rămâne civilă; caracterul civil este 
regula, comercialitatea fiind excepția. 


Societatea agricolă 

O problemă discutată în literatura de specialitate şi în practica judiciară este aceea 
dacă întreprinderea agricolă are caracter civil sau comercial. 

Potrivit articolului 5 Cod comercial, obiectul civil al activităţii va atrage 
caracterul civil al societăţii agricole. În acest sens sunt şi dispoziţiile Legii nr. 36/1991 privind 
societăţile agricole şi alte forme de asociere în agricultură, conform cărora proprietarii de terenuri 
agricole se pot organiza fie în asocieri simple, fie în formă de societăţi civile potrivit Codului 
civil, ca societăţi agricole. Dar aceeaşi lege precizează, derogând de la articolul 5 Cod comercial 
că, atunci când o societate agricolă se constituie în una din formele reglementate de Legea nr. 
31/1990 republicată, societatea va fi considerată comercială. Aşadar, deşi prin obiectul ei are 
caracter civil, forma pe care o îmbracă, aceea de societate comercială, îi conferă caracter 
comercial. Se derogă astfel de la principiul că obiectul civil atrage forma civilă a societăţii, după 
cum obiectul comercial atrage natura comercială a entității respective. 


2.3. Fapte unilaterale sau mixte 


1. Noţiune 

Un act juridic sau o operaţiune poate fi faptă de comerț pentru ambele subiecte 
participante la raportul juridic. Astfel, actul sau operaţiunea poate fi pentru ele un fapt obiectiv de 
comerț (exemplu: cumpărarea unei mărfi în scop de revânzare), dar poate fi şi un fapt subiectiv de 
comerț (exemplu: un contract de închiriere a unui fond de comerţ, încheiat între doi comercianți); 
fiind acte de comerţ pentru ambele părți sunt denumite acte bilaterale. Dar mărfurile şi serviciile 
pot fi destinate şi necomercianţilor; este posibil ca actul juridic sau operaţiunea să fie fapt de 
comerț numai pentru una dintre părţi, iar pentru cealaltă să fie act civil (exemplu: un 
necomerciant cumpără alimente de la un comerciant — pentru cumpărător actul este civil, pentru 
vânzătorul-comerciant este act comercial). 

Un alt exemplu de act civil pentru o parte şi comercial pentru cealaltă apare în cazul 
agricultorului ce-şi vinde produsele agricole unui comerciant angrosist: pentru agricultor, în 
conformitate cu articolul 5 Cod comercial, este civil, iar pentru angrosist este act de comerț în 
temeiul articolului 3 Cod comercial. 

Aceeaşi este situaţia şi în cazul articolului 6 Cod comercial care prevedea că 
“asigurările de lucruri sau stabilimente care nu sunt obiectul comerțului şi asigurările asupra vieţii 
sunt fapte de comerţ numai pentru asigurator”, la care noi am putea adăuga că sunt civile pentru 
asigurat. 

Deoarece în aceste cazuri actele juridice sau operaţiunile exemplificate sunt fapte de 
comerț numai pentru una din părți, ele au fost denumite fapte de comerţ unilaterale sau mixte. 


2. Regim juridic 

În dreptul comercial român problema regimului juridic al faptelor de comerț 
unilaterale sau mixte are o reglementare legală în articolul 56 Cod comercial, care dispune că 
“dacă un act este comercial numai pentru una din părţi, toţi contractanţii sunt supuşi încât priveşte 
acest act legii comerciale”. 

Aşadar, este suficient ca pentru o parte actul să fie comercial pentru ca întregul 
raport juridic să se supună legii comerciale. 

Acest principiu, al supunerii faptelor mixte de comerţ legii comerciale cunoaşte două 
limitări: 

a) dispoziţiile legii comerciale privitoare la persoana comercianților; adică, 
legea comercială reglementează numai raportul juridic în întregul lui, fără ca 
prin participarea la acesta necomerciantul să devină comerciant, cu toate 
obligațiile ce decurg din aceasta. Deci, necomerciantul, oricâte acte 
juridice de acest fel ar încheia, nu devine prin aceasta comerciant şi nu 
va fi obligat să se înmatriculeze în Registrul Comerţului, să ţină registre 
comerciale sau alte obligaţii profesionale ce revin comerciantului. 

b) dispoziţii pe care însăşi legea comercială le exclude de la aplicare. 

De exemplu, pentru obligaţiile comerciale cu pluralitate de subiecte, articolul 42 Cod 
comercial stabileşte regula: “În obligaţiile comerciale codebitorii sunt ţinuţi solidar, afară de 
stipulație contrară”, iar în alineatul final al articolului 42 Cod comercial se continuă că “nu se 
aplică la necomercianţi pentru operaţiuni care, încât îi priveşte, nu sunt fapte de comerț”. 
Interpretând articolul 42 alin. 2 Cod comercial, vom deduce că în cazul faptelor de comerţ mixte, 
pentru partea pentru care finalitatea este civilă, în locul principiului solidarităţii codebitorilor 
se va aplica principiul divizibilităţii obligaţiilor, valabil în dreptul civil. 


CAPITOLUL 3 SUBIECTELE DREPTULUI COMERCIAL 


ASPECTE GENERALE. CLASIFICARE ŞI 


SECȚIUNEA 1 CATEGORIILE COMERCIANȚILOR 


il 


1.1. Aspecte generale 


Subiectele în dreptul comercial, în mod tradițional, sunt participanții la raporturile juridice 
de drept comercial, fie că sunt persoane fizice, fie că sunt persoane juridice. Potrivit Codului 
comercial român, subiecte ale raporturilor juridice comerciale pot fi atât comercianții cât şi 
necomercianții. 

În articolul 7 Cod comercial se prevede: “Sunt comercianți aceia care fac fapte de comerț 
având comerțul ca profesiune obişnuită şi societățile comerciale.” 

=> În primul rând, potrivit acestui articol comercianții se împart în două categorii: 


1. Comerciantii persoane fizice 


Persoanele fizice au calitatea de comerciant dacă săvârşesc fapte de comerț cu caracter 
profesional. Potrivit Codului comercial, comerciantul persoană fizică este definit prin apartenenţa sa la 
un anumit grup profesional şi prin faptele de comerţ pe care le săvârşeşte. Comerciantul persoană fizică 
are calitatea de comerciant si atunci când realizează această activitate în cadrul unei asociaţii familiale, 
în condițiile Decretului-lege nr. 54/1990, sau al unei societăți în participațiune, în condiţiile articolului 
251 Cod comercial. 


2. Societăţile comerciale 


În privinţa acestora, Codul comercial precizează că ele au calitatea de comerciant. În 
concepția legiuitorului, prin societăți comerciale înțelegem societăţile constituite conform Legii nr. 
31/1990 republicată. 

=œ În al doilea rând, în Legea nr. 26/1990, republicată şi în Ordonanţa de urgență a 

Guvernului nr. 76/2001 se include în categoria comercianților încă două categorii de 

subiecte ale raporturilor de drept comercial: 


A. Regiile autonome 


Organizate în ramurile strategice ale economiei naţionale, acestea sunt persoane juridice 
care funcționează pe bază de gestiune economică şi autonomie financiară, în temeiul Legii nr. 15/1990 şi 
desfăşoară o activitate comparabilă cu cea a societăților comerciale. 


B. Organizatiile cooperatiste 


Potrivit legii, organizațiile cooperatiste desfăşoară o activitate de producere şi desfacere de 
mărfuri, prestări de servicii etc. Acestea, în virtutea calității de comerciant, sunt supuse obligațiilor care 
revin comercianților. 

=œ În al treilea rând, unele probleme se pun în legătură cu alte persoane juridice decât cele 

descrise mai sus: 


1. Asociaţiile familiale 


Potrivit Legii nr. 507/2002, asociaţiile familiale se pot înființa la inițiativa unei persoane 
fizice şi se constituie din membrii de familie ai acesteia care locuiesc în aceeaşi localitate. Ele îşi 
desfăşoară activitatea în conformitate cu Legea nr. 507/2002 şi cu respectarea legislației în vigoare. 
Autorizația pentru desfăşurarea activităţii economice se eliberează la cerere de către primăriile 
comunelor, oraşelor, municipiilor, respectiv sectoarele municipiului Bucureşti. Asociaţiile familiale sunt 
obligate să se înregistreze la Registrul Comerţului, la organele teritoriale fiscale conform reglementărilor 
în vigoare. 


2. Asociaţiile şi fundaţiile 


Potrivit legii, scopul înființării asociaţiilor şi fundațiilor este desfăşurarea unei activități 
dezinteresate, fără obţinerea unui profit. Asociaţiile şi fundaţiile nu pot avea calitatea de comerciant. 
Potrivit Ordonanţei nr. 26/2000, asociaţiile şi fundaţiile pot săvârşi anumite fapte de comerţ, de exemplu 
pot înfiinţa societăți comerciale, pot organiza un restaurant pentru membrii săi etc. 


3. Statul şi unităţile sale administrativ 


teritoriale 


În articolul 8 Cod comercial se prevede că statul, judeţul şi comuna nu pot avea calitatea de 
comerciant. Săvârşirea de fapte de comerț de către unitățile administrativ-teritoriale priveşte numai 
serviciile publice cu gestiune privată (servicii publice cu profil comercial). 


SECŢIUNEA 2 COMERCIANTUL PERSOANĂ FIZICĂ 


2.1. Definirea comerciantului persoană fizică 


Conform articolului 7 Cod comercial, “Sunt comercianţi aceia care fac fapte de comerţ, 
având comerţul ca profesiune obişnuită...” Coroborând această dispoziție cu cele cuprinse în Legea nr. 
507/2002, comerciantul persoană fizică poate fi definit ca acea persoană cetățean român sau cetățean al 
statelor membre ale Uniunii Europene şi ai celorlalte state aparținând spațiului economic european care, 
având capacitatea juridică prevăzută de lege, săvârşeşte în mod obişnuit, cu titlu de profesie, fapte de 
comerţ în nume propriu şi pe riscul său, obținând în prealabil autorizaţia prevăzută de lege şi care 
răspunde în mod nelimitat pentru obligaţiile asumate. 


2.2. Condiţiile impuse comerciantului 


Persoana fizică dobândeşte calitatea de comerciant dacă îndeplineşte în mod cumulativ mai 
multe condiţii: 


a. conditii referitoare la persoană 


capacitatea de folosință 


m capacitatea juridică prevăzută de lege 


capacitatea de exercițiu 


m condiţii necesare protejării intereselor generale 


b. conditii referitoare la activitate 


=œ presupune să aibă calificarea necesară desfăşurării activității economice a căror exercitare 
presupune o autorizare specială (art. 9 din Legea nr. 507/2002) 


a. Condiţii referitoare la persoană 


1. Capacitatea de folosință 


În principiu, orice persoană beneficiază de această prerogativă. Având de regulă vocaţia 
necesară pentru a fi comerciant, vocație care izvorăşte din principiul libertăţii comerțului. 

Există anumite incompatibilităţi, decăderi şi interdicții, de regulă legale şi în mod 
excepțional convenționale, motive care împiedică o persoană fizică să obțină calitatea de comerciant. 


Incompatibilităţi, decăderi 
Prin definiție, activitatea comercială are un caracter profitabil având un caracter speculativ. 


Din acest motiv ea nu poate fi exercitată de persoane care au anumite funcții sau exercită anumite 
profesiuni care privesc interesele generale ale societăţii, întrucât există o incompatibilitate de interese. 
Legea interzice persoanelor care au asemenea funcţii sau profesii să practice comerțul, cu caracter 
profesional. 

Constituţia României prevede în acest sens că funcţia de judecător (inclusiv de la Curtea 
Constituţională) şi cea de procuror (magistrat) sunt incompatibile cu orice altă funcţie publică sau 
privată (articolele 123, 131 şi 142). 

Din aceleaşi considerente, datorită funcţiei pe care o deţin, nu pot exercita profesiunea de 
comercianți: diplomații, funcționarii publici, clericii, ofițerii. 

În mod tradiţional, se consideră că există incompatibilitate şi în privința celor care exercită 
profesii liberale care nu au un caracter speculativ, chiar dacă se obține un câştig: avocații, notarii, 
medicii, arhitecții, etc. 

Singura sancțiune aplicabilă celui care a încălcat legea, prin care era instituită 
incompatibilitatea, nu este decât profesională şi disciplinară, persoana în cauză urmând a fi destituită din 
funcţia pe care o deţine ori, după caz, să fie exclusă din organizația profesională din care face parte. 

Nu pot fi comercianţi cei condamnaţi definitiv pentru infracțiunea prevăzută la art. 281 din 
Codul penal şi a altor infracţiuni privind regimul legal stabilit pentru unele activităţi economice sau a 
infracțiunii de fals (art. 4 din Legea nr. 507/2002). 


Interdicţii 

Acestea pot fi legale şi convenționale. 
=) Interdicţiile legale se referă la anumite activități care nu pot face obiectul comerțului particular 
(privat) şi care sunt monopol de stat (de exemplu: prelucrarea tutunului, minereurilor feroase) sau 
activități care sunt considerate infracțiuni (comercializarea narcoticelor). 
=) Interdicţiile convenţionale sunt stabilite sub forma clauzelor inserate în contracte şi rezultă din 
convențiile încheiate de comerciant şi o altă persoană care doreşte să practice un comerț identic cu cel al 
comerciantului partener contractual. 


2. Capacitatea de exerciţiu 


Persoanele fizice pot fi comercianți dacă au capacitatea de exercițiu deplină, deci dacă au 
împlinit vârsta de 18 ani. Femeie măritată până la împlinirea vârstei de 18 ani, deşi are capacitatea de 
exerciţiu deplină pentru actele de drept civil, totuşi nu poate fi comerciant. Minorii şi persoanele puse 
sub interdicție nu pot fi comercianţi. Legea nr. 507/2002 permite ca persoanele care au împlinit vârsta 
de 16 ani să fie angajate cu contract individual de muncă în cadrul asociaţiilor familiale. 

În concepţia Codului comercial, incapacitatea minorului priveşte “începerea comerțului” 
când minorul moşteneşte un fond de comerţ, continuarea comerțului în numele minorului se face de 
părinți sau, după caz, tutore. Potrivit art. 14 C.com. interzisul (alienat mintal) nu poate continua 
comerțul, eventual în cazul moştenirii unui fond de comerţ, acesta trebuie să fie supus lichidării. 

O situaţie deosebită o au persoanele la care s-a instituit curatela potrivit articolului 152 
Codul familiei. Aceste persoane, deşi au discernământ, nu pot să-şi apere singure interesele, datorită 


unei boli, infirmități sau din cauza bătrâneţii. La cererea persoanei se numeşte un curator de către 
autoritatea tutelară. Teoretic persoanele puse sub curatelă nu sunt incapabile cu privire la exercitarea 
comerțului, dar practic este greu să exercite o activitate de comerț. 


b. condiţii referitoare la activitate 


1. Obţinerea autorizaţiilor prevăzute de lege 


Pentru comerciantul persoană fizică, autorizaţia de exercitare a comerțului se eliberează de 
organele locale ale administraţiei publice în a căror rază teritorială se află sediul comerciantului. 
Persoanele fizice care nu au domiciliul în România solicită eliberarea autorizaţiei de la unitățile 
administrative şi teritoriale de unde îşi au reşedinţa. 


2. Statutul juridic al comerciantului 


Prin statutul juridic se înţelege totalitatea obligațiilor pe care le are comerciantul persoană 
fizică. 
Principalele obligații sunt: 
1. întocmirea şi ținerea registrelor proprii 
2. înregistrarea în Registrul Comerţului 
3. obligații legate de ținerea contabilităţii (Legea nr. 82/1991) 


1. Întocmirea şi ţinerea registrelor proprii 


Registrele comerciantului sunt registre private în care sunt menţionate toate operațiile 
privitoare la patrimoniul comerciantului. Reglementările legale privind registrele comerciantului se 
găsesc în dispoziţiile Codului comercial, respectiv articolele 22-24 şi în Legea nr. 82/1991 — Legea 
contabilităţii. 
Potrivit Codului comercial (articolul 22), registrele obligatorii pentru comerciant sunt: 
=œ registrul jurnal — cuprinde operaţiile economico-juridice efectuate de comerciant zilnic, în ordine 
cronologică, operaţii referitoare la patrimoniul său. La sfârşitul lunii, în registrul jurnal se vor înscrie 
şi sumele de bani cheltuite pentru “nevoile casei”. 

=œ registrul inventar — conţine inventarul patrimoniului comerciantului. Potrivit articolului 24 Cod 
comercial, comerciantul este obligat ca la începutul exercitării comerțului şi în fiecare an să facă un 
inventar al averii sale, adică al tuturor bunurilor mobile, imobile, al activului, pasivului, încheind 
bilanţul contabil. Inventarul întocmit şi bilanţul se vor trece (copia) într-un registru special numit 
registru-inventar. 

=œ registru copier — (la care nu se mai referă actualmente Legea nr. 82/1991) cuprindea, în ordine 
cronologică, toate scrisorile referitoare la activitatea comerciantului pe care acesta le expedia. 


Noile reglementări în materie, respectiv Legea nr. 82/1991 (articolul 20), stabilesc, în mod 
implicit, obligația comercianților de a ţine: 
=œ registrul jurnal 
œ registrul inventar 
œ registrul cartea mare — se ține de comercianții care au un volum mare de activitate şi unde 
contabilitatea se face în “partidă dublă”, adică fiecare operaţie comercială are o dublă 
înregistrare. 
Conţinutul primelor două registre este identic cu cel prevăzut în Codul comercial. 
Potrivit articolului 25 din Legea nr. 82/1991, registrele de contabilitate, actele şi 
documentele care au stat la baza înregistrărilor se păstrează timp de 10 ani, cu începere de la data 
închiderii exerciţiului financiar în cursul căruia au fost întocmite. 


2. Înregistrarea în Registrul Comerțului 


Potrivit Ordonanţei Guvernului nr. 76/2001 republicată şi a Legii nr. 507/2002, 
comerciantul persoană fizică trebuie să solicite înregistrarea la Registrul Comerţului în cadrul Biroului 
Unic pentru a obţine avizele, autorizațiile şi/sau acordurile necesare şi la organele fiscale teritoriale 
conform reglementărilor în vigoare. 


Registrul comerțului este un document public, orice persoană având acces la informațiile 
înscrise în cuprinsul lui. Este ținut de către Oficiul Registrului Comerţului organizat în fiecare județ şi în 
Municipiul Bucureşti. Registrul Central al Comerțului se ține de către Oficiul Naţional al Registrului 
Comerţului organizat pe lângă Camera de Comerţ şi Industrie a României. 

Comerciantul solicită înregistrarea la Biroul Unic completând o cerere tip, la care se adaugă 
actele necesare înregistrării. În termen de 20 de zile de la înregistrare se eliberează certificatul de 
înregistrare a comerciantului, însoţit de codul unic de înregistrare; în anexă sunt cuprinse avizele şi 
autorizaţiile necesare funcționării. 

Înregistrările în Registrul Comerţului se fac pe baza unei autentificări a judecătorului 
delegat. Controlul legalităţii operaţiunilor efectuate se face de către unul dintre judecătorii tribunalului 
judeţean sau, după caz, al Municipiului Bucureşti, delegat anual de către preşedintele tribunalului. 

Pe parcursul exercitării comerțului, comerciantul are obligaţia să evidenţieze în Registrul 
Comerţului toate modificările referitoare la donaţie, vânzare, locaţiune, gaj, modificări la aspecte privind 
înregistrarea, date cu privire la împuterniciți, embleme etc. 


3.  Obligaţii legate de ţinerea contabilităţii (Legea nr. 82/1991) 


= obligaţia de întocmire a bilanţului contabil anual şi, după caz, în momentul reorganizării (prin 
comasare — fuziune sau absorbție — ori prin divizare) sau dizolvării. 

Bilanţul contabil conţine imaginea fidelă a patrimoniului comerciantului. Este verificat şi 
certificat de către cenzori, contabili autorizaţi sau experți contabili, în condițiile legii. După aprobare, 
bilanţul contabil se publică şi un exemplar se depune la Administraţia financiară. 

În situaţia în care comerciantul nu respectă obligaţiile ce-i revin în legătură cu organizarea 
şi conducerea contabilităţii, acesta răspunde conform legii. Astfel, potrivit dispoziţiilor din Legea nr. 
82/1991, este considerată contravenţie şi se sancţionează cu amendă încălcarea normelor emise de 
Ministerul Finanţelor Publice referitoare la: 

Æ utilizarea şi ţinerea registrelor de contabilitate; 

Æ arhivarea şi păstrarea documentelor justificative şi a documentelor contabile; 

4% efectuarea inventarierii patrimoniului; 

4% întocmirea, verificarea, certificarea şi depunerea bilanţului contabil 

Potrivit articolului 40 din Legea nr. 82/1991, coroborat cu articolele 289 şi 291 Cod penal, 
este infracțiune de fals intelectual efectuarea cu ştiinţă a unor înregistrări inexacte, precum şi omisiunea 
cu ştiinţă a unor înregistrări în contabilitate, având drept consecinţă denaturarea veniturilor, cheltuielilor, 
rezultatelor financiare şi elementelor patrimoniale care se referă la bilanțul contabil. 


=œ îndeplinirea la timp a obligaţiilor fiscale 
4% plata impozitului pe profit, potrivit Ordonanţei Guvernului nr. 70/1994, republicată în 
1997; 
4% plata impozitului pe venituri, potrivit Ordonanţei Guvernului nr. 73/1999, abrogată prin 
O.G. nr. 7/2001 
Æ plata TVA-ului, potrivit Ordonanței de urgență a Guvernului nr. 17/2001 
4% plata altor taxe şi impozite datorate statului. 
În cazul în care comerciantul nu îşi îndeplineşte obligaţiile fiscale, răspunde contravențional sau 
penal. 


SECŢIUNEA 3 ÎNTREPRINDEREA ȘI FONDUL DE COMERȚ 
3.1. Întreprinderea 


În sens uzual o întreprindere reprezintă o unitate economică de producţie. 

Iniţial, Codul civil a considerat întreprinderea ca pe un act izolat, cum este de exemplu cel 
rezultat din contractul de antrepriză. Dar Codul comercial a lărgit sfera acestui contract izolat şi, de 
asemenea, l-a plasat în timp, întreprinderea antreprenorului nemaiconstituind un singur act, ci o 
succesiune de acte. Pentru a organiza în mod durabil această suită de acte, antreprenorul s-a înconjurat 
cu o echipă de subordonați şi s-a dotat cu echipamentul necesar. Apoi, în legătură cu această primă 
manieră de personalizare a întreprinderii, s-a mers şi mai departe şi, prin lege, au fost instituite drepturi 
şi mai ales obligaţii ale întreprinderii. 


Întreprinderea trebuie privită şi dintr-un alt unghi, acela al grupurilor de întreprinderi, 
întrucât interdependenţele economice reunesc în mod frecvent mai multe întreprinderi, ceea ce este o 
caracteristică a lumii moderne. 

În literatura juridică se face sublinierea că noţiunea de întreprindere nu mai poate fi privită 
doar ca un simplu mecanism productiv, ea definindu-se înainte de toate ca un simplu grup uman 
coordonat de către un organizator (persoană fizică sau societate comercială) cu ajutorul factorilor de 
producţie, în scopul realizării unei activități statutare, în condiții de stabilitate profesională pentru 
salariaţi, de ritmicitate şi de nivel calitativ al produselor oferite clientelei (cap. 2, secțiunea 2.1. (2)). 

Întreprinderile constituie, aşadar, un factor de echilibru rațional între interesele patronului 
organizator (persoană fizică sau societate comercială, inclusiv acţionarii), ale salariaților şi ale clienţilor, 
un echilibru între capital, muncă şi consum. 

Mai mult decât atât, întreprinderea devine tot mai mult şi un factor integrator al întregului 
ansamblu al aparatului economic al unei țări şi chiar de implantare în structurile internaţionale. De aici şi 
necesitatea readaptării structurilor funcţionale, mai ales în cazul marilor întreprinderi gestionate de 
societăți pe acțiuni. 

În legătură cu noţiunea de 
“fond de comerț”. 


3.2. Fondul de comerţ 


Definiţie Fondul de comerț reprezintă o universalitate de bunuri mobile corporale şi 
incorporale pe care un comerciant le afectează comerțului său. 

ntreprindere” este necesar a fi analizată şi o altă noţiune, cea de 


Există opinii care includ în fondul de comerţ şi bunurile imobile (a se vedea Legea nr. 
298/2001 care defineşte fondul de comerţ ca fiind totalitatea bunurilor mobile şi imobile, corporale şi 
necorporale, mărci, firme, embleme, brevete de invenţii, vad comercial) utilizate de un comerciant în 
vederea desfăşurării activității sale. 


Caracterele fondului de comerţ 
© fondul de comerţ reprezintă o universalitate, deci un ansamblu de bunuri privite ca un tot 
unitar asupra căruia pot fi efectuate operațiuni juridice (vânzare-cumpărare, donaţie etc.). 
© fondul de comerț este o universalitate de fapt şi nu de drept, deci din fondul de comerț nu 
fac parte creanțele şi debitele (acestea sunt incluse în noțiunea de patrimoniu). 


Elementele structurale ale fondului de comerţ 
Pot fi grupate în două categorii: elemente corporale şi incorporale. 


a) Elemente corporale 


Sunt bunurile care servesc comerciantului în exploatarea fondului (materiale, utilaje, 
echipamente, birotică, mărfuri etc.), ele trebuie să fie specializate, să prezinte noutate, să funcţioneze 
bine pentru atragerea clientelei. Materialele şi echipamentele nu sunt întotdeauna în proprietatea 
titularului fondului de comerţ; în practică acestea sunt închiriate sau utilizate pe baza contractului de 
credit-bail. 

Sunt considerate de asemenea, elemente corporale ale fondului de comerţ mărfurile care se 
află în stoc în magazinul titularului fondului. 


b) Elemente incorporale 


Elementele incorporale ale fondului de comerţ sunt: firma, emblema, clientela, vadul 
comercial (achalandage), drepturile de proprietate industrială, drepturile de autor, know-how etc. 

Jurisprudenta include în fondul de comerț şi dreptul de folosință asupra spațiului în care se 
exploatează fondul de comerț (de exemplu, legislaţia franceză privind dreptul la bail, se referă la dreptul 
de folosinţă asupra clădirii în care se exploatează fondul de comerţ). 


Definiţie 


Firma este definită ca fiind numele sau, după caz, denumirea folosită de 
comerciant în realizarea operaţiunilor ce fac obiectul comerțului său. 
Comercianții persoane fizice sau societățile comerciale care execută acte de comerț în 
nume propriu, prin intermediul firmei. 


Caracterele firmei 
1. Este un atribut de identificare a comerciantului 
Firma poate fi: 
e individuală, pentru comercianții persoane fizice 
e socială, pentru societățile comerciale. 
Firma comerciantului poate fi: 
e originară (constitutivă) 
e derivată (dobândită de la adevăratul titular). 
În cazul unei firme derivate, dobânditorul firmei trebuie să înscrie în firmă menţiunea 
“succesor”. În cazul societăţilor pe acţiuni şi societăților în comandită pe acţiuni nu se cere menţiunea de 
“succesor”. 


2. Noutatea firmei — condiții de validitate 

Conform articolului 38 din Legea nr. 26/1990, republicată, “Orice firmă nouă trebuie să se 
deosebească de cele existente”. Dacă o firmă nouă este asemănătoare cu alta, trebuie să se adauge o 
menţiune care să o deosebească de aceasta, fie prin desemnarea mai precisă a persoanei, fie prin 
indicarea felului de comerț. Noutatea firmei trebuie să fie relativă. 


3. Disponibilitatea firmei 
Este verificată de către Biroul Unic înainte de întocmirea actelor constitutive. Se va refuza 
înscrierea unei firme care poate produce confuzie cu alte firme deja înregistrate. 


4.  Liceitatea firmei 
Potrivit articolului 40 din Legea nr. 26/990, republicată, nici o firmă nu va putea cuprinde o 
denumire întrebuințată de comercianții din sectorul public. 


Conţinutul firmei 


e comerciantul persoană fizică — firma se compune din numele comerciantului scris în întregime sau 
din numele şi inițiala prenumelui acestuia; 

*- societate în nume colectiv — firma se compune din numele a cel puţin unuia dintre asociaţi, cu 
mențiunea “societate în nume colectiv” scrisă în întregime; 

*- societate în comandită simplă — firma conține numele a cel puţin unuia dintre asociaţii comanditați, 
cu menţiunea “societate în comandită simplă” scrisă în întregime; 

+ societate pe acţiuni şi societate în comandită pe acțiuni — firma conţine o denumire proprie însoțită 
de menţiunea “societate pe acţiuni” sau “S.A.”; 

®© societate cu răspundere limitată — firma conţine o denumire proprie la care se poate adăuga numele 

unuia sau mai multor asociaţi, însoțită de mențiunea “societate cu răspundere limitată” sau “S.R.L.” 


Transmiterea firmei 
Firma se poate transmite numai odată cu fondul de comerț. Transmiterea firmei se poate 
face atât prin acte juridice “inter vivos” cât şi “mortis causa”. 


Apărarea firmei 
Comerciantul beneficiază de următoarele acțiuni: 
e acțiunea în contrafacerea sau uzurparea firmei; 
e acțiunea în concurență neloială; 
e acțiunea în daune (despăgubiri) materiale şi morale. 


Înregistrarea firmei 

Comerciantul se bucură de protecţie juridică numai dacă firma o fost înregistrată la 
Registrul Comerţului. Conform articolului 30, alin. 3 din Legea nr. 26/1990, republicată, dreptul de 
folosinţă exclusivă este protejat din momentul înregistrării firmei. 


Definiţie 


Emblema este semnul sau denumirea care deosebeşte un comerciant de altul de 
acelaşi gen sau o întreprindere de alta de acelaşi gen. 


Caracterele emblemei 

1. emblema, spre deosebire de firmă, nu este obligatorie; 

2. emblema deosebeşte un comerţ de alt comerț, un stabiliment de alt stabiliment, o 
întreprindere de altă întreprindere; 

3. noutatea emblemei (articolul 43 din Legea nr. 26/1990, republicată); 

4. disponibilitatea emblemei se verifică de către Biroul Unic înainte de întocmirea actelor 
constitutive; 

5. emblemele se scriu în primul rând în limba română; pentru a nu se confunda cu firma, 
emblema va fi scrisă cu litere mai mari, în aşa fel încât mărimea literelor firmei să fie jumătate din cea a 
literelor cu care este scrisă emblema. 


Transmiterea emblemei 
Spre deosebire de firmă, emblema se poate transmite separat de fondul de comerţ. 


Înregistrarea emblemei 
Dreptul de folosință exclusivă asupra emblemei se dobândeşte prin înscrierea ei în 
Registrul Comerţului. 


Utilizarea emblemei 

Emblemele vor putea fi folosite pe panouri de reclamă, oriunde ar fi aşezate (pe facturi, 
scrisori, note de comandă, tarife, prospecte, afişe, publicaţii), şi în orice alt mod numai dacă vor fi 
însoțite în mod vizibil de firma comerciantului. 


Apărarea emblemei 
Emblema poate fi protejată prin următoarele acţiuni: acţiunea în “revendicare”, în cazul 
uzurpării emblemei de către alt comerciant: 
e acțiunea în concurență neloială; 
e acțiunea în daune materiale şi morale pentru prejudiciul cauzat; 
e acțiunea penală în cazul când fapta săvârşită de alt comerciant legată de emblema unui 
comerciant întruneşte elementele constitutive ale unei infracțiuni. 


Definiţie 


Reprezintă totalitatea persoanelor fizice şi juridice care se află în raporturi juridice 
cu un comerciant. Din punct de vedere contabil se exprimă sub forma unei cifre. 


Factorii care influențează clientela se grupează în două categorii: 
© factori interni care fac parte din fondul de comerţ: 
e obiectivi (de exemplu: calitatea imobilizărilor productive, calitatea produselor) 
e  subiectivi (legaţi de regulă de personalul întreprinderii, de exemplu: fidelitatea, calitatea 
prestației efectuate, dinamismul etc.) 
© factori externi care influențează clientela şi supravaloarea firmei, ca de exemplu elementele legate 
de concurență, piața deținută, posibilitatea obținerii creditelor etc. 


Drepturile comerciantului asupra clientelei 
Comerciantul nu are un drept subiectiv asupra clientelei, dar, cu toate acestea, clientela este 
evaluată în momentul transmiterii de către comerciant a fondului de comerţ; deci comerciantul consideră 
că are o clientelă proprie. 
Există o situaţie specială, în cazul magazinelor colective: clientela aparține în egală măsură 
tuturor celor care-şi exploatează comerțul în magazinul respectiv. Ceea ce se evaluează în acest caz este 
vadul comercial care a absorbit clientela, confundându-se cu aceasta. 


Dependenţa juridică şi materială a clientelei 


Apare atunci când comerțul este exploatat în cadrul altei întreprinderi (cazul magazinelor 
amplasate în gări, staţii PECO etc.). 


Vadul comercial (achalandage) 


Definiţie 


Reprezintă puterea sau capacitatea comerciantului de a atrage clientela. 


Factorii care influențează vadul comercial se grupează în două categorii: 
m factori interni 


e obiectivi locul amplasării magazinului sau sediului comercial; 


— calitatea produselor sau a serviciilor. 

e subiectivi publicitatea comerciantului; 


— calitatea personalului angajat. 


m factori externi 

Printre aceştia se numără: reputația bancherilor, a clienților sau a partenerilor de afaceri ai 
comerciantului. 

Dacă locul în care se desfăşoară activitatea comerciantului este deținut pe baza unui 
contract de închiriere (bail), la stabilirea chiriei se va avea în vedere şi faptul că magazinul este amplasat 
într-un loc care poate să atragă un profit sporit. În acest caz cuantumul chiriei va fi mai mare decât cel 
plătit pentru un spaţiu similar. 


Drepturile de proprietate 
industrială şi intelectuală 


Fondul de comerţ poate să conțină ca elemente incorporale: 
1. mărci de fabrică, de comerţ sau de servicii; 
2. brevete de invenţie şi de inovaţie; 
3. desene şi modele ale produselor; 
4. know-how (savoir-faire); 
5. programe din domeniul informaticii (dreptul de autor). 
Aceste elemente sunt reglementate fiecare în parte de legi speciale, mai puţin know-how-ul. 


e 1. Mărcile de fabrică sau de comerţ 


Definiţie 


Sunt semne, desene şi chiar denumiri care individualizează produsele unui fabricant 
sau mărfurile unui comerciant, deosebindu-le de produsele ce aparțin altui comerciant. 


Condiţii de validitate 


% Condiţii de fond 

1. Noutatea mărcii, prin marcă să se deosebească produsele unui comerciant de ale altora, 
să se deosebească de mărcile legitim dobândite de alţii. 

Condiţia noutății este relativă şi nu absolută, ca în cazul brevetelor de invenție. 

Nu este necesar să se aleagă un semn care să fie rezultatul fanteziei originale, fiindcă în 
acest domeniu, ca şi în cel al emblemelor, s-ar cere imposibilul; este suficient să existe o deosebire în 
comparaţie cu mărcile legal dobândite de alți producători. Aceasta înseamnă că noutatea va fi apreciată 
în raport cu mărcile care beneficiază de anterioritatea folosinţei şi al depozitului în condiţiile legii. 

Din acest principiu rezultă că se pot adopta mărci care au fost folosite, dar care au intrat în 
domeniul public “prin abandon”, mărci folosite de alții, însă pentru industrii sau produse de comerţ 
deosebite. Pot, de asemenea, să fie folosite opere de artă intrate în domeniul public, la care comerciantul 
nu are nici o contribuţie creatoare (de exemplu un fabricant de produse de înfrumusețare feminină poate 
să adopte ca marcă celebrul portret al Giocondei). 

Noutatea mărcii se apreciază în raport cu toate elementele componente, fără a discuta 
elementele sale constitutive considerate în mod izolat, pentru care o marcă de fabrică sau de comerț 
poate fi confundată cu alta, în privinţa aspectelor sale de detaliu. Ceea ce interesează este impresia 
generală pe care o lasă privirea unei mărci. Aprecierea posibilităţilor “confuziunii” mărcilor aparține 
instanţei, care este suverană; oricum soluţia trebuie motivată sub aspectul îndeplinirii condiției de fond, 
adică de noutate a mărcii. 

2. Specializarea mărcii constă în calitatea mărcii de a individualiza şi de a distinge 
mărfurile unui comerciant. 

Nu este suficient ca o marfă să fie nouă, originală, față de toate celelalte înscrise şi folosite 
în aceeaşi ramură de comerț sau industrie, ci trebuie ca marca să distingă proveniența mărfurilor sau 
produselor unui anumit comerciant. 

% Condiţii de formă 

1. Depozitul mărcii nu creează dreptul de proprietate asupra ei; el nu poate decât să 
“înregistreze”, cu efecte faţă de terți, intenţia unei persoane de a folosi o marcă. Această formalitate 
creează prezumția că o marcă aparţine deponentului, prezumție care poate fi răsturnată prin proba 
contrarie. 


Aşadar, depozitul (păstrarea) mărcii nu este constitutiv de proprietate, ci este declarativ, 
proprietatea dobândindu-se prin faptul ocupaţiunii efective sau al folosinţei. 

În caz de conflict asupra folosirii unei mărci, hotărâtoare va fi nu anterioritatea sau 
prioritatea depozitului, ci anterioritatea sau prioritatea folosinţei. 

2. Compoziţia mărcii. Principiul libertăţii alegerii. Persoana (comerciantul) care doreşte să- 
şi protejeze produsele prin intermediul unei mărci are deplină libertate în alegerea semnelor, cu unica 
limitare că nu pot face obiectul unei mărci private denumirile generice sau necesare ale produselor, 
adică acele cuvinte cu care, în general, sunt denumite produsele. 


Pot fi adoptate ca mărci: 
= Numele, cu condiţia ca întrebuințarea lui ca marcă să se facă sub formă deosebită. Numele 
singur nu poate prezenta caracter de noutate şi de specialitate, condiții necesare îndeplinirii de 
către marcă a funcțiilor sale. Numele poate însă să capete alte caractere dacă literele sunt 
aranjate într-o altă formă decât cea obişnuită. 
> Denumirile pot forma obiectul unei mărci, cu condiția să fie originale. Şi în acest caz există 
limitări, în sensul că nu pot fi adoptate denumirile generale ale produsului respectiv sau 
denumirile cu caracter geografic. 
© Culoarea poate fi un sens distinctiv pentru unele produse lichide; rămâne la libera apreciere 
a instanțelor de fond de a considera culoarea ca un element distinctiv. 


Transmiterea mărcii 


Dreptul asupra unei mărci este de natură patrimonială şi, în acelaşi timp este un element al 
fondului de comerț; ca atare, poate face obiectul transmisiunii prin acte juridice ca: vânzare-cumpărare, 
donaţie, testament etc. transmiterea poate fi cu efect parţial sau total. 

Comerciantul se bucură de protecţie juridică dacă marca a fost înregistrată la OSIM; 
protecţia juridică produce efecte timp de 10 ani. 


e 2. Brevetul de invenţie 


Definiţie 


Brevetele de invenţie reprezintă, alături de firmă, emblema şi marca de fabrică sau 
de comerţ, un drept, un bun incorporabil al fondului de comert. 


Condiţii de validitate 
% Condiţii de fond 
Noutatea trebuie să fie absolută, adică invenția să fie originală. 
Brevetele se împart în două categorii: principale şi de perfecţionare. 


% Condiţii de formă 
Brevetul trebuie să fie înregistrat la OSIM. Protecţia asupra invenţiei operează timp de 20 de 
ani. 
Brevetul de invenţie conferă posesorului sau succesorilor legali ai acestuia următoarele drepturi: 
- de a exploata în folosul său obiectul brevetului; 
- de a urmări în instanţă pe acela care a uzurpat dreptul derivând din brevet. 
Drepturile rezultate din brevet pot fi transmise prin acte juridice de vânzare- 
cumpărare, donaţie, licenţă, testament. 


Operaţiuni asupra fondului de comerţ 


În legislaţia română există în prezent două dispoziţii care se referă în mod expres la 
operaţiile care se pot face asupra fondului de comerţ: 

e În articolul 2 din Legea nr. 26/1990, republicată, în care sunt prevăzute actele 
juridice “inter vivos” asupra fondului de comerţ; acestea sunt, în principal: 
vânzarea, donația, locaţiunea, gajul. 

e Deşi legea nu o prevede expres, există şi o altă operațiune juridică, respectiv 
aportul în societate al fondului de comerţ. 

În articolul 41 din Legea nr. 26/1990, republicată, se precizează că în cazul transmiterii fondului 
de comerţ prin testament sau moştenire legală, dobânditorul trebuie să îndeplinească anumite condiţii: 

- o condiție de formă: condiția de publicitate; 

- două condiţii de fond: una relativă la numele comerciantului şi consimțământul 
expres al proprietarului. 


3.3. Exercitarea comerțului în limitele concurenţei licite 


1. Noţiunea de concurenţă 


În economia de piaţă, agenţii economici acţionează în mod liber pe baza proprietăţii private 
şi în concordanţă cu legea cererii şi a ofertei. 


Concurența este definită ca o confruntare între agenţii economici pentru câştigarea şi 
conservarea clientelei, în scopul rentabilizării propriei activități. 


Concurența este protejată de lege sub dublu aspect: 
e reprimarea înțelegerilor şi practicilor anticoncurenţiale, monopoliste, care 
periclitează existența concurenței (Legea nr. 21/1996 privind concurenţa). 
e sancţionarea folosirii unor mijloace nelicite de atragere a clientelei (Legea nr. 
11/1991 privind combaterea concurenţei neloiale, modificată şi completată prin 
Legea nr. 298/2001). 
2. Protecţia împotriva concurenţei neloiale 


Concurența neloială este o formă a concurenței ilicite. Ea constă din săvârşirea 
de către comerciant, în scopul atragerii clientelei, a unor acte şi fapte care 


contravin legii, bunelor moravuri în activitatea comercială şi loialității 
profesionale. 


În sensul articolului 2 din Legea nr. 11/1991 privind combaterea concurenței neloiale, 
modificată şi completată prin Legea nr. 298/2001, constituie concurență neloială “orice fapt contrar 
uzanțelor cinstite în activitatea industrială şi de comercializare a produselor, de execuţie a lucrărilor, 
precum şi de efectuare a prestărilor de servicii”. 

În doctrină, actele şi faptele care constituie manifestări ale concurenţei neloiale se clasifică 
în următoarele categorii: divulgare, folosire, deturnare, comunicare, acapararea clientelei. 


% Divulgarea este un act de concurență neloială care se referă la dezvăluirea: 

- “unui secret comercial de către un comerciant sau un salariat al acestuia, fără consimțământul 
deţinătorului legitim al respectivului secret comercial şi într-un mod contrar uzanțelor comerciale 
cinstite”; 

- unor informaţii secrete în legătură cu rezultatele unor experimentări, “cu excepţia situaţiilor în care 
dezvăluirea acestor informaţii este necesară pentru protecţia publicului sau cu excepţia cazului în 
care s-au luat măsuri pentru a se asigura că informațiile sunt protejate contra exploatării neloiale în 
comerţ, dacă aceste informaţii provin de la autorităţile competente”; 

- unui secret comercial “de către terţi, fără consimţământul deţinătorului său legitim, ca rezultat al unei 
acțiuni de spionaj comercial sau industrial”; 

- unui secret comercial “de către persoane aparținând autorităţilor publice, precum şi de către persoane 
împuternicite de deţinătorii legitimi ai acestor secrete pentru a-i reprezenta în fața autorităților 
publice”. 


> Folosirea este un act de concurență neloială care se referă la: 

- utilizarea “unei firme, invenţii, mărci, indicații geografice, unui desen sau model industrial, unor 
topografii ale unui circuit integrat, unei embleme sau unui ambalaj de natură să producă confuzie cu 
cele folosite legitim de alt comerciant”; 

- “folosirea în scop comercial a rezultatelor unor experimentări a căror obținere a necesitat un efort 
considerabil sau a altor informaţii secrete în legătură cu acestea, transmise autorităților competente 
în scopul obţinerii autorizaţiilor de comercializare a produselor farmaceutice sau a produselor 
chimice destinate agriculturii, care conțin compuşi chimici noi”; 

- utilizarea, în orice mod (producere, import, export, depozitare, oferite spre vânzare, vânzare), a 
“unor mărfuri / servicii purtând menţiuni false privind brevetele de invenții mărcile, indicațiile 
geografice, desenele sau modelele industriale, topografiile de circuite integrate, alte tipuri de 
proprietate intelectuală cum ar fi aspectul exterior al firmei, designul vitrinelor sau cel vestimentar 
al personalului, mijloacele publicitare şi altele asemenea, originea şi caracteristicile mărfurilor, 
precum şi cu privire la numele producătorului sau al comerciantului, în scopul de a-i induce în 
eroare pe ceilalți comercianţi şi pe beneficiari”. 

Menţiunile false asupra originii mărfurilor se referă la indicaţii care ar face să se creadă că 
mărfurile au fost produse într-un anumit stat, într-o anumită localitate sau într-un anumit teritoriu. 
Denumirea unui produs al cărui nume a devenit generic, indicând în comerţ numai natura lui, nu este 
considerată menţiune falsă decât în situaţia “în care denumirea este însoţită de o menţiune care ar putea 
face să se creadă că are acea origine”. 

Deturnarea se referă la atragerea clientelei unui comerciant prin “folosirea legăturilor 
stabilite cu această clientelă în cadrul funcției deținute anterior la acel comerciant”. 

Comunicarea este un act de concurență neloială care constă în afirmațiile false ale unui 
comerciant, făcute în cadru restrâns sau în mod public, referitoare la: 

- întreprinderea sa, cu scopul de a induce în eroare şi de a-i crea “o situaţie de favoare în 

dauna unor concurenți”; 

- întreprinderea altui comerciant concurent, cu scopul de a produce daune întreprinderii 

concurente. 

Acapararea clientelei este un alt de concurență neloială şi constă în condiționarea 
încheierii unui contract avantajos cu un client de obligaţia acestuia de a aduce alți clienți cu care 
comerciantul să încheie contracte asemănătoare. 


3. Sancţionarea actelor şi faptelor de concurenţă neloială 
Incălcarea obligaţiilor prevăzute de lege atrage răspunderea civilă, contravenţională şi 
penală, în condițiile legii. 


= Răspunderea civilă 

Persoana care săvârşeşte un act de concurență neloială va fi obligată să înceteze şi să 
înlăture actul, să restituie documentele şi să plătească despăgubiri pentru daunele pricinuite (articolul 6 
din Legea nr. 11/1991, modificată). 

= Răspunderea contravenţională 

Săvârşirea unui act sau fapt prevăzut în articolul 4, lit. a-h, din Legea nr. 11/1991, 
modificată constituie contravenţii. Acestea se sancţionează cu amendă de la 10.000.000 lei la 
150.000.000 în funcţie de gravitatea faptelor, actualizarea cuantumului amenzilor se face prin hotărâre 
de Guvern, în funcție de rata inflației. 

Sancțiunea se poate aplica şi persoanelor juridice. Contravenţiile se pot constata la 
sesizarea părţii vătămate, a Camerelor de Comerţ şi Industrie sau, din oficiu, de către personalul de 
control împuternicit în acest scop de Oficiul Concurenţei care aplică şi amenda. Termenul de prescripţie 
este de 3 ani. 

= Răspunderea penală 

Constituie infracțiune de concurență neloială săvârşirea faptelor prevăzute în articolul 5, 
literele a-c din Legea nr. 11/1990, modificată şi completată prin Legea nr. 298/2001. Aceste infracțiuni 
se pedepsesc cu închisoare de la 6 luni la 2 ani sau cu amendă de la 25.000.000 lei la 50.000.000. 

Acţiunea penală se pune în mişcare la plângerea părții vătămate ori la sesizarea Camerei de 
Comerţ şi Industrie teritorială sau a altei organizaţii profesionale ori la sesizarea persoanelor 
împuternicite de Oficiul Concurenţei. 

Acțiunile izvorâte dintr-un act de concurență neloială sunt de competenţa tribunalului 
locului săvârşirii faptei sau în a cărei rază teritorială se găseşte sediul pârâtului sau inculpatului. La 
cererea deținătorului legitim al secretului comercial, instanța poate dispune măsuri de interzicere a 
exploatării industriale şi/sau comerciale a produselor rezultate din însuşirea ilicită a secretului (articolul 
7 alin.2). 


SOCIETĂȚILE COMERCIALE 
SECŢIUNEA 1 DEFINIȚIE. CADRU CONCEPTUAL 


Pentru definirea societăţii comerciale, cea mai apropiată accepţiune este dată de dispozițiile 
Codului civil român, care în articolul 1491 dispune că: 


“Societatea este un contract prin care două sau mai multe persoane se învoiesc să 
pună ceva în comun, în scop de a împărți foloasele ce ar putea deriva”. 


Definiţia citată enunţă trei componente principale care ar trebui să fie reunite cumulativ 
pentru existenţa valabilă a unei asemenea entități: 
1. necesitatea încheierii unui contract, denumit şi pact societar. 
2. constituirea unui fond comun, alcătuit din aporturi ale membrilor. 
3. scopul asociaților este de a realiza câştiguri şi de a le împărţi între ei. 

Textul articolului 1491 omite totuşi să amintească explicit un alt element caracteristic şi 
anume, voința comună a asociaţilor de a conlucra în vederea obținerii de câştiguri. Această voinţă, 
denumită “affectio societatis” întregeşte notele specifice enumerate expres de legiuitor. 

Trăsăturile evocate sunt caracteristice societăţii civile dar, printr-o interpretare extensivă, 
pot fi aplicate şi în cazul societății comerciale. De altfel, între societatea civilă şi cea comercială există o 
suită de asemănări şi deosebiri. 


Asemănări 


© ambele au aceeaşi esență; fiecare reprezintă o grupare de persoane şi de bunuri (capitaluri) în 
scop lucrativ; asociaţii urmăresc realizarea şi împărțirea beneficiilor. Sub acest aspect, ambele 
tipuri de societăți se deosebesc de grupările fără scop lucrativ, respectiv asociaţiile şi 
fundaţiile. 

© atât societatea civilă cât şi cea comercială iau naştere printr-un contract de societate, 
elementele esenţiale ale contractului de societate civilă se regăsesc şi în cel de societate 
comercială (contribuţii ale asociaţilor = aporturi, intenția de a desfăşura în comun o anumită 
activitate cât şi obținerea şi partajarea beneficiului) astfel încât, în ambele cazuri contractul de 
societate are caracter de bi sau plurilateral, cu titlu oneros, comutativ, cu executarea succesivă 
şi consensual; cu precizarea că, potrivit Ordonanţei de urgență a guvernului nr. 76/2001 
republicată, actul constitutiv la societatea comercială nu mai este supus obligativităţii 
încheierii în formă autentică (anterior acestei reglementări forma solemnă era obligatorie) 
putând îmbrăca forma unui înscris sub semnătură privată, cu unele excepţii (a se vedea pentru 
enumerarea excepțiilor — secțiunea 3.1.). 

Deosebiri 


m o primă deosebire se referă la obiectul sau natura operaţiilor pe care le realizează societatea; o 
societate este comercială dacă, potrivit contractului, are ca obiect efectuarea unor operațiuni 
calificate de Codul comercial ca fapte de comerț; dacă societatea are ca obiect realizarea unor 
activități care nu sunt fapte de comerț, ea este o societate civilă (a se vedea şi capitolul 2, secțiunea 
2.2.). 

De remarcat că, în timp ce în cazul persoanei fizice, pentru dobândirea calităţii de 
comerciant este necesar ca aceasta să săvârşească efectiv fapte de comerţ, ca o profesiune obişnuită, în 
nume propriu (a se vedea capitolul 3, secţiunea 2.2), în cazul societăţii comerciale, simpla stabilire în 
contract a unui obiect comercial îi conferă acesteia caracter comercial, indiferent dacă în fapt 
realizează sau nu acest obiect . Concluzia ce se desprinde este că persoana fizică “devine” 
comerciant, pe când societatea “se naşte” comercială, dacă obiectul ei este comercial. 

O problemă deosebită se ridică în cazul în care în actul constitutiv se stabilesc ca obiect al 
societăţii, pe lângă operaţiuni comerciale şi operațiuni civile. În asemenea caz trebuie să se cerceteze şi 


să se determine care este în fapt activitatea societăţii şi ce rol joacă fiecare dintre cele două categorii de 
operațiuni în realizarea obiectului societății. Dacă operațiunile comerciale au o importanţă redusă, ori 
servesc numai ca mijloc de realizare a unor operațiuni civile, societatea va fi civilă. 
În dreptul român s-a formulat concepţia potrivit căreia cei ce exercită profesiuni liberale 
(medici, avocaţi, profesori, arhitecți, contabili etc.) nu se pot asocia când obiectul activităţii îl constituie 
exercitarea profesiunii respective (liberale) decât sub forma de societăți civile. Concepţia poartă 
amprenta principiului că obiectul civil atrage constituirea de entități civile. Considerăm anacronică 
astăzi o astfel de opinie, cu atât mai mult cu cât, aşa cum am văzut, în agricultură este permisă opţiunea 
organizării agricole fie sub formă de societate civilă, fie sub formă de societate comercială, în temeiul 
Legii nr. 31/1990, republicată. Acceptând această derogare, am ajunge la formularea unui nou principiu: 
nu obiectul, ci forma comercială atrage caracterul comercial al societății. 
=œ altă deosebire între societatea civilă şi cea comercială constă în aceea că, încă de la constituire, 
societatea comercială este investită cu personalitate juridică. Conform articolului 1 din Legea nr. 
31/1990, republicată, “societățile comerciale cu sediul în România sunt persoane juridice române”. 
Deci, societatea comercială nu este numai un contract, ci este chiar un subiect de drept distinct de 
asociaţii ce o compun, având patrimoniu propriu, care îi permite să-şi asume obligaţii şi să răspundă 
pentru îndeplinirea lor (totuşi există şi societăți comerciale fără personalitate juridică, de exemplu 
societatea în participațiune, reglementată de articolele 251-256 Cod comercial, asociaţiile cu scop 
lucrativ fără personalitate juridică şi asociaţiile familiale, reglementate de Decretul-lege nr. 
54/1990). Cât priveşte societatea civilă, aceasta nu are personalitate juridică, ea rămâne un simplu 
contract, fără a fi subiect de drept de-sine-stătător. 
= Între societatea comercială şi cea civilă există deosebiri privind condiţiile în care aceasta se 
constituie, funcționează şi se dizolvă. În ceea ce priveşte formele în care se poate constitui o 
societate comercială, articolul 2 din Legea nr. 31/1990, republicată, prevede că este admisă una 
dintre următoarele forme: 


în 
comandită 


în 
în nume comandită 


cu 
răspundere 
limitată 


colectiv simplă pe acţiuni 


Această clasificare porneşte de la întinderea răspunderii asociaților pentru îndeplinirea 
obligaţiilor societăţii, care este mai variată (limitată sau nelimitată) decât în cazul societăţii civile (în 
care limitele răspunderii sunt stabilite prin contract). În cazul societății comerciale, structura acesteia 
este bine definită, neputând depăşi cadrul reglementat de lege pentru fiecare formă juridică (spre 
deosebire de societatea civilă, a cărei structuri nu poate depăşi cadrul contractual). 


În concluzie, pe baza elementelor enunțate: 
societatea comercială poate fi definită ca o grupare de persoane constituită pe 
baza unui act constitutiv şi beneficiind de personalitate juridică, în care societarii 
se înțeleg să pună în comun anumite bunuri, pentru exercitarea unor fapte de 
comerţ, în scopul realizării şi împărțirii beneficiilor rezultate. 


SECŢIUNEA 1 CLASIFICAREA SOCIETĂȚILOR COMERCIALE 


În doctrina de specialitate se cunosc mai multe clasificări, avându-se în vedere criterii 
diferite ca: numărul de asociaţi, calitatea sau întinderea răspunderii, structura capitalului social, titularul 
capitalului social şi posibilitatea de a emite titluri de valoare. 

Fiecare dintre aceste clasificări prezintă importanță, putând constitui obiect de studiu 
separat. Totuşi ne vom opri la cel care distinge între societăţile de persoane şi cele de capitaluri, pe de 
o parte pentru că este cea mai utilizată şi, pe de altă parte, pentru că permite identificarea celor cinci 
forme de societăți enumerate de Legea nr. 31/1990, republicată. Pentru o imagine mai sistematică a 


celor două tipuri de societăți vom prezenta societăţile de persoane cu enumerarea lor şi desprinderea 
asemănărilor şi deosebirilor, după care ne vom opri asupra societăţilor de capitaluri. 


2. 


ocietăți de persoane 


Prototipul societăților de persoane îl constituie societatea în nume colectiv; o categorie 
aparte o reprezintă specia societăţii în comandită simplă pe care o vom prezenta sub titlul “Deosebiri”. 


a) Asemănări 


© Societăţile de persoane se caracterizează prin număr redus de membri; limitarea se explică 
deoarece la baza asocierii stă cunoaşterea reciprocă, onestitatea, priceperea profesională, spiritul de 
inițiativă, conştiinciozitatea, puterea de muncă, solvabilitatea, devotamentul fiecăruia. Cu alte 
cuvinte, elementul personal, “intuitu personae”, este predominant. Dacă aceste calități sunt avute în 
vedere, vom înţelege de ce primele entități asociative s-au constituit între membrii aceleiaşi familii 
(de exemplu între frați, între tată şi fiu, între bunic şi nepoți, între care încrederea reciprocă este 
liantul principal). Din acest punct de vedere putem afirma că societatea în nume colectiv este cea 
mai veche formă de asociere sub formă de societate comercială. 

= Răspunderea asociaţilor este nemărginită (nelimitată) în sensul că, indiferent de contribuţia 
fiecărui asociat la constituirea societăţii comerciale (aport) fiecare răspunde pentru datoriile 
societăţii comerciale cu întreaga avere personală, nu în limita aportului; această răspundere este 
solidară, în sensul că, în caz de neplată a datoriilor sociale, oricare dintre asociaţi poate fi ținut să 
plătească întreaga datorie (nu doar în limita aportului său), dar, în acelaşi timp, această răspundere 
este subsidiară, în sensul că, deoarece societatea comercială are personalitate juridică proprie, ea 
trebuie întâi urmărită la plata propriilor datorii, numai în cazul în care nu poate plăti (în termenii 
Legii nr. 31/1990, republicată, această consecinţă se regăseşte în dispoziţia articolului 3, alineatul 2) 
respectiv “creditorii societăţii se vor îndrepta mai întâi împotriva acesteia pentru obligațiile ei şi, 
numai dacă societatea nu plăteşte în termen de cel mult 15 zile de la data punerii în întârziere, se vor 
îndrepta împotriva acestor asociaţi”. Dreptul asociaţilor de a cere cu prioritate urmărirea bunurilor 
din patrimoniul societăţii şi numai după aceea, subsidiar, bunurile din patrimoniul unuia dintre 
asociaţi, corespunde beneficiului în discuţiune ce aparține asociaţilor. Acesta conferă caracterul 
subsidiar al răspunderii. 

© Capitalul social se divide în părţi de interes, care nu sunt negociabile şi nu pot fi transmise, în 

principiu; explicaţia pornind de la caracterul subiectiv, personal al societăţilor în nume colectiv; 

cesiunea părților de interes sau transmiterea lor în caz de deces al unui asociat operează numai dacă 

în actele constitutive se prevede, în mod expres, continuarea activității cu moştenitorii celui decedat 

sub forma clauzei de continuitate cu succesorii. 

Nu este permisă emiterea de acţiuni sau obligaţiuni, motiv pentru care asociații nu sunt acționari. 

Nu se pot recruta asociați pe baza subseripţiei publice. 

Puterile majorităţii societarilor sunt limitate, în sensul că, în afară de stipulație contrară, majoritatea 

asociaţiilor nu poate decide să schimbe sau să modifice tipul de societate, contractul, obiectul 

activităţii, pentru că principiul de decizie este al unanimităţii. 

=> În lipsă de stipulaţie contrară, toți asociaţii au dreptul să administreze societatea în virtutea 
prezumţiei (presupunerii) că şi-au acordat reciproc mandat în această privință (pot fi administratori 
fie asociaţii, fie, în temeiul republicării Legii nr. 31/1990, chiar terțe persoane, adică neasociați). 

© Calitatea obligatorie de a fi comerciant cerută fiecărui asociat al societăţii în nume colectiv, potrivit 
dreptului francez (ce decurge din calitatea de a administra societatea comercială, adică de a săvârşi 
acte de comerţ) nu este prevăzută de dreptul român; asociaţii pot fi, aşadar, comercianţi sau 
necomercianți, fără ca după dobândirea calităţii de asociat să devină automat şi comercianți. 

© Asociaţii nu pot lua parte, ca asociaţi cu răspundere nelimitată, în alte societăţi concurente sau având 
acelaşi obiect de activitate, nici să facă operațiuni în contul lor sau al altora, în acelaşi fel de comerț 
sau unul asemănător; totuşi, asociații pot îndeplini astfel de activități dacă au consimțământul expres 
sau tacit al celorlalți (se consideră tacit consimțământul dat când participarea la astfel de activităţi a 
fost cunoscută de ceilalți asociaţi şi aceştia nu au interzis continuarea lor). 

© Pentru că fiecare asociat răspunde cu averea personală, pe care va trebui să o declare la constituire, 
prin contractul de societate se poate prevedea că asociaţii pot lua din casa societăţii anumite sume 
pentru cheltuielile lor particulare, dar că acel asociat care, fără consimţământul scris al celorlalți, 
ar întrebuința capitalul, bunurile sau creditul societăţii în folosul său sau în acela al unei alte 

persoane, este obligat să restituie societăţii beneficiile ce au rezultat şi să plătească despăgubiri 
pentru daunele cauzate. 

© Se admit aporturi de bunuri în natură, dar şi în creanţe (pentru detalii a se vedea secțiunea 3.3 — 
aporturi.). 

© Controlul activităţii economico-financiare se realizează de regulă de către asociaţi; numirea 
cenzorilor este facultativă. 

=œ În societăţile de persoane, printre cauzele care atrag dizolvarea acestora se numără: retragerea, 
excluderea, incapacitatea, falimentul sau moartea unui asociat, dacă astfel colectivul se reduce la un 
singur membru, fără să existe în actul constitutiv o clauză de continuitate cu succesorii sau o altă 
modalitate de a asigura pluralitatea de membri; de unde deducem că numărul minim de asociați la 
societățile de persoane este de doi membri (întărită şi de caracterul bilateral al actului constitutiv). 

© La societăţile de persoane nu se cere un minim de capital social la constituire pentru că, oricum, 
fiecare garantează cu întreaga avere (nelimitat). 

© Firma cuprinde numele asociaților, sau cel puţin a unuia din ei, cu mențiunea „şi alții”. 


b) Deosebiri 


Spre deosebire de societatea în nume colectiv, societatea în comandită simplă cuprinde 
două categorii de asociaţi: 
© comanditaţii care, asemenea asociaţilor societăţii în nume colectiv, răspund nelimitat, solidar şi 
subsidiar pentru îndeplinirea obligațiilor sociale; toți comanditaţii, unii dintre ei, sau doar unul, în 
funcţie de prevederile actului constitutiv, sunt şi administratorii societăţii comerciale; 

= comanditarii răspund numai în limita aportului lor la capitalul social, fapt pentru care ei nu pot 
încheia operaţiuni în contul societății decât dacă au împuternicire să administreze societatea, printr-o 
procură specială; fără această împuternicire nu se pot face decât servicii în administraţia internă (nu 
în raporturile cu terţii), acte de supraveghere şi să participe la numirea şi revocarea administratorilor. 
Două sunt căile prin care comanditarii devin automat comanditați: atunci când fac acte de 
administrare externă, fără împuternicire, moment din care răspund nelimitat şi solidar față de terți şi 
când numele lor este trecut în firma societății (de regulă firma cuprinzând numele comanditaților, 
pentru că ei răspund cu întreaga avere); în ambele cazuri, pentru existența societăţii este mai utilă 
trecerea acestor asociaţi din categoria “comanditari” în “comanditaţi”, decât excluderea lor. 

Pentru că existența celor două categorii de asociaţi este de esența societății în comandită 
simplă, înseamnă că pentru existența ei valabilă este necesar să existe cel puţin un comanditar şi un 
comanditat (aşadar: moartea, incapacitatea, falimentul, retragerea sau excluderea unui asociat, când prin 
aceasta o categorie de asociaţi dispare, atrag dizolvarea societăţii în comandită simplă). 

Toate celelalte caracteristici enumerate la societatea în nume colectiv sunt valabile şi pentru 
societatea în comandită simplă. 


i de capitaluri 


Prototipul societăților de capitaluri este societatea pe acţiuni (ale cărei trăsături le vom 
analiza la litera a — Asemănări), o categorie aparte reprezentând-o societatea în comandită pe acţiuni 
(a se vedea litera b — Deosebiri). 


a) Asemănări 


© societățile de capitaluri se caracterizează printr-un număr mai mare de acționari, calitățile 
personale ale acţionarilor fiind fără relevanță; 

© prevalează elementul obiectiv, esenţială fiind contribuția pecuniară a fiecărui acţionar la capitalul 
social (“intuitu pecuniae”); 

© fiind societăți mari, capitalul minim cerut pentru constituirea valabilă este de 25.000.000 lei, iar 
numărul minim de acționari este de cinci; 

© se constituie prin subscripţie simultană sau prin subscripţie publică (a se vedea prezentul capitol, 

secțiunea 3.2); 

răspunderea acţionarilor la societatea pe acţiuni este limitată la aportul social; 

capitalul social este divizat în acţiuni (sau obligaţiuni) care sunt negociabile şi transmisibile (a se 

vedea secțiunea 3.5); fiind negociabile pot fi vândute pe pieţele financiare organizate, când sunt 

cotate la burse; când nu, pot fi vândute pe pieţele neorganizate; 

= administrarea societăţii se face după principiul votului majorităţii, administratorii pot fi acţionari 
sau terțe persoane (neasociaţi), constituiți de regulă într-un consiliu de administrație; acționarii 
neadministratori nu pot gera interesele societăţii comerciale; 

© acţionarii pot fi comercianţi sau necomercianţi, nefiind relevate calitățile lor personale, ci 

contribuția pecuniară; 

se admit: aportul în numerar (lichidităţi) şi bunuri în natură; 

controlul activităţii revine comisiei de cenzori (minim trei şi tot atâţia supleanţi); 

în firma societăţii pe acțiuni nu se foloseşte numele acţionarilor, ci o denumire proprie, fără 

legătură cu numele acţionarilor (pentru firmă a se vedea capitolul 3, secțiunea 3.2); 

=> moartea, incapacitatea sau falimentul acţionarilor nu duc la dizolvarea societăţii, în schimb, 
scăderea capitalului social sub o anumită limită sau a numărului de acționari, pot conduce la 
dizolvare. 

b) Deosebiri 


Trăsăturile societății în comandită pe acțiuni corespund celor ale societății în comandită 
simplă (vezi secțiunea 2.1), dar, fiind o societate de capitaluri, preia caracteristicile societății pe acțiuni, 
mai înainte prezentate. 


Societăți cu răspundere limitată 


Definită ca fiind o formă intermediară între societățile de persoane şi cele de capitaluri, 
societatea cu răspundere limitată poate fi explicată ca societate de persoane cu intruziuni ale elementelor 
specifice, societăților de capitaluri şi, paradoxal, la fel de corect, ca societate de capitaluri care preia 
unele trăsături ale societăților de persoane. De aceea prezentăm asemănările cu societățile de persoane 
(a) şi apoi cu societățile de capitaluri (b). 


a) Asemănări cu 
societățile de persoane 


numărul relativ mic de asociați; 

diviziunile de capital social, numite părți sociale, nu sunt, în principiu, transmisibile (ca excepţie 
pot fi transmise asociaților;, de exemplu: clauza de continuitate cu succesorii sau chiar terţilor, dar cu 
condiția obținerii acordului a 3⁄4 din capitalul social pentru cesiunea părților sociale); 

nu poate emite acțiuni sau obligaţiuni, 

firma poate conține numele unuia sau mai multor asociați. 

b) Asemănări cu 
societățile de capital 


© răspunderea limitată a asociaţilor care atrage obligativitatea îndeplinirii condiției unui capital 
minim, respectiv 2.000.000 lei, divizat în părți sociale în valoare de cel puțin 100.000 lei; 
administrarea societății poate fi făcută de asociați sau de terți; 

controlul gestiunii se face de către înşişi asociații (ca la societățile de persoane), dar, când numărul 
asociaților depăşeşte cifra 15, este obligatorie numirea de cenzori; 

nu se admit decât aporturi în natură şi numerar; 

deşi între cauzele de dizolvare sunt şi unele specifice societăților de persoane, scăderea capitalului 
social sub limita legală (ca la societăți de capitaluri) atrage dizolvarea societăţii cu răspundere 
limitată. 

c) S.R.L.-ul unipersonal 


În cazul S.R.L.-ului unipersonal actul constitutiv, reprezentând voința unei singure 
persoane, îmbracă forma unui act juridic unilateral, respectiv statutul. 

Fiind vorba de un singur asociat, acesta îşi asumă prerogativele pe care Adunarea generală 
a asociaților le exercită în cazul societăților pluripersonale. 

Când aportul asociatului este în bunuri mobile sau imobile şi nu în numerar, este necesară 
expertiza de specialitate a acestuia pentru a se asigura o evaluare obiectivă a bunurilor. 

Unicul asociat poate fi şi administrator, caz în care, dacă a vărsat contribuţiile la 
asigurările sociale, inclusiv pentru pensia suplimentară, poate beneficia de pensie de la asigurările 
sociale. 

S.R.L.-ul unipersonal poate fi înţeles ca treaptă a evoluției activității comerciale, prin 
comparaţie cu activitatea comerciantului-persoană fizică. Deoarece comerciantul (persoană fizică) 
răspunde nelimitat pentru obligaţiile comerciale asumate, iar, pe de altă parte, în cadrul societăţilor 
comerciale se realizase deja trecerea de la societăţi de persoane (cu răspunderea nelimitată a asociaţilor) 
la societăţile de capitaluri (cu răspunderea limitată a asociaților), se punea logic întrebarea de ce o 
singură persoană fizică n-ar putea răspunde doar în limita aportului său la capitalul social. Răspunsul l-a 
constituit apariția S.R.L.-ului unipersonal, dar în care, prin bunurile constituite ca aport la patrimoniul 
respectiv, societatea comercială dobândeşte personalitate juridică proprie. Pentru că acest S.R.L. este 
unic şi irepetabil, înțelegem de ce Legea nr. 31/1990, republicată, menţionează expres că o persoană 
fizică sau o persoană juridică nu poate fi asociat unic decât într-o singură societate cu răspundere 
limitată şi că o societate cu răspundere limitată nu poate avea ca asociat unic o altă societate cu 
răspundere limitată alcătuită dintr-o singură persoană. 


SECŢIUNEA 3 CONSTITUIREA SOCIETĂȚILOR COMERCIALE 
3.1. Etapele de constituire ale societăților comerciale 


Pentru reducerea formalismului excesiv ce caracteriza procedura constituirii societăților 
comerciale conform Legii nr. 31/1990 (ce includea: redactarea şi autentificarea actului constitutiv, 
autorizarea judecătorească incluzând sau nu avizul consultativ al Camerei de Comerț şi Industrie, 
înmatricularea la Registrul Comerţului, publicarea în Monitorul Oficial şi înregistrarea la administraţia 
financiară) prin modificarea adusă de Legea nr. 99/1999 privind accelerarea reformei economice 
procedura constituirii s-a simplificat, comasându-se etapele acesteia prin preluarea de către Oficiul 
Registrului Comerţului a unor atribuţii, până atunci aflate în sarcina altor instituții. Prin modificarea 
adusă de Legea nr. 99/1999, odată cu depunerea cererii de înmatriculare a societății comerciale la 
Oficiul Registrului Comerţului competent, nu instanţa judecătorească, ci judecătorul delegat (afiliat 
Oficiului Registrului Comerţului) autorizează desfăşurarea activității, după care, pe lângă sarcina 
înmatriculării, tot Oficiul Registrului Comerţului este obligat, dar pe cheltuiala societăţii comerciale ce 
solicită înmatricularea, să obțină atât publicarea în Monitorul Oficial cât şi înregistrarea fiscală a 
societății comerciale. 

Prin Ordonanța de urgență nr. 76/2001 republicată, privind simplificarea unor 
formalități administrative pentru înregistrarea şi autorizarea funcționării comercianților se instituie o 
procedură unică de înregistrare şi autorizare a funcţionării societăţilor comerciale (dar şi a altor 
categorii de comercianți). 

Simplificarea procedurii rezidă din crearea în cadrul Camerelor de Comerţ şi Industrie 
teritoriale a unor Birouri Unice pentru obținerea înregistrării şi autorizării funcționării comercianților. 

“Unicitatea” procedurii rezidă în aceea că în baza unei cereri de înregistrare se va obţine de 
la aceeaşi instituţie, Biroul Unic, certificatul de înregistrare comercială conţinând codul unic de 
înregistrare. Practic, etapele ar putea fi sintetizate astfel: 


© depunerea cererii-tip de înregistrare la Biroul Unic (care va fi însoţită de o suită de documente ce 
dovedesc vărsămintele efectuate şi dreptul de proprietate asupra bunurilor aportate); 

=> cererea-tip, odată depusă, declanşează obligația Biroului Unic de a: 

a) rezerva firma societății comerciale şi efectuarea, în numele societăţii comerciale, a 

vărsămintelor reprezentând aportul în numerar; 
b) redacta actul constitutiv (care nu mai este obligatoriu a fi încheiat în formă autentică, fiind 
admisă şi forma de înscris sub semnătură privată, dar cu dată certă); 
c) redacta şi obţine declaraţia pe proprie răspundere a fondatorilor, a administratorilor şi a 
cenzorilor că îndeplinesc condiţiile prevăzute de lege; 

d) obţine de la judecătorul delegat încheierea de autorizare a funcționării societăţii comerciale; 

e) obţine, pe cale electronică, de la Ministerul Finanţelor Publice codul unic de înregistrare; 

f) obţinerea înregistrării comerciantului în Registrul Comerţului; 

g) publica în Monitorul Oficial, în formă simplificată, încheierea judecătorului delegat, 

precum şi a actului constitutiv; 
h) obține toate avizele, autorizațiile şi/sau acordurile necesare funcționării, ce se vor alătura 
certificatului unic de înregistrare, sub forma unei anexe. 
Odată cu obţinerea certificatului de înregistrare a societăţii comerciale, aceasta dobândeşte 

personalitate juridică. 


3.2. Actul constitutiv 


În funcţie de forma de societate comercială, actul constitutiv poate să fie: 
numai contract de societate, în cazul societății în nume colectiv şi în comandită simplă; 
contract de societate şi statut, în cazul societăţii pe acțiuni, societății în comandită pe acțiuni şi 
societăţii cu răspundere limitată pluripersonale (doi sau mai mulți asociaţi); 
© numai statut, în cazul societății cu răspundere limitată unipersonală. 

Forma în care poate fi prezentat actul constitutiv este: 
= autentificat în faţa notarului public, formă cerută în mod obligatoriu când: 

e printre bunurile subscrise ca aport în natură la capitalul social se află un teren; 

e forma juridică a societăţii comerciale implică răspunderea nelimitată a asociaţilor sau a 
unora dintre ei (deci este cazul societății în nume colectiv, în comandită simplă şi în 
comandită pe acțiuni); 

e societatea comercială se constituie prin subscripţie publică. 

> sub semnătură privată, dar cu dată certă. 

Deci forma autentică este cerută “ad validitatem” doar pentru anumite situaţii, pentru 
celelalte cazuri fiind necesară doar “ad probationem”. 

Contractul de societate şi statutul pot fi încheiate sub forma unui înscris unic, denumit act 
constitutiv. Tot act constitutiv poate fi denumit numai contractul sau numai statutul societății. 

Semnatarii actului constitutiv precum şi persoanele care au un rol determinant la 
constituirea societăţii sunt considerate fondatori. 

Nu pot fi fondatori incapabilii şi persoanele care au fost condamnate pentru gestiune 
frauduloasă, abuz de încredere fals, uz de fals, înşelăciune, delapidare, mărturie mincinoasă, dare sau 
luare de mită şi pentru infracțiunile prevăzute de Legea nr. 31/1990, republicată. 

Pentru constituirea valabilă, fondatorii trebuie să depună la Biroul Unic declaraţia, pe 
proprie răspundere, că îndeplinesc condiţiile legale. 

În cazul societăţii pe acţiuni şi în comandită pe acţiuni, în afara constituirii prin 
subscripţie simultană (în sensul că acționarii care au inițiat societatea pot constitui, prin contribuțiile 
lor minimul de capital cerut de lege, respectiv 25.000.000 lei, neapelând astfel la terțe persoane pentru a- 
l realiza), este posibilă şi constituirea prin subscripţie publică (caz în care societăţile astfel constituite 
sunt considerate societăţi deschise, în sensul Legii nr. 52/1994 privind valorile mobiliare şi bursele de 
valori, denumirea provenind de la faptul că, pentru a-şi realiza capitalul social se apelează la banii 
publici, în sensul că alături de fondatori vor contribui şi terțe persoane, numite subscriitori, care, 
completând prospectele de emisiune îşi manifestă voinţa de a deveni acționari ai societăţii comerciale ce 
a emis prospectele). Prospectul de emisiune conţine mențiunile prevăzute de lege pentru actul constitutiv 
al societăţii pe acţiuni prin subscripţie simultană (pentru ca subscriitorul să cunoască societatea 
comercială emitentă şi să decidă, în cunoştinţă de cauză, dacă să contribuie sau nu la constituirea ei), cu 
excepţia clauzelor privind administratorii şi cenzorii (care vor fi aleşi la prima adunare generală la care 

vor participa acţionarii-fondatori şi subscriitorii, motiv pentru care adunarea poartă denumirea de 
constitutivă, punând temelia noii societăți), dar va conține în plus data închiderii subscripției şi 
consemnarea sumei cu care subscriitorul înțelege să contribuie la formarea capitalului social. Prospectul 
de emisiune, semnat de fondatori, se întocmeşte în formă autentică şi se depune la Biroul Unic al 
Camerei de Comerţ şi Industrie teritoriale spre a fi autorizat de către judecătorul delegat, după care va fi 
publicat în Monitorul Oficial. 

Subscrierea de acţiuni se face pe unul sau mai multe exemplare ale prospectului de 
emisiune al fondatorilor, vizate de judecătorul delegat, constituirea societății putându-se face în mod 
valabil numai dacă întregul capital a fost subscris şi fiecare subscriitor-acceptant a vărsat în numerar 
jumătate (50%) din valoarea acţiunilor subscrise; diferența urmând a se vărsa în 12 luni de la 
înregistrarea la Biroul Unic. 

Dacă subscrierea se face cu bunuri în natură, acestea trebuie predate integral, încă de la 
început (nefiind posibilă predarea în tranşe). 


3.3. Aporturile asociaţilor 


Noţiunea 
Această noţiune are un sens juridic şi unul etimologic. 
© Sub aspect juridic, prin aport se înţelege obligaţia pe care şi-o asumă fiecare asociat de a aduce în 
societate un anumit bun, o valoare patrimonială. În limita aportului, asociatul devine debitor al 
societăţii, iar după vărsarea lui integrală — creditor al acesteia, cu toate consecinţele ce decurg din 
această calitate. 
© Sub aspect etimologic, noţiunea de aport desemnează chiar bunul adus în societate de către asociat. 
Deşi sensul juridic este sensul propriu al noţiunii de aport, totuşi noțiunea este folosită şi în 
sensul ei etimologic. 


Obiectul aportului 
Aportul poate avea ca obiect orice bun, cu valoare economică, al asociatului, care prezintă 
interes pentru activitatea societății. 
Potrivit articolului 1492 Cod civil, fiecare asociat trebuie să pună în comun “sau bani, sau 
alte lucruri, sau industria sa”; deci aportul poate fi: 
+ în numerar 
+ în natură 
+ în industrie 


a) Aportul în numerar are ca obiect o sumă de bani pe care asociatul se obligă să o 
transmită societăţii. 

Întrucât sumele de bani sunt indispensabile începerii activităţii comerciale, aporturile în 
numerar sunt obligatorii la constituirea societății comerciale, indiferent de forma ei. 

Aportul la capitalul social nu este purtător de dobânzi. 

b) Aportul în natură are ca obiect anumite bunuri imobile (clădiri, instalaţii etc.), bunuri 
mobile corporale (materiale, mărfuri etc.) sau incorporale (creanţe, fond de comerţ etc.). 

Aporturile în natură sunt admise la toate formele de societate comercială. Aceste aporturi se 
realizează prin transferarea drepturilor corespunzătoare şi predarea efectivă a bunurilor către societate. 

Aportul poate consta în transmiterea către societate a dreptului de proprietate asupra 
bunului ori doar a dreptului de folosinţă. În lipsa unei stipulaţii contrare, bunurile devin proprietatea 
societăţii. Se înţelege că dacă s-a convenit transmiterea dreptului de proprietate, bunul va intra în 
patrimoniul societății, asociatul nemaiavând vreun drept asupra lui. În consecință, bunul nu va putea fi 
urmărit de creditorii asociatului, iar la dizolvarea societăţii, asociatul nu va avea dreptul la restituirea 
bunului, ci la contravaloarea sa. 

În cazul în care aportul are ca obiect un bun imobil sau un bun mobil corporal, raporturile 
dintre asociat şi societate sunt raporturi juridice asemănătoare celor dintre vânzător şi cumpărător. 

Cu privire la transferul dreptului de proprietate asupra bunului, Legea nr. 31/1190 
republicată, prevede că bunul devine proprietatea societăţii “din momentul înmatriculării ei în Registrul 
comerțului”. 

Dacă bunul piere înainte de înmatricularea societăţii, riscul este suportat de către asociat; el 
va fi obligat să aducă în societate un alt bun, ori un aport în numerar echivalent. 


Bunul care face obiectul aportului în natură trebuie evaluat în bani, pentru a se putea 
stabili valoarea părţilor de interes (părţilor sociale) sau acțiunilor cuvenite asociatului în schimbul 
aportului. Această evaluare se face de către asociaţi sau, când este necesar, de către experţi. În contractul 
de societate trebuie să se prevadă şi valoarea bunului şi modul de evaluare. 

În cazul în care bunul care face obiectul aportului în natură a fost adus în folosința 
societăţii, în doctrină se consideră că raporturile dintre asociat şi societate sunt guvernate de regulile 
referitoare la uzufruct. Întrucât societatea dobândeşte numai un drept de folosință, asociatul rămâne 
proprietarul bunului şi în această calitate, la dizolvarea societăţii, are dreptul la restituirea bunului. 

Aportul în natură poate avea ca obiect bunuri mobile incorporale, cum sunt creanţele, 
brevetele de invenţie, mărcile etc. 

Aportul în creanţe se consideră liberat numai după ce societatea a obținut plata sumei de 
bani care face obiectul creanţei (executarea obligaţiei de vărsământ). 

Întrucât valorificarea de către societate a creanţelor dobândite poate crea dificultăţi, legea 
interzice creantele ca aport în societatea pe acțiuni care se constituie prin subscripţie publică, în 
societatea în comandită pe acțiuni şi în societatea cu răspundere limitată. Pentru cazurile când creanţele 
sunt admise ca aport, raporturile dintre asociat şi societate sunt cârmuite de regulile cesiunii de creanță 
(din dreptul civil). Prin derogare de la dreptul comun, asociatul răspunde pentru solvabilitatea 
debitorului. 

c) Aportul în industrie constă, în terminologia legii, în munca sau activitatea pe care 
asociatul promite să o efectueze în societate, având în vedere competenţa şi calificarea sa. 

Aportul în prestații este permis numai asociaţilor din societatea în nume colectiv şi 
asociaților comanditați din societatea în comandită. 

Un atare raport nu este cuprins în capitalul social, deoarece el nu poate constitui un 
element al gajului general al creditorilor societății. Totuşi, în schimbul aportului în prestații în muncă, 
asociatul are dreptul să participe la împărțirea beneficiilor şi a activului şi, totodată are obligaţia să 
participe la pierderi. În acest scop, aportul în prestație în muncă trebuie evaluat şi precizat în actul 
constitutiv. 


Obligaţia de a constitui aportul şi executarea ei 


Pentru constituirea societății, fiecare asociat este ţinut să contribuie la formarea 
patrimoniului societăţii. De aceea, în actul constitutiv trebuie să se arate aportul fiecărui asociat. 

Legea nu cere ca aporturile asociaţilor să fie egale ca valoare, sau ca ele să aibă acelaşi 
obiect şi nici ca aportul unui asociat să aibă un obiect unitar. 

Întrucât noţiunea de aport desemnează o obligaţie, trebuie făcută distincţie între naşterea 
obligaţiei şi executarea ei; obligaţia se naşte la încheierea contractului de societate, pe când executarea 
ei poate fi îndeplinită la constituirea societăţii sau ulterior, la termenele stabilite în actul constitutiv. 

Asumarea obligaţiei de aport este denumită subseriere la capitalul societăţii. Ea se naşte 
prin semnarea contractului de societate sau, după caz, prin participarea la subscripția publică. 

Efectuarea aportului poartă denumirea de vărsare a capitalului (vărsământ); asociații sunt 
obligaţi să-şi îndeplinească obligaţia de aportare potrivit stipulațiilor din contractul de societate şi cu 
respectarea dispozițiilor legii. 

Neefectuarea aportului are semnificația neexecutării de către asociat a obligaţiei asumate, 
cu consecinţele prevăzute de lege. 

Potrivit Legii nr. 31/1990, republicată, “asociatul care întârzie să depună aportul social este 
răspunzător de daunele pricinuite”. Deci indiferent de obiectul aportului, dacă asociatul nu a respectat 
termenele de efectuare a aportului şi, prin aceasta, a cauzat societății anumite prejudicii, el este obligat la 
plata de despăgubiri, în condițiile dreptului comun. 


k Pentru cazul când aportul a fost stipulat în numerar, legea prevede că asociatul “este 
obligat şi la plata dobânzilor legale din ziua în care trebuia să se facă vărsământul”. 

Aceste consecinţe consacrate de Legea nr. 31/1990, republicată, sunt diferite de cele 

prevăzute de dreptul comun pentru nerespectarea obligațiilor băneşti. 
© Mai întâi, observăm că pentru nevărsarea la termen a sumei de bani datorată ca aport, asociatul 
datorează dobânzile legale, ca şi în dreptul comun, fără dovada cauzării unui prejudiciu. Dar, în 
plus, dacă se face dovada că prin nerespectarea obligaţiei au fost cauzate prejudicii, asociatul 
datorează şi despăgubiri. Deci, dobânzile se cumulează cu despăgubirile şi nu se impută asupra lor. 
Dobânzile joacă rolul unor amenzi civile, iar nu rolul tradițional, de despăgubiri pentru daunele 

moratorii. 


=œ În al doilea rând, observăm că în privinţa datei de la care curg dobânzile legale, legea derogă de la 
dreptul comun. Într-adevăr, aceste dobânzi sunt datorate din ziua în care trebuia să se facă 
vărsământul, adică de la data de la care trebuia executată obligația, iar nu de la data chemării în 
judecată, aşa cum prevede Codul civil. Soluţia constituie o aplicare a principiului potrivit căruia, în 
materie comercială dobânzile curg de drept, din ziua când devin exigibile. 

Pentru cazul când obiectul aportului este o creanță, legea prevede că dacă societatea n-a 
putut încasa creanța prin urmărirea debitorului cedat, asociatul, pe lângă despăgubiri, 
răspunde de suma datorată cu dobânda legală, din ziua scadenţei creanţei. 

Deci, în acest caz, întrucât obligaţia privind efectuarea aportului nu s-a executat la termen, 
asociatul datorează suma şi dobânzile legale de la data scadenţei creanţei, precum şi despăgubiri 
pentru prejudiciul cauzat societăţii. 

În sfârşit, în cazurile prevăzute de lege, nerespectarea obligaţiilor privind vărsarea 
aportului, poate avea şi consecinţa gravă a excluderii asociatului din societate. 


Aporturile asociaţilor trebuie privite nu numai în individualitatea lor, ci şi în totalitatea 
acestora. Într-adevăr, aceste aporturi reunite formează capitalul social al societăţii şi totodată, ele 
constituie elemente ale patrimoniului societății. 

Capitalul social şi patrimoniul societăţii sunt două concepte strâns legate între ele, dar nu 
trebuie confundate. 


Capitalul social 
Capitalul social are o dublă semnificație: contabilă şi juridică. 


Capitalul social al unei societăți comerciale este expresia valorică a totalității 
aporturilor asociaţilor care participă la constituirea societăţii. Capitalul social mai 
este denumit şi capital nominal. 


© semnificaţia contabilă: capitalul social nu are o existență reală, concretă, ci reprezintă o cifră 
convenită de asociaţi. 

În bilanțul societăţii, capitalul social apare evidenţiat la pasiv deoarece el reprezintă 
aporturile asociaţilor, care, la dizolvarea societăţii trebuie restituite. În schimb, bunurile efective care 
constituie aporturile asociaţilor figurează în activul bilanţului întrucât ele aparțin societății. 
© semnificaţia juridică: capitalul social constituie gajul general al creditorilor societății. 

Datorită rolului său de gaj general al creditorilor societăţii, capitalul social este fix pe toată 
durata societăţii. El poate fi modificat în sensul măririi sau micşorării sale, numai în condiţiile prevăzute 
de lege, prin modificarea actului constitutiv. 

În scopul asigurării intereselor creditorilor societăţii, pentru anumite forme de societate, 
legea stabileşte un plafon minim al capitalului social: 

e 25.000.000 în cazul societăţii pe acțiuni sau în comandită pe acțiuni; 
+ 2.000.000 în cazul societăţii cu răspundere limitată. 


Întrucât capitalul social este fix pe întreaga durată a societăţii, în cazul în care el se 
diminuează într-o anumită limită, datorită folosirii sale în desfăşurarea activității, legea prevede 
obligaţia reîntregirii sau reducerii capitalului social, mai înainte de a se putea face vreo repartizare sau 
distribuire de beneficii. 

Capitalul social prezintă interes şi sub alte aspecte. În raport de capitalul social se 
determină beneficiile şi se calculează rezervele acesteia. 

Ca o consecință a destinaţiei sale, capitalul social este intangibil; el nu poate fi folosit 
pentru distribuirea dividendelor către asociați. 

Având rol de gaj general al creditorilor, capitalul social trebuie să fie real. Aceasta 
impune intrarea efectivă în patrimoniul societății a bunurilor care constituie aporturile asociaţilor (nu 
aporturi fictive), precum şi păstrarea în permanenţă în patrimoniul societăţii a unor bunuri a căror 
valoare să nu fie mai mică decât capitalul social. 

În privința capitalului social, legea distinge între capitalul subscris şi capitalul vărsat. 


Capitalul subscris reprezintă valoarea totală a aporturilor pentru care asociaţii s-au 
obligat să contribuie la constituirea societății; coincide cu capitalul social. 


Capitalul vărsat este valoarea totală a aporturilor efectuate şi care au intrat în 
patrimoniul societăţii. 


În anumite cazuri, legea stabileşte condiţii privind vărsarea capitalului (de exemplu: în 
cazul societăţii pe acţiuni sau în comandită pe acţiuni, la constituirea societăţii, capitalul vărsat de 
fiecare acţionar nu va putea fi mai mic de 30% decât cel subscris, dacă prin lege nu se prevede altfel; 
restul de capital social va trebui vărsat în termen de 12 luni de la înmatricularea societății. 

Capitalul social al societăţii este divizat în anumite fracțiuni, denumite diferit după forma 
juridică a societăţii: 

e părţi de interes, în cazul societății în nume colectiv şi societăţii în comandită 
simplă; 

e părți sociale, în cazul societăţii cu răspundere limitată; 

e acțiuni, în cazul societății pe acțiuni sau societăţii în comandită pe acţiuni. 

Asociaţii dobândesc în schimbul aportului un număr de părți de interes, părți sociale sau 
acțiuni, corespunzător valorii aportului fiecăruia (articolele 7 şi 8 din Legea nr. 31/1990, republicată). 


Patrimoniul societăţii 


Noţiunea de patrimoniu al societăţii, sau de patrimoniu social este distinctă de cea de 
capital social. 


Patrimoniul societăţii, potrivit principiilor dreptului civil, îl constituie totalitatea 
drepturilor şi obligaţiilor cu valoare economică aparținând societăţii. 


Patrimoniul societății cuprinde activul social şi pasivul social, care se evidențiază în 
bilanţul societăţii, cu respectarea dispozițiilor legii contabilităţii. 


© Activul social (denumit şi fond social) cuprinde bunurile constituite ca aport în societate şi cele 
dobândite în cursul activităţii societății. 
©  Pasivul social cuprinde obligațiile societăţii, indiferent de natura lor. 

Într-adevăr, în momentul constituirii societăţii, capitalul social prevăzut în contractul de 
societate are aceeaşi valoare cu patrimoniul societății. Ulterior însă, prin desfăşurarea activității 
comerciale, patrimoniul societății se poate mări dacă societatea obţine beneficii, sau poate să 
înregistreze o anumită micşorare a valorii, dacă societatea are pierderi. 

Rolul capitalului social este acela de a constitui gajul general al creditorilor societăţii. În 
realitate, veritabila garanţie a creditorilor societății o reprezintă patrimoniul societăţii: în cazul 
nerespectării obligaţiilor de către societate, creditorii vor urmări bunurile aflate în patrimoniul societății; 
limita urmăririi este dată de capitalul social, deoarece, prin publicitatea contractului de societate, terții au 
luat cunoştinţă de capitalul social. Concluzia se întemeiază şi pe dispoziţiile Legii nr. 31/1990 
republicată, care precizează că obligaţiile sociale sunt garantate cu patrimoniul social. 


Beneficiile 

Scopul societății este acela de a realiza beneficii din activitatea comercială desfăşurată şi de 
a le împărţi între asociaţi. 

Cota-parte din beneficii ce se plăteşte fiecăruia dintre asociați poartă denumirea de 
dividend. 

Scopul urmărit constituie criteriul de distincţie între societatea comercială şi asociație: pe 
când societatea comercială se constituie pentru realizarea şi împărțirea unor beneficii, asociația 
urmăreşte un scop ideal, moral, cultural, sportiv etc. 

Întrucât activitatea comercială ar putea înregistra pierderi în loc de beneficii, datorită 
legăturii sociale care îi uneşte, asociații trebuie să participe şi la pierderi. Deci, desfăşurând activitate 
comercială în comun, asociaţii participă împreună atât la beneficiile cât şi la pierderile societăţii. 


În general, prin beneficii se înțelege un câştig evaluabil în bani. Multă vreme s-a considerat 
în doctrina dreptului comercial că beneficiul constituie un câştig material care sporeşte patrimoniul 
asociaţilor. În consecință nu erau recunoscute drept beneficiu avantajele, chiar evaluabile în bani, care 
nu contribuiau la creşterea averii asociaţilor, ci le permiteau numai să facă economii ori să reducă 
cheltuielile. În această situaţie se aflau asigurările mutuale. 

În perioada modernă această concepţie a evoluat, înregistrându-se o tendință de lărgire a 
noțiunii de beneficiu: s-a considerat că reprezintă beneficiu şi serviciile sau bunurile procurate de 
societate în condiții mai avantajoase decât acelea care s-ar putea obţine individual. Tot astfel, s-au 
recunoscut ca societăți comerciale societăţile de asigurare mutuală în care beneficiul rezidă în evitarea 
unor cheltuieli. 

Urmând această tendinţă, printr-o lege din 1978, în dreptul francez s-a consacrat concepția 
potrivit căreia o societate comercială poate avea ca scop nu numai realizarea şi împărţirea beneficiilor, ci 
şi realizarea de economii. 

Codul comercial român a consacrat această concepţie largă privind noţiunea de beneficiu, 
prin reglementarea asociaţiei de asigurare mutuală (articolele 257-263). 

Legea interzice ca un asociat să perceapă toate câştigurile realizate şi să fie scutit de 
participare la pierderi (clauză leonină); fiecare asociat participă la beneficiile şi pierderile societăţii în 
proporţie cu cota de participare la capitalul social. 


Filiala şi sucursala 


La constituirea societăţii comerciale asociaţii pot avea în vedere, încă din acest moment, 
perspectivele dezvoltării activității societăţii; este vorba de posibilitatea extinderii activității societății în 
alte localităţi sau tot în aceeaşi localitate unde îşi are sediul societatea, dar într-un alt stabiliment. O atare 
extindere se poate realiza prin înfiinţarea unor sucursale şi filiale care să desfăşoare aceeaşi activitate 
comercială ca şi societatea care le constituie. 

Pentru asemenea cazuri Legea nr. 31/1990 republicată, prevede condiţiile care trebuie 
îndeplinite pentru înființarea acestor entități juridice. 

Înființarea de sucursale sau filiale ale societăţii poate fi hotărâtă de asociaţi fie la, fie după 
constituirea societății în cursul existenței acesteia; în acest ultim caz înființarea sucursalelor şi/sau 
filialelor impune o modificare a actelor constitutive ale societății care se realizează în condiţiile Legii nr. 
31/1990, republicată. 


Filiala, potrivit art. 42 din Legea 31/1990, este o societate comercială cu personalitate 
juridică, constituită de societatea primară (societatea mamă), care deține majoritatea 
capitalului său. Din această cauză, deşi este subiect de drept distinct, filiala este totuşi 
dependentă şi se află sub controlul societăţii primare. 


Ca persoană juridică, filiala participă la raporturile juridice în nume propriu; prin actele 
juridice ale reprezentanților săi, filiala dobândeşte drepturi şi îşi asumă obligații, cu angajarea unei 
răspunderi proprii. 

Filiala se constituie într-una dintre formele de societate reglementate de Legea nr. 31/1990, 

republicată, şi va avea regimul juridic al formei de societate în care s-a constituit. 
Sucursala, potrivit Legii nr. 31/1990, este un dezmembrământ fără personalitate 
juridică al societății comerciale. Această subunitate este dotată de societate cu anumite 
fonduri, în scopul de a desfăşura o activitate economică din cadrul obiectului de 
activitate al societății-mamă. Sucursala dispune de o anumită autonomie, în limitele 
stabilite de societate. 


Întrucât nu are personalitate juridică, sucursala nu poate participa în nume propriu la 
circuitul juridic; actele juridice pe care le reclamă desfăşurarea activităţii sucursalei se încheie de către 
reprezentanții (prepuşii) desemnaţi de societatea comercială. 

Regimul juridic al sucursalei se aplică oricărui alt sediu secundar, indiferent de denumirea 
lui (agenţie, reprezentanţă etc.), căruia societatea care îl înființează îi atribuie statut de sucursală. 

Sucursala se înregistrează înainte de începerea activităţii ei la Biroul Unic din judeţul în 
care va funcționa. Dacă sucursala se înființează într-o localitate din acelaşi judeţ sau din aceeaşi 
localitate cu societatea fondatoare, ea va fi înregistrată la acelaşi Birou Unic, însă distinct, ca înregistrare 
independentă. 


Reprezentantul sucursalei trebuie să depună semnătura sa la Biroul Unic, în condiţiile 
prevăzute de lege pentru reprezentanţii societății. 

Celelalte sedii secundare (agenții, reprezentanţe şi alte asemenea sedii) se menționează 
numai în cadrul înregistrării societăţii principale la Biroul Unic. 

Dispoziţiile Legii nr. 31/1990 republicată, privind sucursalele şi filialele se aplică şi 
sucursalelor şi filialelor înființate de societăţile comerciale străine în România. Aceste societăți pot 
înființa sucursale şi filiale dacă acest drept le este recunoscut de legea statutului lor organic, dar în timp 
ce filialele vor avea naţionalitate străină (a statului în care au fost constituite, pentru că au personalitate 
juridică proprie), sucursale vor avea naționalitatea societăţii-mamă (neavând personalitate juridică 
distinctă de a acesteia). 


3.6. Acţiuni, părți sociale şi părţi de interes 


a) Acţiunile emise de societate 

Acţiunea este o fracțiune a capitalului social care trebuie să fie egală ca valoare cu 
celelalte acţiuni din aceeaşi emisiune. 

Acţiunea este şi un titlu de credit, încorporând drepturile şi obligaţiile izvorâte din 
calitatea de acționar, dar ea nu îndeplineşte condițiile autonomiei (acțiunile îşi au izvorul în actul 
constitutiv al societății ce le emite, acționarul îşi poate transmite acţiunile terţilor, dar dobânditorul lor 
devine titularul unui drept derivat şi nu originar) şi literalităţii (drepturile conferite acţionarilor sunt 
incomplet determinate prin acţiune, pentru a cunoaşte întinderea lor trebuie cercetat actul constitutiv). 
Absența autonomiei şi literalității conferă acţiunilor caracterul de titluri speciale, corporative, societare 
sau de participaţiune. 


m Caracterele acțiunilor 

au o anumită valoare nominală care, conform Legii nr. 31/1990 republicată, nu poate fi 
mai mică de 1.000 lei; 

[x] sunt fracțiuni egale de capital social; 

[| sunt indivizibile, nu se pot transmite fracţionat; în cazul transmiterii proprietăţii 
acțiunii către mai multe persoane (de exemplu în caz de succesiune), legea cere 
coproprietarilor să îşi desemneze un reprezentant dintre ei; 

[| sunt titluri negociabile (încorporează valori patrimoniale). 


m Clasificarea acțiunilor 
a) după identificarea titularului, acţiunile pot fi: 
© nominative 
e în formă materială - singulară; 
- cumulative. 


e în formă dematerializată 
© la purtător 


m Acţiunile nominative identifică pe titularul lor; în acțiune se menționează numele, prenumele şi 
domiciliul acționarului-persoană fizică sau denumirea şi sediul acționarului-persoană juridică. 
Aceleaşi elemente de identificare apar şi în registrul de acțiuni al societății comerciale. 

Dreptul de proprietate asupra acțiunilor nominative se transmite printr-o declarație 
făcută în registrul de acţiuni al societății eminente, semnată de acţionarul-cedent şi dobânditorul- 
cesionar sau mandatarii lor şi menţiunea înscrisă pe acțiune. 

În cazul acţiunilor nominative în formă materială (pe suport de hârtie) pot fi emise titluri 
singulare (dau drept la o acţiune) sau titluri cumulative (pentru mai multe acţiuni). Astfel, pot exista 
acțiuni cu valoare de 1.000 lei, dar pot exista titluri care cuprind mai multe acţiuni (în franceză 
“coupiures”), de exemplu: un înscris ce cuprinde 5 acţiuni are o valoare de 5.000 lei şi unul care 
cuprinde 10 acţiuni are o valoare de 10.000 lei. Acţiunile dematerializate sunt înscrise într-un registru 
independent privat. 
=Œ Acţiunile la purtător sunt acţiunile în care nu apar elemente de identificare ale titularului, deci 

posesorul acţiunii este titularul ei. 

În acest caz, dreptul de proprietate asupra acțiunilor se transmite prin simpla tradițiune 
(remitere materială, predare) a lor. 


Dacă în actul constitutiv nu se prevede felul acţiunilor, vor fi considerate la purtător. Legea 
nr. 31/1990 republicată admite conversia (transformarea) acţiunilor nominative în acţiuni la purtător şi 
invers. 

b) după cum conferă sau nu titularului avantaje față de ceilalți acționari, acţiunile pot fi: 
© ordinare 
© preferenţiale (privilegiate) 


m Acţiunile ordinare nu conferă titularului avantaje față de ceilalţi acţionari. 

În principiu, ele conferă titularului următoarele drepturi: 

+ dea participa la adunarea generală a acţionarilor (personal sau prin reprezentare), de a 
alege sau de a fi ales în organele de conducere ale societăţii comerciale; 

+ dea vota, drept exercitat conform principiului proporționalității numărului de voturi cu 
numărul de acțiuni deținute; 

+ dea primi dividende, ce reprezintă cota-parte din beneficiul ce se va plăti fiecărui 
acționar; 

+ de a fi informat asupra gestiunii societăţii comerciale, cel mult de două ori pe an 
putând consulta documentele societăţii comerciale şi efectua copii legalizate după acestea (de exemplu 
copie după procesul-verbal de şedinţă al consiliului de administraţie); 

+ de control, manifestat prin aceea că acționarii, consultând documentele societăţii pot 
sesiza, în scris, consiliul de administraţie, iar în cazul în care nu va primi răspuns în termen de 15 zile de 
la înregistrarea cererii, acţionarul se poate adresa instanţei competente, obligând societatea comercială la 
despăgubiri pentru fiecare zi de întârziere; 

e de expertiză, care poate fi exercitat doar de acţionarii care reprezintă cel puţin 10% din 
capitalul social; conferă acestora posibilitatea de a se adresa instanţei în sensul desemnării unuia sau mai 
multor experți însărcinaţi să analizeze anumite operaţiuni din gestiunea societăţii, întocmind un raport 
înaintat cenzorilor societății comerciale; 

+ de a obţine în cazul lichidării societăţii comerciale a unei părți din patrimoniul 
societăţii, corespunzătoare contribuţiei acţionarului la constituirea societății comerciale (aportului şi 
eventual a altor contribuţii care se vor stabili prin bilanţul final de lichidare). 


Obligaţiile principale ale acţionarului sunt: 

k] dea vărsa integral aportul subscris; până în momentul în care acţiunea nu este achitată integral, 
ea este nominativă; toţi cei care au deţinut acțiunea sunt răspunzători de plata ei. Şi o acțiune la 
purtător neachitată se consideră nominativă până la scadenţă, societatea comercială având dreptul să 
urmărească pentru vărsământ pe toți aceia care au avut acţiunea în patrimoniul lor (de exemplu, 
atunci când mai multe persoane dețin acțiuni în indiviziune, ca urmare a unei succesiuni); 

k] dea suporta pierderile societăţii comerciale proporțional cu contravaloarea aportului. 


= Acţiunile preferenţiale conferă titularului dreptul la un dividend prioritar ce se plăteşte din 
beneficiul distribuibil, la sfârşitul exerciţiului financiar, înaintea oricărei alte prelevări. 

Aceste acțiuni conferă drepturile recunoscute acţionarilor cu acțiuni ordinare, cu excepția 
dreptului de a participa la vot în adunările generale. 

Acest tip de acţiuni nu pot depăşi 14 din capitalul social, iar valoarea lor nominală trebuie să 
fie egală cu cea a unei acţiuni ordinare. 

Reprezentanţii, administratorii şi cenzorii societății nu pot fi titulari de acţiuni cu dividend 
prioritar. 

Acţiunile preferenţiale pot fi convertite în acțiuni ordinare şi invers. 


A. Obligaţiunile emise de societăţi comerciale 

Dezideratul privind obţinerea unui capital suplimentar se poate realiza de societățile pe 
acțiuni şi în comandită pe acţiuni printr-un împrumut pe termen lung în forma specifică a emisiunii de 
obligaţiuni. 


Obligaţiunile sunt titluri de credit emise de societate în schimbul sumelor de bani 
împrumutate; ele încorporează îndatorirea societății de a rambursa aceste sume şi de 
a plăti dobânzile aferente. 

Obligațiunile, ca şi acţiunile, pot fi nominative sau la purtător. 


Condiţiile emiterii obligațiunilor prezintă unele particularități: 
© emiterea se hotărăşte numai de Adunarea generală extraordinară a acţionarilor şi numai când 
întregul capital social a fost vărsat (pentru că nu este posibil să se apeleze la banii terţilor cât timp 
proprii acţionari nu şi-au îndeplinit obligaţia de vărsare a aportului); 
© suma pentru care se emit obligaţiuni nu poate fi mai mare de %4 din capitalul vărsat existent, 
conform ultimului bilanţ aprobat (pentru că, aşa cum orice împrumut trebuie garantat, şi societatea 
ce apelează la împrumuturi prin emiterea de obligaţiuni trebuie să garanteze că există un 
“provizion”, în cazul nostru capitalul social vărsat); 
valoarea nominală a obligaţiunii nu poate fi mai mică de 25.000 lei; 
obligaţiunile din aceeaşi emisiune trebuie să aibă valoare egală şi trebuie să fie integral vărsate (nici 
30%, nici 50% ca la subscripția de acțiuni); 
©  obligaţiunile dau dreptul la dobânda înscrisă în obligațiune. 


Ug 


Rambursarea obligaţiunilor se poate face: 

e printr-o restituire totală la scadenţă (sistem de origine americană), caz în care plata se face 
la datele înscrise în tabloul de plăţi cuprins în obligațiune; 

e anticipat, prin tragere la sorţi, când rambursarea se face la o sumă superioară valorii 
nominale a obligațiunii şi înainte de scadenţă; diferența reprezintă prima sau premiul şi are 
menirea de a compensa dobânzile pe perioada rămasă până la scadență. 


Deţinătorii de obligaţiuni se pot întruni în adunări speciale care: 
se convoacă de deţinătorii reprezentând '4 din valoarea obligaţiunilor dintr-o emisiune; 
poate desemna un reprezentant care să-i reprezinte pe obligatari în Adunarea generală a acţionarilor 
şi în justiție; împuternicitul nu are drept de vot în Adunarea generală a acţionarilor, dar poate cere 
consemnarea opiniei sale în registrul de şedinţe al Adunării generale a acţionarilor şi dacă hotărârea 
acesteia, contrară intereselor obligatarilor, încalcă opinia obligatarului-reprezentant, este posibilă 
adresarea în faţa instanţei, pentru protejarea intereselor obligatarilor; 
©  obligatarii pot constitui un fond necesar remunerării reprezentantului şi acoperirii cheltuielilor de 
apărare a drepturilor lor (eventual o cotă-parte din dobânzile datorate obligatarilor de societatea 
comercială). 

B. Certificatele de părți sociale 

Sunt emise de societățile cu răspundere limitată, Legea nr. 31/1990 republicată precizând că 
aceste părți sociale nu pot fi reprezentate prin titluri negociabile. 

Administratorii societății cu răspundere limitată pot elibera, la cerere, un certificat 
constatator al drepturilor asupra părților sociale, dar cu mențiunea că acest certificat nu poate servi 
ca titlu pentru transmiterea drepturilor constatate, sub sancţiunea nulității transmiterii. Deci certificatele 
de părți sociale nu pot fi transmise prin gir, dar nici prin remitere materială (ca la acțiunile la purtător) 
sau înregistrarea transmiterii (ca la acțiunile nominative). 

Prin specificul lor, certificatele de părți sociale se analizează ca titluri de legitimare 
(lipsindu-le caracterul constitutiv şi literal al titlurilor de credit). 

Transmiterea lor este totuşi posibilă: 

e către asociați, prin decizia adunării generale; 

e în cazul clauzei de continuitate cu succesorii (ca la societățile de persoane); 

e către terți, când cesiunea părților este hotărâtă prin votul asociaţilor, reprezentând 34 din capitalul 
social (este o dovadă că societatea cu răspundere limitată este o formă mixtă, necerându-se nici 
unanimitatea ca la societăţile de persoane, dar nefiind suficientă nici majoritatea simplă, respectiv 
50% plus 1). 

Conform Legii nr. 31/1990 republicată, valoarea minimă a unei părţi sociale este de 
100.000 lei. 


C. Părţi de interes 

În cazul societăţilor de persoane, diviziunile de capital nu se numesc nici acțiuni, nici părți 
sociale, ci părți de interes (reflectând caracterul personal al acestor societăţi). Nici Legea nr. 31/1990 şi 
nici doctrina nu tratează această materie, dar deducem că regimul lor juridic este asemănător părților 
sociale. 


SECŢIUNEA 4 FUNCȚIONAREA SOCIETĂȚILOR COMERCIALE 


Ca orice persoană juridică, societatea comercială nu are o existenţă organică şi, deci, nici o 
voinţă proprie, naturală. De aceea, voința ei se manifestă prin organele alese, respectiv: organele de 
conducere, de execuţie şi de control al gestiunii societăţii comerciale. 
Voința societății comerciale este adusă la îndeplinire prin actele juridice ale organului 
executiv (de gerare a activității, de gestiune) care este administratorul (gerantul) sau administratorii. 
Controlul activității administratorului se realizează de către asociaţi (în virtutea drepturilor 
de informare, control şi expertiză) sau, în anumite cazuri, de un organ specializat, cenzorii societății. 
În funcţie de forma juridică a societăţii comerciale distingem: 
© la societatea pe acţiuni şi societatea în comandită pe acțiuni există toate cele trei categorii de organe 
de conducere (respectiv Adunarea generală a acţionarilor), de execuţie (administratorii organizați 
sub forma consiliului de administraţie şi dacă este cazul, a unui comitet de direcţie), de control 
(respectiv cenzorii); 

© la societăţile de persoane, respectiv: societatea în nume colectiv şi în comandită simplă, datorită 
numărului relativ mic de societari, nu este instituţionalizată o adunare generală propriu-zisă; de 
asemenea, controlul gestiunii societății se realizează de către asociaţi, nefiind necesari, de regulă 
cenzorii. 

© la societatea cu răspundere limitată există cele trei organe enumerate la societatea pe acțiuni, dar 
prezintă unele particularități. 


dunarea generală 


Ca organ de deliberare, adunarea generală este chemată să decidă, atât asupra unor 
probleme obişnuite pentru viața societăţii, cât şi asupra unor probleme deosebite, care vizează elemente 
fundamentale ale societății comerciale. 

Pornind de la acest criteriu distingem între adunări ordinare şi extraordinare, iar în urma 
modificărilor aduse Legii nr. 31/1990 republicată, şi adunările speciale. Legea reglementează adunarea 
ordinară şi extraordinară în cazul societăţii pe acțiuni (cu varietatea adunării constitutive în cazul 
constituirii prin subscripţie publică), cu precizarea atribuţiilor fiecăreia şi a condiţiilor de cvorum şi 
majoritate cerute pentru adoptarea hotărârilor; pentru societatea cu răspundere limitată, deşi legea nu 
distinge între adunările ordinare şi extraordinare, stabileşte condiţii speciale de cvorum şi majoritate. 


Clasificarea adunărilor generale-competență 


a) Adunarea ordinară 


Această adunarea se întruneşte cel puţin o dată pe an, în cel mult 3 luni de la încheierea 
exerciţiului financiar. Ea se ţine la sediul societății şi în localul indicat în convocare. 

Adunarea ordinară poate să discute şi să decidă asupra oricărei probleme înscrise în ordinea 
de zi. 

Potrivit legii, ea are următoarele competențe: 

e să discute, să aprobe sau să modifice bilanţul contabil, după ascultarea raportului 
administratorilor şi cenzorilor; 
să fixeze dividendul cuvenit asociaţilor (acţionarilor); 
să aleagă pe administratori şi cenzori; 
să se pronunţe asupra gestiunii administratorilor; 
să stabilească bugetul de venituri şi cheltuieli şi, după caz, programul de activitate, pe 
exercițiul financiar următor; 
e să exercite opţiunea în favoarea unui anumit regim de amortizare (între cele trei posibile: 
liniară, degresivă, accelerată) etc. 

În societatea pe acţiuni şi societatea în comandită pe acţiuni, pentru validitatea deliberărilor 
adunării generale ordinare, la prima convocare este necesară prezenţa acţionarilor care să reprezinte 
cel puțin jumătate din capitalul social, iar hotărârile se iau de către acţionarii care deţin majoritatea 
absolută (adică jumătate plus unu) din capitalul social reprezentat în adunare (dacă actul constitutiv 
nu prevede altfel), dacă nu se realizează prezenţa cerută sau majoritatea necesară luării hotărârii, 
adunarea se va întruni, la o a doua convocare, putând să delibereze oricare ar fi partea de capital 
reprezentată de acționarii prezenţi, iar hotărârile se iau cu majoritatea celor prezenți. 

k La societatea cu răspundere limitată adunarea decide prin votul reprezentând majoritatea 
absolută a asociaţilor şi a părților sociale (se cere deci, cumulativ, procentul de 50% plus unu din 
numărul asociaţilor, cât şi condiţia ca ei să reprezinte jumătate plus unu din totalul părţilor sociale). 

| În cazul societății în nume colectiv şi în comandită simplă, hotărârile se iau prin votul asociaţilor 
ce reprezintă majoritatea absolută a capitalului social (de exemplu: pentru alegerea şi revocarea 
administratorilor, pentru aprobarea bilanţului), dar pentru modificarea actului constitutiv se cere 
votul unanimităţii (de exemplu: pentru majorarea capitalului social). 


b) Adunarea constitutivă 


În cazul constituirii societăţii prin subscripţie publică (posibilă doar la societatea pe 
acțiuni şi societatea în comandită pe acţiuni) prima adunare la care participă subscriitorii de acțiuni 
poartă denumirea de adunare constitutivă (fiind menită a pune bazele desfăşurării activităţii în noile 
condiţii date de participarea noilor acţionari). 

În termen de cel mult 15 zile de la data închiderii subscrierii, fondatorii trebuie să convoace 
adunarea constitutivă, printr-o înştiinţare publicată în Monitorul Oficial. 

Pentru a fi legal constituită, se cere prezența a jumătate plus unu din numărul subscriitorilor 
acceptanţi, iar hotărârile se iau cu votul majorității simple a celor prezenţi. 

La această adunare: 

e nu au drept de vot acceptanţii care au constituit aporturi în natură (pentru deliberările 
privind aporturile lor); 

e fiecare acceptant are dreptul doar la un vot (principiul proporționalităţii nu este aplicat 
deoarece unul din scopurile adunării este tocmai acela de a aproba subscrierile şi în funcție de 
acestea se va decide numărul de acțiuni ce revine fiecărui acceptant); 

+ reprezentarea acţionarilor este permisă, dar un acceptant nu poate să reprezinte mai mult de 
5 subscriitori; 

e se va citi raportul experţilor pentru evaluarea aporturilor în natură şi va avea loc avizarea 
avantajelor fondatorilor şi a operaţiunilor ce urmează a fi preluate de societate; 

e se va exercita dreptul acceptanţilor de a se retrage dacă valoarea aporturilor în natură 
stabilită de experți este mai mică cu 1/5 din cea stabilită de fondatori în prospectul de 
emisiune. 


În atribuţiile adunării constitutive intră: 

verificarea existenței vărsămintelor; 

examinarea şi validarea rapoartelor experților; 
discutarea şi aprobarea actului constitutiv al societăţii; 
numirea administratorilor şi cenzorilor. 


c) Adunarea extraordinară 


Această adunare se întruneşte ori de câte ori este nevoie pentru a se lua o hotărâre în 
probleme ce au caracter deosebit, cum ar fi: prelungirea duratei societății, mărirea sau reducerea 
capitalului social; schimbarea obiectului ori formei societăţii, mutarea sediului; fuziunea cu alte 
societăţi; dizolvarea etc. adică, aspecte ce privesc modificarea actului constitutiv. 

Vizând probleme grave pentru viața societății comerciale, condiţiile de cvorum şi 
majoritate sunt mai riguroase, astfel: 

© pentru societatea pe acțiuni şi societatea în comandită pe acțiuni, pentru validitatea deliberărilor 
adunării, este necesară prezența acţionarilor reprezentând %4 din capitalul social (dacă actul 
constitutiv nu prevede altfel), iar hotărârile se iau cu votul unui număr de acționari care să reprezinte 
cel puțin jumătate din capitalul social; la convocarea a doua, prezența necesară este cea reprezentând 
jumătate din capitalul social, iar hotărârile se iau cu votul unui număr de acţionari reprezentând 1/3 
din capitalul social. Potrivit noilor dispoziții legale, Adunarea generală extraordinară a acţionarilor 
poate delega consiliului de administraţie sau, după caz, administratorului unic, exerciţiul atribuțiilor 
sale privind: mutarea sediului, schimbarea obiectului de activitate, majorarea capitalului social, 
reducerea sau reîntregirea lui prin emisiune de noi acțiuni şi conversia acţiunilor dintr-o categorie în 
alta; 

© la societatea cu răspundere limitată este necesar votul tuturor asociaților (dacă actul constitutiv nu 
prevede altfel); 

© la societățile de persoane, în tăcerea legii, se impune tot principiul unanimității (cu atât mai mult 
cu cât societatea cu răspundere limitată, ca formă mixtă, între societăţi de persoane şi cele de capital, 
are nevoie de votul tuturor asociaţilor). 


d) Adunările speciale 


Valabile doar în cazul societăților de capitaluri (societatea pe acțiuni şi societatea în 
comandită pe acțiuni) sunt adunări ce cuprind gruparea acţionarilor ce deţin categorii aparte de acțiuni. 
Astfel, Legea nr. 31/1990 republicată, distinge între adunarea specială a deţinătorilor de acțiuni 
preferenţiale cu dividend prioritar şi fără drept de vot, dar şi adunările speciale constituite din acei 
acţionari ce se adună în scopul de a-şi proteja interesele privind modificarea drepturilor şi 
obligaţiilor ce le revin în legătură cu acţiunile ce le deţin. 


4.2. Administrarea societăţii 


Voința oricărei societăţi comerciale este exprimată de adunarea generală, dar este adusă la 
îndeplinire prin organele de execuţie, care realizează administrarea (gerarea) societății. 
Conform Legii nr. 31/1990 republicată o societate comercială, indiferent de forma ei 
juridică poate fi administrată de unul sau mai mulţi administratori. Pluralitatea de administratori nu este 
instituționalizată în cazul societăților de persoane şi a societății cu răspundere limitată, iar în cazul 
societăţilor de capitaluri este organizată sub forma unor organe colegiale: consiliu de administraţie şi 
comitet de direcție. 
Astfel: 
© în societatea în nume colectiv, gestiunea este asigurată de unul sau mai mulți administratori, de 
regulă ei înşişi asociaţi; fiecare administrator având dreptul să reprezinte societatea (dacă actul 
constitutiv nu prevede altfel); 

© în societatea în comandită simplă, administrarea se încredințează unuia sau mai multor asociați 
comanditaţi (dacă un comanditar ar face acte de administrare fără împuternicire, va deveni automat 
asociat comanditat, răspunzând solidar şi nelimitat pentru obligaţiile sociale); 

© în societatea pe acţiuni administrarea poate fi făcută de un administrator sau de mai mulți; când 
sunt mai mulţi se constituie un consiliu de administraţie care poate delega o parte din puterile sale 
unui comitet de direcție, compus din membrii aleşi dintre administratori; preşedintele consiliului de 
administraţie este şi director general sau director al societăţii, conducând şi comitetul de direcţie; 
consiliul de administraţie poate angaja, pentru executarea operaţiilor societăţii, directori executivi, 
care sunt funcționari ai societăţii, nefăcând parte nici din consiliul de administraţie, nici din 
comitetul de direcţie; 

© în societatea în comandită pe acțiuni, administrarea societății este încredințată unuia sau mai 
multor comanditaţi; 

= în societatea cu răspundere limitată administrarea este realizată de unul sau mai mulți 
administratori (asociaţi sau terți). 


% Condiţii pentru desemnarea administratorilor, obligaţiile administratorilor, răspundere 


Condiţii pentru desemnarea administratorilor: 

e în ceea ce priveşte cetățenia, condiţii exprese sunt formulate pentru societatea pe acțiuni şi 
anume: unicul administrator sau preşedintele consiliului de administraţie şi cel puțin jumătate din 
numărul administratorilor trebuie să fie cetățeni români (dacă prin actul constitutiv nu se prevede altfel); 

e administratorii sunt numiţi temporar şi sunt reeligibili; 

e primii administratori pot fi numiţi pe 4 ani, iar dacă nu s-a prevăzut durata mandatului, se va 
presupune că este de 2 ani; 

+ persoanele care nu pot fi fondatori nu pot fi nici administratori, directori sau reprezentanți ai 
societății; 

+ poate fi administrator o persoană fizică sau o persoană juridică, dar în acest ultim caz, 
persoana juridică va desemna un reprezentant — persoană fizică; 

e administratorii trebuie să depună o garanţie, respectiv dublul remuneraţiei lunare (dacă nu e 
asociat la societatea administrată) sau valoarea nominală a 10 acţiuni (dacă este asociat), precum şi 
specimenul de semnătură la Biroul unic de înregistrare. 


Principalele obligaţii ale administratorului sunt: 

e dea îndeplini formalităţile necesare constituirii societății; 

e dea depune specimenul de semnătură când a fost desemnat reprezentant al societăţii; 

e dea prelua şi păstra documentele privind constituirea societății (când le-a preluat de la alt 
administrator); 

+ de a administra societatea, adică de a face toate operaţiile necesare îndeplinirii obiectului ei 
de activitate; 

e dea urmări efectuarea de către asociați a vărsămintelor datorate; 

+ deaţinecorect registrele cerute de lege; 

+ dea întocmi bilanțul societății şi contul de beneficii şi pierderi, precum şi de a asigura 
respectarea legii la repartizarea beneficiilor şi plata dividendelor; 

e de a lua parte la adunările societății, la consiliile de administraţie şi organele similare 
acestora; 

e dea duce la îndeplinire hotărârile adunării generale a acţionarilor; 

e dea îndeplini îndatoririle prevăzute de actul constitutiv, precum şi îndatoririle stabilite de 
lege. 


Când sunt mai mulți administratori, în cazul societății pe acţiuni şi al mai multor 
administratori — comanditaţi la societatea în comandită pe acţiuni, se formează un consiliu de 
administraţie, care se întruneşte cel puţin a dată pe lună şi hotărăşte dacă sunt prezenţi cel puţin 
jumătate din membri, deciziile luându-se cu majoritate absolută. Nimeni nu poate funcționa în mai mult 
de 3 consilii de administraţie (cu excepţiile prevăzute de lege), iar administratorii ce au interese 
personale nu pot participa la deliberări în ceea ce priveşte acele probleme. 

Când consiliul de administrație delegă un comitet de direcţie, acesta se întruneşte cel puțin 
o dată pe săptămână, deciziile luându-se cu votul majorităţii absolute din numărul membrilor lui, nefiind 
admis votul prin delegaţi. Membrii comitetului de direcţie şi directorii unei societăţi nu pot fi, fără 
autorizarea consiliului de administrație, administratori, membri în comitetul de direcție, cenzori sau 
asociaţi cu răspundere nelimitată în societăți comerciale concurente. 

Când executarea operaţiunilor societăţii este încredințată unuia sau mai multor directori 
executivi, care sunt funcționari ai societăţii comerciale, răspunderea acestora este aceeaşi cu cea a 
administratorilor. (De exemplu: director tehnic sau director economic). 

Răspunderea administratorilor este guvernată de regulile contractului de mandat din 
dreptul civil, iar în cazul pluralității de administratori, răspunderea este solidară. Administratorii pot 
încheia orice acte juridice, cu excepţia celor a căror valoare depăşeşte jumătate din valoarea contabilă a 
activelor societăţii, pentru care au nevoie de aprobarea adunării generale extraordinare a acţionarilor. 


4.3. Controlul gestiunii societăţii comerciale. Cenzorii 


Buna funcţionare a unei societăți comerciale implică asigurarea unui control desfăşurat 
asupra activității administratorilor. 


În societăţile de capitaluri şi în societăţile cu răspundere limitată controlul este încredințat 
unor cenzori. Astfel, pentru societatea pe acţiuni legea prevede numirea de trei cenzori şi tot atâția 
supleanţi (dacă prin actul constitutiv nu se prevede un număr mai mare; în toate cazurile numărul 
cenzorilor trebuie să fie impar). La societatea cu răspundere limitată este obligatorie numirea cenzorilor 
când numărul de asociați depăşeşte cifra de 15. 


Condiţiile pe care trebuie să le îndeplinească cenzorii sunt: 

e să exercite în mod personal mandatul (care este de 3 ani); cel puţin unul dintre cenzori 
trebuie să fie contabil autorizat sau expert contabil; 

+ majoritatea cenzorilor şi supleanților trebuie să fie cetăţeni români; 

e să depună o garanţie reprezentând 1/3 din garanția depusă de administratori; 
să fie acționari, cu excepția cenzorilor contabili; 
pot fi numiţi şi cenzori independenţi: persoane fizice sau persoane juridice; 

e sunt incompatibili cu calitatea de cenzor: soţia, rudele sau afinii până la gradul IV al 
administratorilor, persoanele care primesc, sub orice formă, pentru alte funcții decât aceea de cenzor, un 
salariu sau o remuneraţie de la administratori sau societate, precum şi persoanele cărora le este interzis 
să devină administratori. 


+ è 


Obligatiile cenzorilor sunt: 
e dea supraveghea gestiunea societății, să verifice dacă bilanțul şi contul de profit şi pierderi 
sunt legal întocmite şi în concordanță cu registrele; 
e dea verifica dacă registrele sunt regulat ținute şi dacă evaluarea patrimoniului s-a făcut 
conform regulilor stabilite pentru întocmirea bilanţului; 
e să întocmească şi să prezinte rapoartele sale adunării generale; 
+ să facă controale de casă; 
e să vegheze ca dispoziţiile din actul constitutiv şi din lege să fie îndeplinite de administratori. 
Răspunderea cenzorilor este reglementată de regulile mandatului, revocarea lor putând fi 
decisă de Adunarea generală a acţionarilor cu votul cerut pentru adunările extraordinare. 


SECŢIUNEA 5 MODIFICAREA SOCIETĂȚII COMERCIALE 


Condiţiile economice pot determina modificarea societății comerciale; astfel asociații pot 
considera utilă mărirea sau reducerea capitalului social, schimbarea obiectului societăţii sau a formei ei 
juridice, etc. 

Deoarece elementele ce urmează a fi modificate au fost stabilite prin actul constitutiv al 
societăţii, modificarea societăţii impune practic modificarea actului constitutiv. 


5.1. Forma, înregistrarea şi publicarea 


actului modificator al actului constitutiv 


Modificarea actului constitutiv se realizează prin voința asociaţiilor, formulată în cadrul 
adunărilor generale. 
Astfel: 
e în cazul societăţii pe acţiuni şi în comandită pe acţiuni decizia poate aparţine doar Adunării 
generale extraordinare a acţionarilor; 
e în cazul societăţilor de persoane şi a societăţilor comerciale cu răspundere limitată, decizia 
poate fi luată doar cu votul unanimității. 
Hotărârea adunării asociaților pentru modificarea actului constitutiv trebuie consemnată în 
scris, iar înscrisul nu trebuie autentificat (deoarece Ordonanţa de urgență a guvernului nr. 76/2001 
republicată, admite forma sub semnătură privată a actului constitutiv, considerăm că aceasta trebuie 
acceptată ca valabilă şi pentru actul adițional). Acest înscris constituie un act adițional al actului 
constitutiv al societății. 
Actul adițional modificat se depune, în vederea înregistrării, la Biroul unic al Camerei de 
Comerţ şi Industrie teritoriale (conform Ordonanţei de Urgenţă a Guvernului nr. 76/2001 republicată). 


În ceea ce priveşte controlul de legalitate a actului adiţional, legea distinge între două 
situaţii posibile: 
e prima, valabilă pentru cele mai importante modificări, considerate a fi: mutarea sediului, schimbarea 
obiectului principal de activitate, modificarea capitalului social, fuziunea şi divizarea, reducerea sau 
prelungirea duratei societății, dizolvarea şi lichidarea ei (enumerate limitativ de Legea nr. 31/1990 
republicată) controlul de legalitate se finalizează printr-o încheiere a judecătorului delegat; 
e a doua, valabilă pentru celelalte modificări, pentru care se cere doar rezoluţia directorului Biroului 
unic al Camerei de Comerţ şi Industrie teritoriale. 

Fie încheierea judecătorului delegat, fie rezoluţia directorului trebuie publicate în Monitorul 
Oficial, pe cheltuiala societăţii comerciale. 


5.2 Mărirea capitalului social 


În ciuda faptului că Legea nr. 31/1990 republicată, dispune că mărirea capitalului se face cu 
respectarea dispoziţiilor referitoare la constituirea societăţii, cu referire expresă doar la societăţile pe 
acțiuni şi la societățile cu răspundere limitată, deducem că aceasta este valabilă şi pentru celelalte forme 
de societăţi, respectând specificul acestora. 

Modalităţile prin care se poate realiza majorarea capitalului social sunt: 

- emiterea de noi acțiuni sau majorarea valorii nominale a acțiunilor existente, dacă sunt 
aduse noi aporturi în natură şi în numerar (de preferință de către acționarii societății şi dacă nu e posibil 
de către terţi, prin subscripţie publică); 

- prin încorporarea rezervelor (potrivit Legii nr. 31/1990 republicată, din beneficiile societăţii 
se va prelua cel puţin 5% pentru formarea fondului de rezervă, până când acesta va atinge minimum 1/5 
din capitalul social); 

- prin încorporarea beneficiilor sau a primelor de emisiune (ca diferență dintre valoarea de 
emisiune şi valoarea nominală a acțiunii, pe care trebuie să o suporte noii acţionari); 

- diferenţele favorabile rezultate în urma reevaluării patrimoniului social; 

- compensarea unor creanţe pe care anumiţi creditori le au asupra societăţii, prin acordarea 
către aceştia a unor acțiuni din capitalul social, în situaţia în care creanţele sunt lichide şi exigibile; 

- orice alte modalități admise de lege. 


5.3. Reducerea capitalului social 


O modificare a capitalului social poate avea ca obiect nu numai mărirea, dar şi reducerea 
lui, cu îndeplinirea unor condiții legale; astfel: 

- hotărârea privind reducerea capitalului social trebuie să respecte plafonul minim al 
capitalului social, când legea stabileşte un astfel de plafon (de exemplu: 25 milioane pentru societăţile 
de capital şi 2 milioane pentru societăţile cu răspundere limitată), pentru societățile pe acțiuni şi pentru 
societăţile cu răspundere limitată legea prevede că, dacă se constată pierderea unei jumătăţi din capitalul 
social, administratorii sunt obligați să convoace Adunarea generală extraordinară a acţionarilor pentru a 
decide reconstituirea sau limitarea capitalului social, sau dizolvarea societăţii; 

- reducerea poate fi realizată numai în termen de 2 luni de la data publicării hotărârii de 
reducere în Monitorul Oficial (în scopul protejării creditorilor sociali, care în termen de 2 luni de la data 
publicării au posibilitatea exercitării dreptului de opoziţie la reducerea capitalului social, prin care s-ar 
diminua gajul lor general); 

Procedeele folosite pentru reducerea capitalului social sunt: 

- micşorarea numărului de acțiuni sau de părţi sociale; 

- reducerea valorii nominale a acţiunilor sau a părților sociale; 

- dobândirea propriilor acțiuni urmată de anularea lor; 

Dacă reducerea nu este determinată de pierderi, capitalul social mai poate fi redus prin: 

- scutirea totală sau parțială a asociaţilor de vărsămintele datorate; 

- restituirea către asociați a unei cote-parte din aporturi, proporțională cu reducerea 
capitalului social şi calculată în mod egal pentru fiecare acțiune sau parte socială; 

- alte procedee prevăzute de lege. 

Între alte modalităţi admise de lege pentru reducerea capitalului social pot fi incluse 
excluderea şi retragerea din societate. 


Excluderea unui asociat este admisă doar la societățile de persoane, societățile cu 
răspundere limitată şi în cazul comanditaţilor la societatea în comandită pe acțiuni. 

Cazurile de excludere sunt: 

- asociatul care, pus în întârziere, nu aduce aportul la care s-a angajat; 

- asociatul cu răspundere nelimitată se află în stare de faliment, sau a devenit legalmente 
incapabil; 

- asociatul cu răspundere limitată care face acte de administrare fără împuternicire ori 
contravine dispozițiilor privind loialitatea, onorabilitatea, etc.; 

- asociatul administrator care comite fraude în dauna societăţii şi se serveşte de semnătura 
socială sau de capitalul social în folosul lui sau al altora. 

Excluderea se pronunță prin hotărâre judecătorească, la cererea societății sau a oricărui 
asociat, hotărâre ce se publică în Monitorul Oficial. 

Asociatul exclus are dreptul la beneficii până în ziua excluderii cât şi la o parte din 
patrimoniul social reprezentând contravaloarea aportului depus, dar şi obligaţia de a răspunde de 
pierderi până la data excluderii, dată până la care răspunde faţă de terți pentru operaţiunile făcute de 
societate. 

Retragerea. din societate este valabilă pentru societăţile de persoane şi pentru societăţile cu 
răspundere limitată în cazurile prevăzute în actul constitutiv şi se face cu acordul tuturor celorlalți 
asociaţi (sau prin hotărârea tribunalului supusă recursului). Drepturile asociatului retras se stabilesc prin 
acordul asociaţilor sau de către un expert, la cererea acestora. 


5.4. Prelungirea duratei societăţii 


Când societatea comercială desfăşoară o activitate profitabilă, asociaţii pot decide 
prelungirea duratei societăţii. 
Între condiţiile prelungirii duratei, cele mai semnificative sunt: 

- decizia prelungirii şi cuprinderea ei în actul adiţional să se realizeze înainte de expirarea 
duratei prevăzute în actul constitutiv (ulterior acestei date prelungirea ar fi inutilă, societatea fiind deja 
dizolvată “ope legis”); 

- exercitarea dreptului de opoziție al creditorilor particulari este recunoscut doar în cazul 
societăţilor de persoane şi al societăţilor cu răspundere limitată, dacă creditorii au drepturi stabilite 
printr-un titlu executoriu anterior hotărârii de prelungire a societăţii (acest drept nu e recunoscut şi în 
cazul societăţilor de capital, deoarece creditorii acestor societăţi nu trebuie să aştepte dizolvarea şi 
lichidarea societății pentru satisfacerea drepturilor lor; pe durata societăţii ei având dreptul să 
sechestreze sau să vândă acţiunile debitorului lor); 

Efectele prelungirii duratei sunt: 
- continuarea existenţei societăţii şi după expirarea duratei prevăzute în actul 
constitutiv, fără ca, în acest fel să se creeze o nouă persoană juridică; 
- ca urmare a prelungirii încetarea existenţei societății a fost înlăturată, societatea 
subzistând pe o nouă durată sau pe o durată nedeterminată. 


5.5. Fuziunea şi divizarea societăţii comerciale 


Fuziunea este operaţia prin care se realizează o concentrare a societăților comerciale fie 
prin absorbția unei societăți de către o altă societate, fie prin contopirea a două sau mai multe societăți, 
pentru a constitui o societate nouă. 

Fuziunea prin absorbţie reprezintă operațiunea prin care una sau mai multe societăţi 
transmit alteia, ca urmare a dizolvării fără lichidare, totalitatea activului şi pasivului patrimonial, 
atribuindu-se acţionarilor sau asociaţilor societăților absorbite acțiuni sau părți sociale şi eventual, o 
sultă în numerar, care să nu depăşească un procent de 10% din valoarea lor nominală sau din valoarea 
lor contabilă. 

Fuziunea prin contopire şi constituirea unei noi societăți reprezintă operaţiunea prin care 
mai multe societăți se reunesc pentru a transmite unei societăți care se constituie, ca urmare a dizolvării 
şi radierii lor, ansamblul activului şi pasivului patrimonial, în schimbul atribuirii de părți sociale sau 
acțiuni şi eventual, o sultă care să nu depăşească 10% din valoarea nominală sau din valoarea lor 
contabilă. 


Divizarea este operațiunea prin care se împarte patrimoniul unei societăţi, care îşi încetează 
existența, între două sau mai multe societăți existente, sau care iau ființă prin acest procedeu. Caz în care 
divizarea e totală. 


Când se desprinde o parte din patrimoniul unei societăți care îşi păstrează existenţa şi se 
transmite acea parte către o altă societate, constituindu-se o societate nouă din acea fracțiune de 
patrimoniu, divizarea e parțială. 

Efectele fuziunii sau divizării sunt: 

- în cazul fuziunii prin absorbție, societatea absorbantă dobândeşte drepturile şi îşi asumă 
obligațiile societăţii absorbite; societatea absorbită se dizolvă, fără lichidare; 

- în cazul fuziunii prin contopire, drepturile şi obligaţiile societăţilor care se contopesc trec 
asupra noii societăți care ia ființă; societăţile contopite se dizolvă, fără lichidare; 

- în cazul divizării, societăţile care dobândesc bunuri ca efect al divizării răspund față de 
creditori pentru obligațiile societății care şi-a încetat existenţa prin divizare, proporţional cu valoarea 
bunurilor dobândite (dacă prin actul de divizare nu s-a prevăzut altfel), când nu se poate stabili 
societatea răspunzătoare, societăţile care au dobândit bunurile răspund solidar, aceleaşi reguli se aplică 
şi divizării parțiale; 

- societatea sau societăţile beneficiare de pe urma fuziunii sau divizării vor atribui părți 
sociale proprii către asociaţii societăților care şi-au încetat existența; 

- dizolvarea fără lichidare şi radierea societăţilor comerciale desființate ca urmare a fuziunii 
sau divizării. 


5.6. Transformarea societăţilor comerciale 


Transformarea societăţilor este procedeul tehnico-juridic de schimbare a formei juridice a 
unei societăți comerciale. 
Condiţiile transformării: 

- se face prin modificarea actului constitutiv al unei societăți comerciale existente, fapt 
pentru care, nu se naşte o persoană juridică nouă; 

- trebuie îndeplinite condiţiile prevăzute de lege pentru forma de societate în care se va 
transforma societatea existentă (de exemplu: prin retragerea unui asociat al unei societăţi cu răspundere 
limitată cu doi asociaţi, pentru a se evita dizolvarea, este posibilă transformarea într-o societate cu 
răspundere limitată unipersonală). 


SECŢIUNEA 6 DIZOLVAREA SOCIETĂȚII COMERCIALE 


Dizolvarea societăţilor comerciale reprezintă o etapă în procesul de încetare a 
personalităţii juridice a acestora, formată dintr-un ansamblu de operaţiuni care au ca urmare lichidarea 
patrimoniului societăţilor în cauză. 

Dizolvarea se poate produce: 

- pe baza unei hotărâri a asociaţilor (denumită şi voluntară; de exemplu: dizolvarea 
anticipată), caz în care hotărârea se publică în Monitorul Oficial (pentru a face posibilă exercitarea 
dreptului de opoziţie al creditorilor în termen de 30 de zile de la publicare) şi se întocmeşte bilanț de 
lichidare; 

- prin hotărârea instanţei judecătoreşti, la cererea oricărui asociat (de exemplu: pentru 
neînţelegeri grave dintre asociaţi care împiedică funcționarea societății) sau când însăşi instanţa dispune 
falimentul societății comerciale respective, motiv pentru care este o cale de dizolvare silită (a se vedea 
secțiunea 8); dizolvarea mai poate fi pronunțată de instanță în cazul declarării nulității societății 
comerciale, ca efect al nerespectării condițiilor de fond şi formă impuse de lege; instanța mai poate 
pronunța dizolvarea societăţii când societatea nu mai are organe statutare sau acestea nu se mai pot 
întruni, când societatea nu a mai depus timp de 3 ani consecutivi bilanțul contabil sau alte acte, care 
potrivit legii se depun la Biroul unic al Camerei de Comerţ şi Industrie sau când societatea şi-a încheiat 
activitatea, sau nu are sediu cunoscut, ori asociaţii au dispărut sau nu au domiciliul sau reşedinţa 
cunoscute (cu excepția inactivităţii temporare, definită ca fiind perioada de maxim trei ani în care 
societatea poate să nu desfăşoare nici o activitate, dar să anunţe în acest sens organele fiscale şi Biroul 
unic); 


- dizolvarea de drept, în temeiul legii, când a trecut timpul stabilit pentru durata societăţii 
(de exemplu: s-a stabilit în actul constitutiv durata de 5 ani şi aceştia s-au împlinit), în cazul 
imposibilității realizării obiectului societății sau realizării acestuia (de exemplu: nu s-a obţinut 


concesiunea sau obiectul societăţii a fost construirea unei şosele, care s-a realizat). Conform Legii nr. 
314/2001 societăţile comerciale care până la data de 18 august 2001 nu şi-au majorat capitalul minim la 
nivelul stabilit de Legea nr. 31/1990 republicată (respectiv: 25 milioane pentru societăţile pe acțiuni şi 2 
milioane pentru societăţile cu răspundere limitată) se vor dizolva de drept şi vor intra în lichidare la 
sesizarea Camerei de Comerț şi Industrie sau a statului, prin Ministerul Finanţelor Publice, prin 
încheierea judecătorului delegat (cu posibilitatea acceptării recursului formulat împotriva acestei 
încheieri numai dacă se constată că societatea nu s-a putut conforma acestui termen, caz în care i se pot 
acorda cel mult 3 luni pentru completarea capitalului social). 

Există o suită de cazuri speciale de dizolvare specifice anumitor forme de societăți 
comerciale: 

- în cazul societății în nume colectiv şi al societății cu răspundere limitată, când prin 
falimentul, incapacitatea sau excluderea oricărui asociat numărul asociaților se reduce la unu (dacă nu 
există clauză de continuitate cu succesorii, iar în cazul societăţii cu răspundere limitată, nu se decide 
transformarea societății în societate cu răspundere limitată unipersonală); 

- la societatea în comandită simplă şi în comandită pe acţiuni, când prin retragerea sau 
decesul unuia (unora) din asociaţi dispare categoria de asociaţi comanditați sau comanditari; 

- la societățile pe acţiuni şi în comandită pe acțiuni, în cazul pierderii unei jumătăți din 
capitalul social sau al reducerii sub minimum legal (fie a capitalului social, sub limita minimă de 25 
milioane, fie a numărului de acţionari, sub limita de 5); 

În caz de dizolvare societatea trebuie să plătească moștenitorilor partea ce li se cuvine, după 
ultimul bilanţ contabil aprobat (în termen de 3 luni de la notificarea decesului asociatului). 
Efectele dizolvării societăţii comerciale sunt: 

- are loc deschiderea procedurii lichidării, administratorii având obligaţia de a convoca 
adunarea generală pentru desemnarea lichidatorilor; 

- societatea îşi păstrează personalitatea juridică pentru operaţiunile de lichidare, dar sunt 
interzise orice operațiuni comerciale noi; 

- în anumite cazuri (cum ar fi fuziunea şi divizarea) dizolvarea are loc fără lichidare; 

- societatea comercială îşi încetează existenţa din momentul radierii din registrul existent la 
Biroul unic de înregistrare al Camerei de Comerţ şi Industrie; 

- pentru societăţile comerciale dizolvate de drept în temeiul Legii nr. 314/2001, ca urmare a 
faptului că nu şi-au majorat capitalul social la minimum prevăzut de Legea nr. 31/1990 republicată 
(termen limită 18 august 2001) două sunt condițiile posibile: 

a) nu s-a declarat recurs împotriva încheierii judecătorului delegat de dizolvare de drept, sau 
recursul a fost respins, caz în care, societatea intră în lichidare şi se radiază din oficiu, din registrul aflat 
la Biroul unic al Camerei de Comerț şi Industrie (pentru societăți cu răspundere limitată unipersonale 
dizolvate de drept, asociatul unic răspunde nelimitat şi solidar pentru obligațiile sociale ale societăţii cu 
răspundere limitată); 

b) dacă recursul a fost admis, se va proceda conform hotărârii instanței judecătoreşti 
(tribunalul). 


SECŢIUNEA 7 LICHIDAREA SOCIETĂȚII COMERCIALE 


Încetarea existenţei societăţii comerciale reclamă îndeplinirea unor operaţiuni care să pună 
capăt activităţii, prin intermediul lichidatorilor, şi să ducă în final la încetarea statutului de persoană 
juridică a societăţii. 

Principiile generale ale lichidării societăţii comerciale sunt: 

- personalitatea juridică a societăţii subzistă pentru nevoile lichidării, legea cere ca toate 
actele care emană de la societate să arate că aceasta este în lichidare; 

- lichidarea se face în interesul asociaţilor, fapt dovedit prin aceea că lichidarea poate fi 
cerută numai de către asociați cu excluderea creditorilor societăţii; adunarea asociaților numeşte 
lichidatorii (care preiau gestiunea societăţii de la administratori), stabilindu-le puterile, înseşi condițiile 
lichidării se stabilesc prin actul constitutiv (de către asociaţi); 

- lichidarea societăţii este obligatorie deoarece societatea nu poate rămâne în faza de 
dizolvare. 

Activitatea lichidatorilor se caracterizează prin faptul că: 


- actul de numire al lichidatorilor de către adunarea generală (sau, în mod excepțional, de 
către instanță, când condițiile pentru convocare şi luarea deciziei de lichidare nu sunt întrunite) se va 
depune la Biroul unic al Camerei de Comerţ şi Industrie; 

- până la preluarea funcţiei de către lichidatori, administratorii continuă mandatul lor; 

-  Lichidatorii pot fi atât persoane fizice câr şi persoane juridice, unde lichidatorii trebuie să fie 
autorizaţi; 

-  Tichidatorii au aceeaşi răspundere ca şi administratorii; 

-  lichidatorii vor face bilanţul după inventarierea bunurilor; 

- operaţiunile de lichidare includ operațiuni de lichidare a activului, care cuprind 
transformarea bunurilor societăţii în bani şi încasarea creanţelor pe care societatea le are față de terți şi 
lichidarea pasivului, prin care se înţelege plata datoriilor societății către creditorii săi; după terminarea 
acestor operațiuni se trece la repartizarea activului net între asociați după care procedura lichidării se 
încheie; 

-  lichidatorii îşi îndeplinesc obligaţiile sub controlul cenzorilor; 

- lichidarea societăţii trebuie terminată în cel mult 3 ani de la data dizolvării; 

- după terminarea lichidării, lichidatorii trebuie să ceară radierea societății din registrul ţinut 
la Biroul unic (dată de la care încetează personalitatea juridică a societății); 

- registrele şi actele societăţii trebuie păstrate 5 ani după data depunerii lor la Biroul unic al 
Camerei de Comerţ şi Industrie. 


PROCEDURA REORGANIZĂRII JUDICIARE ŞI A 
SECȚIUNEA E FALIMENTULUI 


Procedura reorganizării şi falimentului descinde din procedura falimentului. Ambele fac 
parte din familia procedurilor de executare colective sau concursuale. 


8.1. De la procedura falimentului la procedura 


reorganizării judiciare şi a falimentului 


În reglementarea Codului comercial falimentul este, potrivit definiţiei doctrinei, o 
procedură de executare silită, aplicabilă comercianților care se găsesc în încetare de plăţi pentru datoriile 
comerciale, cu scopul de a lichida avutul acestora, pentru satisfacerea în mod egalitar, a drepturilor 
tuturor creditorilor lor. 

Procedura falimentului este unitară (este unică şi simultană pentru toate creanţele care 
grevează patrimoniul comerciantului aflat în incapacitate de plată), colectivă (pentru că reprezintă o 
apărare comună a intereselor şi drepturilor tuturor creditorilor acestui comerciant) şi egalitară 
(realizează stingerea tuturor creanţelor într-o proporţie directă cu ponderea pe care fiecare creanță o 
deţine în pasivul patrimoniului falitului). 

Procedura falimentului reglementată de Codul comercial de la 1887 se remarcă prin 
exagerarea funcţiilor punitive şi infamante, care se exprimă în măsurile privative de libertate, în 
publicitatea falimentului, în limitarea mijloacelor de subzistență şi derularea procedurii până la 
lichidarea averii comerciantului. 

Legea nr. 64/1995 privind procedura reorganizării judiciare şi a falimentului, republicată în 
1999, înlocuieşte vechea reglementare din Codul comercial, reprezentând o cotitură în evoluţia 
instituției falimentului, fiind o reglementare mai liberală şi mai favorabilă debitorului. 

În ansamblu, procedurile prevăzute de Legea nr. 64/1995 republicată se împart în două mari 
categorii: 

- proceduri pe bază de plan, ce se adoptă în anumite condiții, proceduri ce implică 
acceptarea (votarea) planului de către majoritățile de creditori, deci care au, cel puțin până la un punct, 
un caracter de negociere contractuală, vizând redresarea debitorului şi plata datoriilor sale către 
creditori; 

- proceduri dispuse de tribunal, care intervin atunci când nici un plan nu este confirmat de 
tribunal, sau când nu se realizează planul de reorganizare, ori când debitorul nu se conformează 
planului sau în lipsa unui plan de reorganizare, şi care vizează lichidarea averii debitorului. 

Scopul Legii nr. 64/1995 republicată, este instituirea unei proceduri pentru acoperirea 
pasivului debitorului, în insolvenţă, fie prin reorganizarea comerciantului şi a activităţii acestuia sau prin 
lichidarea unor bunuri din averea lui până la stingerea pasivului, fie prin faliment. 


8.2. Domeniul de aplicare 


Noua lege a păstrat regula, tradiţională în dreptul nostru, a profesionalităţii falimentului, 
dispunând că procedura reorganizării şi a falimentului se aplică comercianților: persoane fizice şi 
societăților comerciale şi care, potrivit legii sunt denumite debitori (legea română nu s-a înscris în 
curentul legislativ modern de extindere a procedurii concursuale şi asupra necomercianților — cum se 
întâmplă în legislaţia de tip anglo-saxon şi germanic, unde se aplică şi debitorilor necomercianţi). Legea 
nr. 64/1995 republicată nu se aplică regiilor autonome; conform Ordonanţei Guvernului nr. 38/2002 
(pentru modificarea Legii 64/1995), procedura reorganizării judiciare şi a falimentului se aplică şi 
cooperativelor de consum şi cooperativelor meşteşugăreşti, precum şi asociațiilor teritoriale ale 
cooperativelor de consum şi meşteşugăreşti. 

Condiţiile aplicării Legii nr. 64/1995 republicată, sunt: 

-  comerciantul-debitor să nu poată face față datoriilor sale comerciale adică: 

- să existe imposibilitatea de a face față pasivului exigibil de natură 
comercială; 
- cu sumele de bani disponibile; 

- prin averea debitorului se înțelege totalitatea bunurilor şi drepturilor patrimoniale ale 
acestuia, inclusiv cele dobândite în cursul procedurii stabilite prin Legea nr. 64/1995 republicată, care 
pot face obiectul unei executări silite conform Codului de procedură civilă; 

- declanşarea procedurii se poate face de către: 

- însuşi debitorul; 
- creditorii care au o creanță certă, lichidă şi exigibilă; 
- Camera de Comerţ şi Industrie teritorială. 


8.3. Organele care aplică procedura 


Organele care aplică procedura sunt: instanţele judecătoreşti, judecătorul-sindic, adunarea 
creditorilor, comitetul creditorilor, administratorul şi lichidatorul. 

A. Instanţele judecătoreşti. Potrivit art. 6 din Legea nr. 64/1995, republicată, „toate 
procedurile prevăzute de lege sunt de competenţa exclusivă a tribunalului în jurisdicția căruia se află 
sediul principal al debitorului şi sunt exercitate de către judecătorul sindic, desemnat de către 
preşedintele tribunalului. Face excepţie recursul împotriva hotărârilor date e judecătorul sindic (în baza 
art. 10 din Legea nr. 64/1995 republicată) în acest caz fiind competentă curtea de apel. Legea stabileşte 
pe de o parte o competență materială şi pe de altă parte, o competenţă teritorială. 

Competența materială — revine, potrivit legii, tribunalului. 

Competența teritorială — în conformitate cu art. 6 din Legea nr. 64/1995 republicată, 
competent să aplice procedura reorganizării judiciare şi a falimentului este tribunalul în jurisdicţia căruia 
se află sediul principal al debitorului. 


B. Judecătorul-sindic. Judecătorul-sindic este potrivit Legii nr. 64/1995 republicată, un 
magistrat desemnat de preşedintele tribunalului dintre judecătorii acelui tribunal, el fiind investit pe o 
perioadă nedeterminată. 

Este de precizat faptul că: „judecătorul sindic nu îndeplineşte un mandat de drept privat ci 
îndeplineşte o funcţie publică. El administrează şi lichidează în calitatea lui de magistrat. Actele 
îndeplinite de judecătorul-sindic trebuie respectate atât de debitor cât şi de creditori”. Potrivit 
dispoziţiilor din Legea nr. 64/1995 republicată, atribuţiile care reveneau tribunalului sunt de competenţa 
judecătorului sindic. 

Principalele îndatoriri ale judecătorului-sindic sunt: 

- darea hotărârii de deschidere a procedurii; 

- stabilirea datelor şedinţelor adunării creditorilor, ori de câte ori consideră necesar şi prezidarea 
şedinţelor; 

- conducerea activităţii persoanelor pe care le-a angajat să-l ajute; 

- desemnarea prin hotărâre, a administratorului sau a lichidatorului, stabilirea atribuţiilor acestora, 
controlul activităţii lor şi, dacă este cazul înlocuirea lor; 

- judecarea acţiunilor introduse de administrator sau de lichidator pentru anularea unor transferuri cu 
caracter patrimonial, anterioare cererii introductive; 

- judecarea contestaţiilor debitorului ori ale creditorilor împotriva măsurilor luate de administrator 
sau de lichidator; 


- confirmarea planului de reorganizare sau după caz, de lichidare după votarea lui de către creditori; 
- soluţionarea rapoartelor semestriale şi cel final al administratorului şi lichidatorului; 
- examinarea creanţelor şi atunci când este cazul, formularea de obiecțiuni la ele; 
- urmărirea încasării creanţelor din averea debitorului, rezultate din transferuri de bunuri sau de sume 
de bani, efectuate de acestea înainte de înregistrarea cererii introductive; 
- lichidarea bunurilor din averea debitorului; 
- darea hotărârii de încheiere a procedurii; 
- autentificarea actelor juridice încheiate de lichidator, pentru a căror validitate este necesară forma 
autentică. 
Conform articolului 9 din lege, judecătorul-sindic va putea fi asistat de către persoane de 
specialitate desemnate de el şi confirmate de tribunal. 
Hotărârile judecătorului sindic sunt definitive şi executorii. 


C. Adunarea creditorilor. Comitetul creditorilor 

a) Adunarea creditorilor. Adunarea creditorilor este un organ deliberativ fără personalitate 
juridică, cu caracter nepermanent. 

Adunarea creditorilor este convocată de administrator şi lichidator şi la cererea creditorilor 
care dețin creanţe în volume de cel puțin 30% din valoarea totală a acestora. 

Dintre problemele importante, care fac convocarea obligatorie, fac parte: verificarea 
creanţelor; continuarea activităţii debitorului; decizia pentru angajarea unui administrator; vânzarea 
bunurilor importante din averea debitorului; votarea planului de reorganizare sau de lichidare. 

La şedinţele adunării creditorilor vor participa debitorul şi cei 2 delegaţi ai salariaţilor 
acestuia, votând pentru creanțele, reprezentând salarii şi alte drepturi băneşti. 

De asemenea, la adunarea creditorilor poate participa şi un reprezentant al Camerei de 
Comerţ şi Industrie teritorială. Prima şedinţă a adunării creditorilor va fi prezidată de judecătorul-sindic, 
iar celelalte de către administrator sau lichidator. 

b) Comitetul creditorilor. Comitetul creditorilor este alcătuit din 3 — 7 persoane, care se vor 
oferi voluntari dintre creditorii chirografari sau creditorii cu creanţe garantate, desemnaţi în cadrul 
primei şedinţe a adunării creditorilor, cu majoritate simplă; dacă această majoritate nu se poate atinge, ei 
sunt desemnaţi de către judecătorul-sindic. 

Comitetul are dreptul la iniţiativă în două situații: 

- atunci când nu există un plan de reorganizare, să ceară judecătorului sindic ca acesta să ridice 
debitorului dreptul de administrare; 

- atunci când administratorul sau lichidatorul nu introduc acțiuni pentru anularea unor transferuri cu 
caracter patrimonial, făcute de debitor în frauda creditorilor, să introducă, cu autorizarea 
judecătorului sindic, astfel de acțiuni. 

Între organele care aplică procedura reorganizării judiciare şi a falimentului, O.G. nr. 
38/2002 introduce adunarea generală a asociaților / acţionarilor şi comitetul asociaţilor / acţionarilor. 


D. Adunarea generală a asociaților / acţionarilor şi comitetul asociaţilor / acţionarilor 

Adunarea generală a asociaţilor / acţionarilor este formată din asociaţii / acționarii ce 
aparțin unei societăți comerciale supuse procedurii reorganizării judiciare şi falimentului, ocupând 
poziția debitorului. 

Adunarea poate fi convocată ori de câte ori este necesar, fiind prezidată de regulă de 
administrator sau lichidator, putând fi convocată şi la cererea asociaţilor / acţionarilor reprezentând cel 
puţin 10% din capitalul social (sau o cotă mai mică dacă actul constitutiv o permite). 

Adunarea este competentă să analizeze: 

- situaţia debitorului; 
- rapoartele întocmite de comitetul asociaţilor / acţionarilor; 
- măsurile luate de administrator sau lichidator, putând să propună motivat şi alte măsuri. 

În cadrul primei şedinţe a adunării generale a asociaţilor / acţionarilor sau ulterior aceştia 
pot alege un comitet format din 3 — 7 din asociaţi / acționari. 

Comitetul poate îndeplini următoarele atribuţii: 

a) propunerea de desemnarea a unui administrator; 

b) consultarea cu administratorul şi lichidatorul cu privire la desfăşurarea şi administrarea 
procedurii; 

c) examinarea actelor săvârşite de debitor, administrator sau lichidator; 

d) participarea şi acordarea de asistenţă la formularea şi negocierea unui plan de reorganizare sau 
oricărui alt plan propus; 


e) 


efectuarea de activități pentru protejarea intereselor asociaților / acţionarilor. 
E. Administratorul 


Administratorul persoană fizică sau delegatul permanent, persoană fizică al societăţii 


comerciale administratoare va trebui să fie contabil autorizat, expert contabil sau licențiat în studii 
economice sau juridice ori inginerie şi să aibă cel puțin 5 ani de activitate practică economică, juridică 
sau de specialitate. 


a) 
b) 


ID) 


Principalele atribuţii ale administratorului sunt: 
examinarea activităţii debitorului şi întocmirea unui raport asupra cauzelor ce au dus la starea de 
insolvenţă; 
întocmirea actelor necesare procedurii, când debitorul nu a îndeplinit sau a întocmit-o 
incomplet; 
elaborarea planului de reorganizare; 
asistă pe debitor la toate actele privind gestionarea sau numai la o parte din acestea; 
conduce în tot sau în parte activitatea debitorului; 
stabilirea datelor şedinţelor adunării creditorilor; 
introducerea acțiunii pentru anularea actelor frauduloase încheiate de debitori în dauna 
drepturilor creditorilor, a transferurilor cu caracter patrimonial sau a operaţiunilor comerciale 
încheiate de debitor, precum şi constituirea unor garanţii acordate de debitor care sunt 
susceptibile a prejudicia drepturi creditorilor; 
aplicarea sigiliilor, inventarierea bunurilor şi luarea măsurilor necesare conservării lor; 
menţine sau denunţă unele contracte încheiate de debitor; 
examinarea creanţelor şi, atunci când este cazul formularea de obiecţiuni la acestea; 
urmărirea încasării creanţelor referitoare la bunurile din averea debitorului sau la sumele de bani 
transferate de către debitor înainte de deschiderea procedurii; 
sesizarea judecătorului sindic în legătură cu orice problemă care ar cere o soluţionare de către 
acesta; 


m) orice alte atribuţii stabilite de către judecătorul sindic. 


F. Lichidatorul 


În cazurile de faliment, la propunerea judecătorului-sindic, tribunalul va putea dispune 


angajarea unui lichidator — persoană fizică sau societate comercială — pe care-l va desemna judecătorul- 
sindic. Lichidatorul persoană fizică sau delegatul permanent persoană fizică al societăţii comerciale 
lichidatoare va trebui să fie contabil autorizat, expert contabil sau licențiat în studii economice ori în 
drept şi să aibă cel puţin 5 ani de activitate practică — economică sau juridică. 


Când debitorul este o societate bancară, desemnarea lichidatorului se va face cu avizul 


obligatoriu al Băncii Naţionale a României. 


a) 


b) 
c) 


Lichidatorul are următoarele atribuții: 
examinarea activității debitorului în raport cu situația de fapt şi întocmirea unui raport amănunţit 
asupra cauzelor şi împrejurărilor care au dus la insolvenţă, cu menționarea persoanelor cărora le- 
ar fi imputabilă, şi supunerea acelui raport judecătorului-sindic în termen de maxim 60 de zile 
de la desemnarea sa, dacă un astfel de raport n-a fost întocmit de administrator; 
conducerea în tot sau în parte a activităţii debitorului; 
introducerea de acțiuni pentru anularea actelor frauduloase încheiate de debitor în dauna 
drepturilor creditorilor, precum şi a unor transferuri cu caracter patrimonial, a unor operațiuni 
comerciale încheiate de debitori şi a constituirii unor garanţii acordate de acesta, susceptibile a 
prejudicia drepturile creditorilor; 
aplicarea sigiliilor, inventarierea bunurilor şi luarea măsurilor corespunzătoare pentru 
conservarea lor; 
menţinerea sau denunțarea unor contracte încheiate de debitor; 
examinarea creanţelor şi, atunci când este cazul, formularea de obiecțiuni la acestea; 
urmărirea încasării creanţelor din averea debitorului, rezultate din transferul de bunuri sau de 
sume de bani efectuate de acesta înainte deschiderii procedurii; 
primirea plăţilor pe seama debitorului şi consemnarea lor în contul averii debitorului; 
vânzarea bunurilor din averea debitorului în conformitate cu prevederile legii; 
încheierea de tranzacţii, descărcarea de datorii, descărcarea fidejusorilor, renunțarea la garanţii 
reale sub condiția confirmării de către judecătorul-sindic; 


k) sesizarea judecătorului-sindic cu orice problemă are cere o soluţionare de către acesta; 
1) orice alte atribuţii stabilite prin încheiere de către judecătorul-sindic. 


8.4. Procedura de reorganizare 


În urma înregistrării cererii debitorului, a necontestării cererii creditorilor sau a Camerei de 
Comerț de către debitor, ori a respingerii contestaţiei debitorului, tribunalul va notifica aceasta 
creditorilor, debitorului şi Biroului Unic, unde debitorul este înregistrat. 

Fie debitorul, ca urmare a cererii introductive de reorganizare pe care a făcut-o, fie 
creditorii titulari a cel puţin unei treimi din valoarea creanţelor garantate sau creditorii chirografi, titulari 
a cel puțin unei treimi din valoarea creanţelor negarantate, asociaţii (acţionarii) sau administratorul, vor 
putea propune un plan în care se va prevedea fie reorganizarea şi continuarea activităţii debitorului, fie 
lichidarea averii acestuia. 

Nu poate fi acceptat nici un plan de reorganizare propus de debitorul comerciant persoană 
fizică, dacă acel debitor a fost, în ultimii 5 ani, debitor într-o procedură reglementată de Legea nr. 
64/1995 republicată, sau a fost condamnat definitiv pentru: bancrută frauduloasă, gestiune frauduloasă, 
abuz de încredere, fals, înşelăciune, delapidare, mărturie mincinoasă, dare sau luare de mită, infracțiuni 
împotriva proprietății ori infracţiuni incriminate prin Legea concurenţei nr. 21/1996 modificată. 

Termenul limită în care se poate executa planul de reorganizare, este de 3 ani de la data 
confirmării. 


A. Admiterea planului de către judecătorul-sindic 

Planurile vor fi supuse analizei judecătorului-sindic, care le va admite, dacă vor fi propuse 
de persoanele competente şi vor cuprinde toate informaţiile cerute, precum şi dacă planul este realizabil, 
sau le respinge. 

Tot înainte de a se pronunţa asupra admiterii sau respingerii planului, judecătorul-sindic va 
audia pe cel care a propus planul. 

Dacă pot fi confirmate mai multe planuri, judecătorul-sindic va căuta să le supună împreună 
la vot în adunarea creditorilor. 

După admitere, planurile vor fi depuse, spre a putea fi consultate de cei interesaţi şi 
comunicate tuturor creditorilor cunoscuți, debitorului şi tuturor asociaţilor sau acţionarilor. 

Judecătorul-sindic va dispune ca admiterea planului să fie publicată în Monitorul Oficial al 
României, Partea a IV-a şi în două ziare locale de largă răspândire, precizându-se persoana care l-a 
propus şi procedura de votare admisă. Din momentul publicării, se socoteşte că toate părțile interesate au 
cunoştinţă de plan. 


B. Votarea planului 

a) Măsuri procedurale 

La şedinţa pentru votarea de către creditori a planului (sau a planurilor) vor participa 
creditorii, debitorul şi asociații sau, după caz, acţionarii şi va fi prezidată de judecătorul-sindic. 


b) Procedura votării 

Planul va fi votat pe categorii de creanţe; va fi socotit acceptat de către o categorie de 
creanţe, dacă în categoria respectivă o majoritate de 2/3 din valoarea creanţelor prezente la vot acceptă 
planul. 

Asociaţii (sau acționarii) pot participa la şedinţă, dar nu pot vota decât dacă prin plan li s-ar 
acorda mai puţin decât ar primi în cazul falimentului. Când nu sunt defavorizaţi, se va considera că 
acceptă planul şi votul lor nu mai este necesar. 

Nu este necesar votul nici în cazul creditorilor pentru care planul prevede că nu vor primi 
nimic, dar în acest caz se consideră că ei au respins planul. 

Dacă mai multe planuri ar putea fi confirmate, judecătorul-sindic va confirma planul 
debitorului. Dacă acesta nu întruneşte condiţiile legale, va fi confirmat planul acceptat de cele mai multe 
categorii de creanţe defavorizate. 


C. Efectele confirmării planului 
Sentința de confirmare a planului pronunţată de judecătorul-sindic, rămasă definitivă, poate 
fi investită cu formula executorie şi utilizată de creditori ca titlu executoriu contra debitorului. 


Debitorul va fi obligat să îndeplinească, fără întârziere, schimbările de structură prevăzute 
în plan şi va putea continua să-şi conducă activitatea şi să-şi administreze averea singur sau sub 
supravegherea administratorului. 

În cazul reorganizării debitorului — societate comercială sau organizaţie cooperatistă — 
aceasta va fi condusă de persoanele legal împuternicite să o reprezinte singure sau sub supravegherea 
administratorului. Acţionarii şi asociaţii cu răspundere limitată nu au dreptul de a interveni în 
conducerea activităţii ori în administrarea averii. 

În cazul în care se constată o redresare a activităţii şi o creştere a cuantumului sumelor care 
urmează a fi distribuite creditorilor, judecătorul-sindic poate dispune prelungirea perioadei de 
reorganizare, total sau în parte, pentru o durată de cel mult un an, dispunând ca administratorul să 
supravegheze activitatea debitorului. 


D. Încetarea procedurii reorganizării 

Dacă debitorul nu se conformează planului sau dacă activitatea sa aduce pierderi, 
administratorul sau oricare dintre creditori poate cere, în scris, judecătorului-sindic să aprobe începerea 
procedurii falimentului. 


8.5. Falimentul 


A. Cazurile de faliment 

Situaţiile în care tribunalul dispune declanşarea procedurii falimentului sunt: 

a) debitorul şi-a declarat intenţia de a intra în faliment, ori nu şi-a declarat intenţia de 
reorganizare; 

b) dacă nu este confirmat nici un plan de reorganizare; 

c) judecătorul-sindic poate dispune motivat că reorganizarea să înceteze şi să se treacă la 
lichidarea averii debitorului; 

d) dacă debitorul nu se conformează planului, judecătorul-sindic, administratorul sau 
oricare dintre creditori poate cere, în scris, începerea procedurii falimentului; 

e) pentru debitorul comerciant persoană fizică, în lipsa unui plan de reorganizare 
confirmat şi în condițiile degradării continue a activității acestuia, se poate ridica debitorului dreptul de 
a-şi conduce activitatea şi concomitent, se poate dispune începerea procedurii falimentului. 

Prin încheierea prin care se decide intrarea în faliment judecătorul-sindic va pronunţa 
dizolvarea societăţii debitoare. Acelaşi efect juridic îl va avea şi neconfirmarea nici unui plan de 
reorganizare în termen legal. 


B. Efectuarea lichidării 
a) Desemnarea lichidatorului 


Judecătorul-sindic va desemna un lichidator persoană fizică sau societate comercială, va 
stabili atribuţiile şi remuneraţia acestuia (poate fi desemnat lichidator şi administratorul desemnat 
anterior). 

Persoana fizică desemnată ca lichidator sau delegatul permanent al societății comerciale 
lichidatoare trebuie să îndeplinească aceleaşi condiţii de calificare şi experiența profesională cerute de 
lege pentru administratori. 


b) Vânzarea averii debitorului 


Bunurile pot fi vândute în bloc, ca ansamblu în stare de funcționare sau individual. 
Vânzarea bunurilor începe numai după afişarea tabelului definitiv al creanţelor. Valorile mobiliare 
deţinute de către debitor se vor putea vinde numai în condiţiile Legii nr. 52/1994 privind valorile 
mobiliare şi bursele de valori. 

Bunurile mobile vor fi vândute cu respectarea normelor Codului de procedură civilă 
referitoare la executarea silită, prin “vânzarea la licitație”, iar bunurile imobile, în acord cu prevederile 
referitoare la licitaţie şi adjudecare. 

Bunurile imobile pot fi vândute şi direct, la propunerea lichidatorului. Propunerea trebuie să 
conțină toate datele necesare identificării imobilului. 


Judecătorul-sindic va notifica această propunere debitorului şi tuturor creditorilor ce au 
garanţii reale asupra bunurilor, convocându-i la o şedinţă în maxim 30 de zile de la primirea cererii 
formulate de lichidator. Contestaţiile motivate se pot depune cu cel puțin 5 zile înainte de data 
convocării. 

Tribunalul aprobă vânzarea printr-o încheiere care se afişează la imobilul ce va fi vândut şi 
se comunică debitorului şi creditorilor cu garanţii reale asupra bunului. Hotărârea se publică în două 
ziare locale de largă răspândire. Vânzarea nu se poate face înainte de trecerea a 20 de zile de la data 
ultimei publicări în ziar. 


c) Urmărirea averii personale a asociaţilor 


În situaţia în care datoriile unei societăți comerciale în nume colectiv sau în comandită 
simplă sau în comandită pe acţiuni nu sunt stinse prin lichidarea averii societăţii debitoare, judecătorul- 
sindic (sau lichidatorul) va putea proceda la executarea silită împotriva: 

-  asociaţilor societăţii în nume colectiv; 
-  asociaţilor comanditaţi din societatea în comandită simplă; 
-  asociaţilor comanditați din societatea în comandită pe acţiuni. 


C. Distribuirea sumelor realizate în urma lichidării 

Legea nr. 64/1995 republicată prevede că, în aplicarea principiilor dreptului comun, 
creditorii având ipoteci sau alte garanţii reale asupra bunurilor din patrimoniul debitorului pot fi plătiți 
din sumele de bani realizate din vânzarea bunurilor supuse garanţiilor lor (capitalul, dobânda şi 
cheltuielile aferente). 

Fondurile realizate din lichidare vor fi distribuite în două mari categorii succesive: 

a) În prima categorie vor fi plătite: 

- creanţe bugetare, constând din impozite, taxe, contribuţii, amenzi şi alte sume ce reprezintă venituri 
publice, care se urmăresc şi se realizează conform Ordonanţei Guvernului nr. 11/1996 privind 
executarea creanţelor bugetare, modificată şi completată. 

b) În cea de-a doua categorie, vor fi plătite creantele chirografare atât în cazul reorganizării 
sau al lichidării unor bunuri din averea debitorului pe bază de plan, cât şi în cel al falimentului, în 
următoarea ordine: 

- taxele, timbrele şi orice alte cheltuieli aferente, inclusiv cheltuielile necesare pentru conservarea şi 
administrarea bunurilor din averea debitorului, precum şi remunerațiile persoanelor angajate; 

-  creanțele reprezentând credite, cu dobânzile şi cheltuielile aferente, acordate societăților bancare 
după deschiderea procedurii; 

- creanţe izvorâte din raporturi de muncă, pe cel mult 6 luni anterioare deschiderii procedurii; 

-  creanţele bugetare; 

- creanţe garantate cu ipoteci, gajuri sau alte garanţii reale mobiliare, ori drepturi de retenţie; 

- sume datorate unor terți pentru hrană şi întreţinere, pe cel mult 6 luni anterioare începerii 
procedurii; 

- cheltuielile din timpul procedurii, necesare conservării şi administrării bunurilor din averea 
debitorului; 

- datoriile rezultate din continuarea activității debitorului, dacă se constată o redresare a activităţii 
acestuia şi tribunalul a dispus prelungirea perioadei de reorganizare; 

- alte creanţe chirografare. 

Sumele de distribuit între creditori în acelaşi rang de prioritate se acordă proporţional cu 
suma alocată pentru fiecare creanţă, prin tabelul sus-menționat. 

Creditorii ale căror creanţe au fost prezentate tardiv (dar nu mai târziu de închiderea 
lichidării) vor lua parte la distribuire, în mod proporţional, numai din sumele eventual rămase după plata 
creanţelor înregistrate în termen. 

În partea finală a fazei distribuirii sumelor realizate din urma lichidării, după ce toate 
bunurile din averea debitorului au fost lichidate şi toate contestaţiile cu privire la creanţe au fost 
soluționate, judecătorul-sindic va supune tribunalului un raport final, împreună cu un bilanț general. 
Copii după aceste două acte întocmite de judecătorul-sindic se vor comunica tuturor creditorilor şi 
debitorului şi de asemenea, câte o copie a lor va fi afişată la uşa tribunalului. 

Judecătorul-sindic va convoca adunarea creditorilor la un termen de maxim 30 de zile de la 
afişarea raportului final. Obiecţiile creditorilor se pot formula cu cel puţin 5 zile înainte de data 
convocării. 


Distribuirea finală a tuturor fondurilor din averea debitorului se face de către judecătorul- 
sindic. 


D. Închiderea procedurii 

Lichidatorul este obligat să întocmească un raport final al lichidării şi să-l prezinte 
judecătorului-sindic, împreună cu un bilanţ general. Aceste documente vor fi comunicate creditorului 
şi debitorului şi se vor afişa la uşa tribunalului. 

Judecătorul-sindic va examina raportul final, inclusiv obiecțiile făcute de creditori, 
urmând să-l aprobe sau să-l respingă. Raportul întocmit de lichidator va fi aprobat de judecătorul- 
sindic printr-o sentință dacă au fost formulate obiecțiuni soluționate, sau printr-o încheiere dacă nu au 
fost soluționate asemenea obiecțiuni. 

Lichidarea va fi considerată închisă când judecătorul-sindic aprobă raportul final şi când 
toate fondurile au fost distribuite creditorilor, iar cele rămase au fost depuse la bancă. 

În orice stadiu al procedurii, judecătorul-sindic poate da o încheiere de închidere a acesteia 
dacă există una din următoarele situații: 

- debitorul nu are bunuri care să fie supuse procedurii, deci se află în stare de insolvabilitate; 
- bunurile existente nu sunt suficiente pentru stingerea datoriilor. 

Prin închiderea procedurii, debitorul va fi descărcat de obligaţiile pe care le avea înainte 
de înregistrarea cererii sale sau de la expirarea termenului pentru a contesta cererea creditorilor ori 
înainte de respingerea contestaţiei sale. Totuşi, sub rezerva găsirii debitorului ca vinovat de bancrută 
frauduloasă sau de a fi făcut plăți ori transferuri frauduloase înainte de datele de mai sus, el nu va fi 
descărcat de aceste obligaţii, în măsura în care ele nu au fost plătite în cadrul procedurii. 

Totodată judecătorul-sindic şi orice persoană care îl asistă vor fi descărcaţi de orice 
îndatoriri sau responsabilităţi cu privire la procedură. 


OBLIGAȚIILE COMERCIALE 
SECTIUNEA 1 CONSIDERAȚII GENERALE 


În definiţia în sens larg a obligaţiei se include raportul juridic în conţinutul căruia intră 
“dreptul de creanță” (latura activă), ce aparţine creditorului şi “datoria” (latura pasivă), ce incumbă 
debitorului. 


e  Obligația în sens larg este raportul juridic în conţinutul căruia intră dreptul 
subiectiv al creditorului, de a cere subiectului pasiv-debitor, de a face sau a nu face 
ceva, sub sancţiunea constrângerii. 

- În sens restrâns, obligaţia este considerată a fi acel raport juridic în virtutea 
căruia debitorul este ţinut faţă de creditor la o prestație pozitivă (a da sau a face) sau 
la o abstenţiune (a nu face). 


Actele juridice în dreptul comercial pot fi: 
[x] unilaterale (încuviințarea reprezentării comerciale, emiterea cambiei etc.) 
[| bilaterale sau multilaterale (contracte sinalagmatice cu titlu oneros). 
Obligațiile comerciale pot avea izvoare diferite: 
e acte juridice unilaterale; 
e contracte (unilaterale, bilaterale) şi quasi contracte (gestiunea de afaceri, plata 
nedatorată, îmbogățirea fără justă cauză); 
e delicte şi quasi delicte (responsabilitatea civilă); 
e legea (de exemplu obligaţia de a cere înregistrarea la Registrul Comerţului, potrivit 
Legii nr. 26/1990 republicată. 
Ele pot avea dreptul temei şi o simplă idee de echitate — obligaţiile naturale. 


SECŢIUNEA 2 CARACTERELE OBLIGAȚIILOR COMERCIALE 


Obligaţiile comerciale sunt reglementate prin unele dispoziţii derogatorii de la dreptul 
comun datorită specificului relațiilor comerciale. 

Solidaritatea obligaţiilor (articolul 42 Cod comercial) 

Sediul general al instituției solidarităţii este în dreptul civil şi poate fi definită ca acea 
modalitate a obligaţiilor care împiedică diviziunea lor, deşi prin natura lor sunt divizibile. Divizibilitatea 
creanței este regula, iar solidaritatea excepția. 

Pentru a asigura o mai deplină ocrotire a creditorilor şi securitate a tranzacţiilor, legiuitorul 
a inversat această regulă, solidaritatea devenind regula şi divizibilitatea creanţei, excepția. 

Astfel, în articolul 42 Cod comercial se prevede: “În obligaţiile comerciale codebitorii sunt 
ținuți solidar, afară de stipulația contrară”. Soluția consacrată în Codul comercial este diametral opusă 
de soluția din articolul 1041 Cod civil, în care obligația solidară nu se prezumă, ci trebuie expres 
stipulată. În Codul comercial se prevede că această prezumție există şi contra fidejusorului, chiar 
necomerciant; ea nu se aplică necomercianţilor pentru operaţiuni care, în ceea ce-i priveşte, nu sunt fapte 
de comert. În Codul civil însă (articolul 1652 şi urm.), fidejusorul este ţinut pentru obligaţiile debitorului 
numai în subsidiar şi nu solidar cu acesta. 

Legiuitorul mai prevede un tip de solidaritate, care nu permite însă înlăturarea sa pe calea 
voinţei părţilor, din pricina caracterului public — este vorba despre solidaritatea asociaţilor în societăţile 
de persoane şi solidaritatea administratorilor societăţilor comerciale (Legea nr. 31/1990 republicată). 

[| Fructificarea de drept a banilor 

Problema dobânzilor este strict legată de materia daunelor pentru neexecutarea obligațiilor 
contractuale. 

Potrivit articolului 1073 Cod civil, oricine se obligă la efectuarea unei prestații este 
îndatorat să o îndeplinească sub sancţiunea daunelor-interese. 


Când obligaţia constă într-o sumă de bani, daunele sunt prezumate şi nu mai trebuie să fie 
dovedite; ele se exprimă sub formă de dobânzi. 

Dobânda legală poate să curgă de la o anumită dată, prevăzută de legiuitor; în aceste cazuri 
ea curge de drept. În toate celelalte cazuri, daunele-interese sub formă de dobânzi sunt datorate din 
momentul în care debitorul este pus în întârziere. Dobânda nu curge din simplul fapt al ajungerii la 
termen. 

Potrivit articolului 43 Cod comercial, “Datoriile comerciale lichide şi plătibile în bani 
produc dobânda de drept din ziua când devin exigibile”, debitorul este de drept în întârziere prin simpla 
ajungere la termen. Această dispoziţie se aplică dacă este vorba de o obligație comercială care constă 
într-o sumă de bani. 

Pentru ca dobânda să curgă de drept, trebuie întrunite anumite condiţii şi anume: 

obligaţia debitorului să constea în plata unei sume de bani; la aceasta se va calcula dobânda; 
obligația să fie lichidă; 

obligaţia să fie exigibilă, ajunsă la scadență; 

o altă specificitate a dobânzii în materie comercială o constituie anatocismul. 


mată mat dle 


Anatocismul sau dobânda la dobândă este acea înțelegere prin care părțile 
contractante convin ca dobânda să se capitalizeze, adică să se adauge la suma 
datorată şi să se calculeze din noua dobândă. 


Literatura de specialitate a opinat că anatocismul este permis în materie comercială. 
Ordonanţa Guvernului nr. 9/2000 a abrogat dispoziţiile articolului 1089, alin. 2 Cod civil. În articolul 8, 
alin. 1 din Ordonanța Guvernului nr. 9/2000 se prevede: “Dobânda se va calcula numai asupra 
cuantumului sumei împrumutate”. În alineatul 2 al aceluiaşi articol se prevede că dobânzile se pot 
capitaliza şi pot produce dobânzi în temeiul unei convenţii speciale încheiate în acest sens, după 
scadenţa lor, dar numai pentru dobânzi datorate de cel puțin un an. 
Anatocismul este permis numai dacă sunt îndeplinite următoarele condiții: 
1. să existe un contract de împrumut; 
2. să existe o convenție specială privind anatocismul; 
3. convenția de “dobândă la dobândă” trebuie să intervină după scadenţă; 
4. “dobânda la dobândă” se calculează numai pentru dobânzi datorate pe cel puţin un 
an. 
Anatocismul nu se aplică în cazul contractului de cont curent şi în cazul în care legea 
prevede altfel. 
Ordonanţa Guvernului nr. 9/2000 reglementează regimul juridic al dobânzii legale. Astfel 
în articolul 6 din Ordonanţa Guvernului nr. 9/2000 se prevede: 


Prin dobândă se înţelege nu numai suma de bani cu acest titlu, dar şi alte prestații 
sub orice titlu sau denumire, la care debitorul se obligă drept echivalent al folosinţei 
capitalului. 


Potrivit Ordonanţei Guvernului nr. 9/2000, dobânda legală se aplică: 
+ numai obligaţiilor legale sau contractuale, obligaţii care constau în sume de bani, 
e numai în cazul răspunderii debitorului pentru întârzierea executării obligaţiei 
băneşti şi nicidecum pentru neexecutarea sau executarea necorespunzătoare. 
Pentru determinarea dobânzii legale aplicabile raporturilor juridice de drept civil trebuie să 
se determine în prealabil dobânda aplicabilă raporturilor juridice de drept comercial. 
Potrivit articolului 3, alin. 1 din Ordonanţa Guvernului nr. 9/2000: 
“Dobânda legală se stabileşte în materie comercială, când debitorul este comerciant, la 
nivelul taxei oficiale a scontului stabilit de Banca Naţională a României”. 
Nivelul taxei oficiale a scontului este cel din ultima zi lucrătoare a fiecărui trimestru, 
valabil pentru întreg trimestrul următor. 
Există o excepţie prevăzută în articolul 4 din Ordonanța Guvernului nr. 9/2000, privind 
dobânda aplicabilă în raporturile de comerţ exterior sau în alte relații economice internaționale: 
“În relaţiile de comerţ exterior sau în alte relaţii economice internaționale, atunci când legea 
română este aplicabilă şi când s-a stipulat plata în monedă străină, dobânda legală este de 6% pe an”. 
Rata dobânzii pentru întârzierea în plata unei obligaţii băneşti se stabileşte de părți. În cazul 
în care părţile nu au prevăzut în contract rata dobânzii, se aplică dobânda legală. Dobânda contractuală 


aplicabilă în materia comercială trebuie să fie prevăzută printr-un act scris. Legiuitorul prevede în 
articolul 7 din Ordonanţa Guvernului nr. 9/2000 posibilitatea plății anticipate a dobânzilor, dar pe o 
perioadă de cel mult şase luni. 

Cumulul dobânzilor cu despăgubirile nu este admis. De la această regulă, în dreptul 
comercial există următoarele exceptii: 

e  mandatarul care întrebuințează în alte scopuri sumele primite în contul mandatului 
datorează în afară de dobânzi şi daune-interese (articolul 383 Cod comercial); 

e  “Asociatul care a depus ca aport una sau mai multe creanţe nu este eliberat cât timp 
societatea nu a obţinut plata sumei pentru care au fost aduse. 

Dacă plata nu s-a putut obţine prin urmărirea debitorului cedat, asociatul, în afară de daune, 
răspunde de suma datorată, cu dobânda legală din ziua scadenţei creanţelor”. (articolul 84, alin. 2 din 
Legea nr. 31/1990 republicată; a se vedea capitolul 4, secțiunea 3.3.); 

e  “Asociatul care întârzie să depună aportul social este răspunzător de daunele pricinuite, iar 
dacă aportul a fost stipulat în numerar este obligat şi la plata dobânzilor legale din ziua în 
care trebuia să facă vărsământul” (articolul 65, alin. 2 din Legea nr. 31/1990 republicată). 

În situaţia unui contract comercial, penalitatea (dobânda) pentru întârziere în executare nu 
este limitată dacă este stabilită pe cale contractuală. 


[| Interdicţia acordării termenului de grație 

Potrivit articolului 1021 Cod civil, dacă una din părți nu-şi îndeplineşte obligațiile, 
contractul nu este desființat de drept, ci partea prejudiciată are alegerea să silească pe cealaltă parte să 
execute convenția sau să-i ceară desființarea cu daune-interese; desființarea se cere înaintea justiției 
care, după circumstanțe, poate acorda un termen de grație părții acţionate. 

Articolul 44 Cod comercial prevede că “În obligaţiile comerciale, judecătorul nu poate 
acorda termenul de graţie permis de articolul 1021 din Cod civil”. 

În materie comercială, debitorului îi este interzis să se prevaleze de facultatea pe care o are 
în materie civilă. Necesitatea apărării creditului şi a circulației bunurilor cer ca obligațiile comerciale să 
se execute întocmai şi la termenul stipulat. 

Pentru a opera interdicția de acordare a termenului de graţie trebuie îndeplinite următoarele 
condiții şi anume: 

e obligația debitorului să rezulte dintr-un contract sinalagmatic; 
e contractul trebuie să prevadă un termen de executare; 
e obligația debitorului trebuie să aibă un caracter comercial. 


k] Interzicerea retractului litigios 

În materia cesiunii de creanță, în scopul eliminării intenției de speculă, în Codul civil s-a 
prevăzut că atunci când se cedează drepturi litigiose debitorului, debitorul cedat va putea să se elibereze 
valabil plătind nu valoarea creanței, ci prețul real pe care cesionarul l-a plătit cedentului plus cheltuielile 
şi dobânda de la data achitării prețului cesiunii (articolele 1402-1404). În acest fel dobânditorii de 
creante litigioase sunt descurajați, sub aspectul unor eventuale intenții speculative, nemaiavând motiv să 
se substituie unor creditori aflați în jenă financiară sau înspăimântați de perspectiva pierderii procesului. 

Având drept consecință o îngrădire a circulației bunurilor şi o limitare sau chiar excludere a 
unui câştig rezultat din diferența dintre prețul de cumpărare şi cel de vânzare, retractul litigios nu putea 
şi nici nu a fost acceptat de legiuitorul comercial (articolul 45 Cod comercial). Această interdicție este 
însă circumscrisă la drepturile care îşi au izvorul într-o faptă de comerţ. 


CAPITOLUL 6 CONTRACTE COMERCIALE 


SECŢIUNEA 1 CARACTERIZARE GENERALĂ 


| 


1.1. Noţiune 


Etimologic, termenul „contract” provine din latinescul contrahere (a trage împreună). 

Juridic, contractul reprezintă, conform prevederilor articolului 942 Cod civil, acordul de 
voinţă dintre două sau mai multe persoane prin care se nasc, se modifică sau se sting drepturi şi 
obligații. 

În dreptul român, termenul de contract este echivalent cu cel de convenţie, concluzie 
care rezultă indubitabil din expresia folosită de legiuitor: titlul III din Codul civil este denumit „Despre 
contracte sau convenţii”. 

"> În dreptul francez, termenul de contract a fost folosit iniţial pentru a desemna acordul 
de voinţă creator de obligații numai în cazurile expres arătate de legiuitor într-una din următoarele 
forme: verbală, scrisă sau remiterea obiectului contractului. Numai patru categorii de contracte au fost 
numite consensuale: vânzarea, închirierea, mandatul şi societatea. 

Relativitatea conținutului noțiunii de contract rezultă din definiția dată de legiuitor. De 
exemplu, în raporturile precontractuale este greu de stabilit unde se termină aceste raporturi şi unde 
încep relaţiile contractuale. Adesea conținutul contractului este fixat de legiuitor, părțile contractante 
exprimându-şi doar dorința de a li se aplica dispoziţiile legale (contracte de adeziune). 

Jurisprudența franceză nu tratează în toate situaţiile convenţia de asistență ca un contract, 
fiind astfel la limita quasicontractului şi delictului. 

% Dreptul englez prezintă contractul ca o afacere şi rareori ca acord de voinţă care să se 
bazeze pe încredere. 

În dreptul american contemporan, contractul este privit ca un instrument de 
schimburi economice, distingându-se două varietăţi: 

+è contractul clasic, care presupune negocieri prealabile, efectele sale fiind instantanee 

(de exemplu, cumpărarea unui produs de consumaţie); 

+ contractul relațional, care are o mare importanță economică şi socială, încheierea sa 

fiind precedată de lungi tratative şi negocieri vizând un număr considerabil de persoane, 

fiind renegociabil. 

Din analiza comparată rezultă că orice contract este o convenție şi nu un act unilateral, care 
are ca obiect crearea de obligaţii. Dacă orice contract este o convenţie, nu orice convenție este un 
contract: de exemplu, unele convenţii prin care se transmit ori se sting drepturi şi obligaţii (cesiunea de 
creanță şi remiterea de datorie). 

Trebuie să se facă deosebirea între contracte şi simplele acte de complezenţă, de curtoazie 
care nu produc efecte juridice, deşi sunt exteriorizate sub forma contractelor (de exemplu, invitaţia 
făcută de o persoană, acceptată de cel căruia i se adresează de a viziona împreună un spectacol, ori sfatul 
medical dat de un medic unui amic etc.). 

De asemenea, există unele contracte care, deşi nu sunt obligatorii totuşi nu sunt lipsite de 
toate efectele juridice, fie pe motivul că seamănă cu un contract (angajamente de onoare, gentleman 's 
agreements, în dreptul internaţional public), fie că prezintă un acord de principiu între părţi, urmând a se 
purta tratative, negocieri legate de conținut. 


1.2. Incheierea şi executarea contractului 


> Consideraţii generale 

Acordul de voinţă al părților se realizează pe baza principiului libertăţii contractuale, 
potrivit căruia, în limitele generale, contractanţii pot stabili clauze contractuale. Din momentul 
perfectării lui în mod valabil, contractul capătă forță obligatorie între părţi, producându-şi efectele pe 
care acestea le-au dorit. 

Aşadar, principalele aspecte privind efectele contractului sunt: 

- libertatea de voință a părților, interpretarea conţinutului contractului; 


- principiul obligativităţii contractului în raporturile cu alte persoane care nu au calitatea 
de părți contractante; 
- efectele specifice contractelor sinalagmatice. 


>» Principiul libertăţii de voinţă contractuală 

În principiu, încheierea oricărui contract este liberă şi, mai mult, părţile contractante pot 
stabili conținutul contractului pe baza acordului de voinţă, contractul trebuie să cuprindă în mod 
obligatoriu în funcție de natura sa, clauze contractuale referitoare la: obligaţiile ce revin părților în 
derularea contractului, livrarea mărfurilor, termene şi modalităţi de plată, clauze de inflaţie, consolidarea 
preţului, mod de soluţionare a litigiilor (legea nr. 469/2002). 

Libertatea voinţei juridice trebuie înţeleasă însă în limitele generale legale. Aceste limite 
sunt stabilite generic prin articolul 5 Cod civil, potrivit căruia „nu se poate deroga, prin convenţii sau 
dispoziţii particulare, la legile care interesează ordinea publică şi bunele moravuri”. 

Acest text este completat de articolul 5 Cod civil, potrivit căruia „cauza este nelicită când 
este prohibită de legi, când este contrarie bunelor moravuri şi ordinii publice”. 

Aşadar, libertatea de voinţă contractuală trebuie să se manifeste atât în cadrul legal cât şi al 
normelor moralei, chiar dacă aceste reguli de etică nu sunt exteriorizate în forma juridică necesară 
obligativităţii lor juridice. 

Noţiunea de ordine publică implică mai multe aspecte: 


ordinea publică politică reprezintă totalitatea normelor juridice care protejează 


organizarea fundamentală a societății: statul, familia, libertățile individuale etc. Ele se exteriorizează, 
adesea, prin dispoziţii penale care au ecou şi în materie contractuală (de exemplu, este interzis ca 
cineva să se asigure împotriva amenzilor penale). 


ordinea publică morală prin care se tinde a se respecta normele morale (de exemplu, este 


imoral contractul care are ca obiect primirea unei remuneraţii pentru persoana care a intermediat o 
înfiere). 


se manifestă prin ceea ce se numeşte „drept social” relativ la muncă 


ordinea publică socială . : a 
şi la securitatea socială 


se află într-o strânsă legătură cu ordinea publică socială. Are două 


ordinea publică economică . 
p laturi: 


economice (financiare) reduse (de exemplu, consumatori, împrumutaţi, locatari etc.); 

+ ordine publică de direcție, destinată a transmite diferitelor sisteme de activități deciziile 

statului, atunci când operează un sistem dirijist (de exemplu, politica de preţuri, care se 

traduce prin dreptul la concurență, dreptul fiscal, prin care statul intervine în cadrul 

activităţii comercianților etc.). 

În strânsă legătură cu ordinea publică şi cu principiul libertăţii contractuale (autonomie de 
voinţă) este şi frauda la lege. 


> Încheierea contractelor 

1. Aspecte prealabile 

Acordul de voință al părților asupra clauzelor contractuale se formează prin întâlnirea 
ofertei cu acceptarea ei, deci pe baza unei negocieri. 

În civilizaţia contemporană există însă un număr considerabil de contracte care sunt 
încheiate fără negociere prealabilă (de exemplu: cumpărarea unui magazin la un preţ fixat anticipat; 
cumpărarea unui bilet de călătorie pe calea ferată, la un tarif deja stabilit). 

Mecanismul întâlnirii ofertei cu acceptarea este foarte complex şi de nenumărate ori acesta 
este precedat de negocieri. 


Negocierea este invitaţia lansată de una din părți de a trata 
conţinutul unui eventual contract. 


Această invitaţie se deosebeşte de oferta fermă: negocierea poate fi urmată sau concretizată 
într-un „acord de voință”, practicate mai ales în comerțul internațional. 

Din punct de vedere juridic, există în această privinţă două principii contradictorii: 

+ pe de o parte, libertatea părţilor de a desființa acordul prealabil fără a antrena 

responsabilitatea celui care a renunţat, întemeiată pe principiul libertăţii contractuale; 

+ pede altă parte, există obligația ce revine părților de a se manifesta cu bună credinţă în 

cadrul negocierii şi de a respecta „angajamentele de principiu”. 

Cu toate acestea, în măsura în care una din părți dovedeşte rea credință în respectarea 
negocierii prealabile, ea va răspunde pe temei delictual şi va repara prejudiciul cauzat partenerului, 
paguba reprezentând echivalentul cheltuielilor făcute cu organizarea negocierii şi cu eventualele studii 
prealabile efectuate. 


2. Oferta de a contracta 

Încheierea contractului începe cu propunerea de a contracta, numită ofertă sau policitaţiune. 

Condiţiile pe care trebuie să le îndeplinească oferta: 

- trebuie să fie fermă: ofertantul nu are posibilitatea de a o modifica sau retracta; 

- trebuie să fie precisă şi completă: să cuprindă toate elementele necesare contractului; 

- trebuie să fie neechivocă: să exprime intenţia ofertantului de a contracta (de exemplu: o 
marfă expusă în vitrină fără preţ poate conduce la concluzia că este un model, nu un 
obiect de vânzare); 

- trebuie să fie o manifestare de voință reală, serioasă, conştientă şi cu intenția de a 
angaja din punct de vedere juridic. 

Oferta poate fi: 

+ expresă sau tacită; 
e înscris sau verbal; 
e adresată publicului sau unei persoane determinate. 


Este vorba despre o ofertă tacită atunci când, prin anumite atitudini, în împrejurări bine determinate, 
se poate trage concluzia unei manifestări de voinţă chiar şi prin tăcere. 


De exemplu, staționarea unui taximetrist într-o stație amenajată în acest sens reprezintă o 
ofertă, chiar dacă şoferul nu-şi exprimă verbal consimțământul de a efectua transportul. De asemenea, se 
poate considera tacită oferta de prelungire a contractului de închiriere dacă termenul contractual a 
expirat şi chiriaşul foloseşte în continuare imobilul (tacita relocaţiune). 

Oferta adresată publicului rezultă, de exemplu, din anunţurile de vânzare lansate prin 
diferite publicaţii cotidiene; ofertantul va fi obligat față de primul acceptant. Din punct de vedere al 
efectelor, acest gen de ofertă nu se deosebeşte de cea adresată unei persoane determinate. 

Dacă oferta este cu termen, ea trebuie menţinută în limita termenului respectiv; aceste poate 
fi stabilit expres, dar poate rezulta implicit din natura contractului şi din timpul necesar de gândire şi de 
acceptare de către destinatar, termen numit termen rezonabil. 


3.  Revocarea şi caducitatea ofertei (forţa obligatorie a ofertei) 


Revocarea 


Oferta poate fi revocată, în principiu, atât timp cât ea nu a ajuns la destinatar. 

Sunt necesare următoarele precizări: 

— cazul ofertei fără termen: 

* dacă este adresată publicului, ofertantul o poate revoca; 

+ dacă este adresată unei persoane determinate, ea trebuie să fie menținută într-un termen 
rezonabil; nerespectarea acestei obligaţii are drept consecință sancţionarea ofertantului prin 
obligarea lui la plata daunelor-interese destinatarului ofertei. 

— cazul ofertei cu termen: 

+ ofertantul are obligația de a o menţine până la îndeplinirea termenului respectiv; dacă 
oferta este revocată intempestiv, ofertantul va răspunde delictual faţă de destinatarul ei. 
Există opinia, în literatura de specialitate, care admite că cea mai eficientă sancţiune care se 
poate aplica ofertantului în acest caz este recunoaşterea contractului ca valabil încheiat 
(desigur, în măsura în care oferta a fost acceptată de destinatarul ei). 


Caducitatea ofertei 


Apare în situația în care aceasta nu poate să producă efecte, fie că ofertantul a schimbat 


condițiile stabilite iniţial, fie prin expirarea termenului de acceptare. 


In general, oferta devine caducă în caz de moarte, faliment sau incapacitatea ofertantului 


pentru acele contracte cu caracter „intuitu personae”. 

4. Oferta şi antecontractul (promisiunea de a contracta) 
Oferta de a contracta nu se confundă cu antecontractul. Dacă oferta este un act juridic 


unilateral, antecontractul este un act juridic de formație bilaterală, un contract, chiar dacă există obligații 
doar pentru promitent (de exemplu, o persoană se obligă față de alta să-i vândă un anumit imobil). 


Această promisiune unilaterală prezintă un caracter sinalagmatic, care rezultă din 


următoarele două aspecte: 


* în momentul în care se realizează opțiunea, beneficiarul va avea o datorie — prețul; deci 
el are pe baza promisiunii o creanță şi o virtuală obligație; 

* promisiunea de vânzare cuprinde, de regulă, obligația promitentului de a dispune de 
imobil pe durata termenului de opțiune (de a vinde sau nu). 


5. Acceptarea ofertei 
Acceptarea ofertei este tot un act unilateral de voință, la fel ca şi oferta, care provine însă de 


la destinatarul ofertei. 


Ca şi oferta, acceptarea trebuie să îndeplinească anumite condiţii: 

+ să fie clară (să exprime clar voinţa de a încheia contractul), pură şi simplă; 

+ să fie liberă (neviciată); 

+ să fie expresă (scrisă sau verbală) sau tacită. 

În primul rând, acceptarea trebuie să fie clară, deci că concorde cu oferta. Dacă 


acceptarea limitează, condiționează sau excede condiţiile ofertei, se consideră că aceasta a fost refuzată 
şi acceptarea poate fi considerată contraofertă. În acest caz acceptarea nu mai este pură şi simplă. 


În al doilea rând, acceptarea trebuie să fie liberă, neviciată; aceasta este o condiție 
necesară oricărui act juridic, fiind vorba despre o manifestare de voință făcută cu intenția producerii 
efectelor juridice. 

În al treilea rând, dacă oferta este adresată unei persoane determinate, numai aceea poate 
accepta oferta; dacă este adresată publicului, este evident că se va încheia contractul cu prima persoană 
care a acceptat oferta. 

Acceptarea ofertei trebuie să se facă înainte ca oferta să fi fost revocată sau să fi devenit 
caducă. 

Acceptarea trebuie să aibă o formă expresă sau implicită; acceptarea este implicită atunci 
când ea nu face obiectul unei declarații speciale de voinţă, dar rezultă din situația de fapt (de exemplu, 
executarea de îndată a ofertei). 

Cea mai interesantă problemă din punct de vedere juridic este valoarea tăcerii persoanei 
căreia i s-a adresat oferta. Principiul recunoscut atât de legislaţia noastră cât şi de alte legislații de 
tradiție romanistă, este că acceptarea nu poate să rezulte din tăcere. Cu toate acestea, legiuitorul şi 
practica judecătorească admit unele excepţii: 

e tacita reconducțiune (relocaţiune), prevăzută de articolul 1437 Cod civil; 

e părțile pot stabili anticipat ca simpla tăcere după primirea ofertei să aibă valoare de 

acceptare; 

+ în dreptul comercial, dacă între părți au existat relaţii anterioare de afaceri, se prezumă 

că, în cazul lansării unei oferte adresată aceluiaşi partener de afaceri, simpla tăcere a 
acestuia valorează o acceptare. 


> Momentul şi locul încheierii contractului 

1. Momentul încheierii contractului 

Momentul încheierii contractului este acela în care acceptarea întâlneşte oferta. 

Dacă părţile nu sunt prezente, contractul se încheie prin corespondenţă, motiv ce determină 
clarificarea momentului încheierii contractului, datorită existenței unui decalaj în timp între cele două 
laturi ale formării acordului de voinţă: oferta şi acceptarea. 

Întemeindu-se pe conţinutul câtorva dispoziţii legale care, direct sau indirect, marchează 
momentul întâlnirii acceptării cu oferta, în doctrina juridică au fost propuse mai multe sisteme, au fost 
expuse mai multe teorii: 
sistemul emisiunii (declarațiunii), conform căruia acordul de voinţă al părților se formează din 

momentul în care destinatarul ofertei şi-a manifestat acordul cu privire la oferta primită, chiar dacă 
nu a expediat acceptarea ofertantului. 

Teoria emisiunii a fost criticată în literatura juridică, motivându-se că, atât timp cât 
acceptarea nu a fost expediată ofertantului, aceasta poate fi revocată de acceptant. 

p teoria expediţiunii, potrivit căreia contractul se consideră încheiat în momentul în care destinatarul 
ofertei a acceptat-o şi a expediat răspunsul său afirmativ. Şi această teorie este vulnerabilă pe 
considerentul că, până în momentul ajungerii la ofertant, acceptarea poate fi revocată şi, ca atare, nu 
se poate cunoaşte cu certitudine momentul încheierii contractului; 

p teoria recepțiunii, potrivit căreia contractul se consideră încheiat în momentul în care acceptarea 
făcută de beneficiar a fost primită de către ofertant, chiar dacă acesta nu a luat cunoştinţă de 
conţinutul ei; 

k teoria informațiunii, regăsită în dispoziţiile articolului 35 Cod comercial, conform căruia contractul 
se consideră încheiat „dacă acceptarea a ajuns la cunoştinţa propuitorului în termenul necesar 
schimbului propunerii şi al acceptării după natura contractului”. 

Considerăm că această teorie este mai aproape de stabilirea momentului încheierii 
contractului. Este firesc ca ofertantul să ia cunoştinţă despre conţinutul acceptării căci — dacă aceasta 
cuprinde unele obiecţii — ea reprezintă, de fapt, o contraofertă cu care, evident, ofertantul trebuie să fie 
de acord. Singura incertitudine rămâne cu privire la data când ofertantul a luat cunoştinţă efectiv despre 
acceptare. 

În legătură cu oferta în care s-a prevăzut un termen de acceptare, se impun următoarele 
precizări: contractul se consideră încheiat numai dacă acceptarea a ajuns la ofertant înainte de expirarea 
termenului prevăzut în ofertă. Potrivit articolului 35, alin.2 Cod comercial, ofertantul poate primi ca 
bună şi o acceptare ajunsă peste termen, cu condiţia să încunoştiințeze de îndată pe acceptant despre 
aceasta. 

Cunoaşterea momentului încheierii contractului are importanță din următoarele 
considerente: 


e în raport de acest moment se apreciază posibilitatea revocării ofertei sau dacă ea a 
devenit caducă; 

e în cazul conflictelor de lege în timp, se va aplica legea existentă la momentul încheierii 
contractului; 

+ consimțământul şi celelalte condiţii de validitate se apreciază la momentul realizării 
acordului de voinţă şi, în măsura în care acestea nu sunt respectate cauzele de nulitate 
se stabilesc în funcție de acest moment; 

+ efectele contractului se produc, de regulă, din momentul realizării acordului de voință, 
dacă nu există stipulaţie contrară. Aşadar, în cazul contractelor translative de drepturi 
reale, acestea se transmit (pentru bunurile individual determinate) din momentul 
încheierii contractului, cu excepția imobilelor (terenurilor) unde acordul de voință al 
părților trebuie să îmbrace forma autentică. 


2. Determinarea locului plății 

Potrivit articolului 59 Cod comercial, obligațiile comerciale trebuie executate: 

- la locul expres menționat în contract; 

- la locul rezultat din intenţia părților; 

- la locul în care, potrivit materiei contractului, apare firească executarea. 

În cazul în care în contract nu s-a precizat în mod expres locul executării obligaţiilor şi 
acest lucru nu rezultă din natura operațiunii, executarea obligaţiilor se va face la sediul, domiciliul sau 
reşedinţa comerciantului debitor. De „lege lata” şi în dreptul comercial, în cele din urmă plata este 
cherabilă. De „lege ferenda”, se impune regula ca plata să se facă la sediul, domiciliul sau reşedinţa 
creditorului, deci să fir portabilă. Această regulă nu se aplică în materie de cambie, datorită existenţei 
unor dispoziţii cu caracter special. 


3. Determinarea preţului 

Potrivit dreptului civil, în cazul contractului de vânzare-cumpărare preţul trebuie să fie 
determinat de părți. Codul comercial, adaptând dispoziţiile civile la traficul comercial, modificându-le 
chiar, permite ca preţul să fie stabilit ulterior, prezentând în contract o indicație abstractă şi impersonală 
„preţul just” sau „prețul curent”, determinarea se va face în funcţie de locul plăţii sau de cotele oficiale 
ale bursei (articolul 408 Cod comercial). 


SECŢIUNEA 2 CONTRACTE COMERCIALE 


Densitatea şi complexitatea operaţiilor pe care le implică afacerile şi căutarea permanentă 
de noi forme şi tehnici juridice mai eficiente se traduc printr-o diversitate de tipuri de contracte 
comerciale. 

Contractul de vânzare-cumpărare este principalul instrument utilizat în practica comercială; 
contractele de intermediere (mandat, comision), contractele de finanţare a operaţiilor comerciale sunt şi 
ele operaţiuni importante în desfăşurarea activităţilor comerciale. 


2.1. Contractul de vânzare-cumpărare 


Vânzarea comercială, întocmai ca şi cea civilă, „este contractul prin care 
vânzătorul se obligă să strămute proprietatea unui lucru şi cumpărătorul să 
plătească preţul” (articolul 1298 Cod civil) 


* Trăsături juridice: 
4 Vânzarea comercială este un contract consensual, sinalagmatic, cu titlu oneros, translativ de 
proprietate, cu executare dintr-o dată sau succesivă. 
Deosebirea dintre vânzarea civilă şi cea comercială constă în funcțiunea sa de comerţ, act 
de intermediere. Aşadar, ori de câte ori o vânzare, indiferent de obiect sau de subiect este precedată de o 
cumpărare făcută cu intenţia de a revinde, vânzarea-cumpărarea devine comercială. 


* Elemente esenţiale ale vânzării-cumpărării comerciale 


a) Consimțământul 


Vânzarea-cumpărarea este un act consensual („solo consensu”) şi se consideră încheiat în 
momentul realizării acordului de voință. Efectele principale ale acestui moment sunt: 

æ transferul dreptului de proprietate; 

æ riscul pieirii fortuite a bunului vândut. 

Regula este tradiţională dar trebuie adaptată celor două tipuri de vânzare, ale căror efecte 
sunt în mod substanţial diferite: 

æ vânzarea de bunuri certe, individual determinate, la care transferul dreptului de 
proprietate operează instantaneu, în momentul realizării acordului de voință, vânzare 
denumită şi „reală”; 

æ vânzarea de bunuri de gen, consumptibile şi fungibile, neindividualizate, la care 
transferul proprietății devine obiect al obligaţiei vânzătorului, vânzare numită şi 
„obligaţională”. 


b) Promisiunea de vânzare 


Promisiunea unilaterală de vânzare sau de cumpărare cu specificarea lucrului, prețului şi 
termenului este obligatorie şi duce la perfectarea contractului, dacă a fost acceptată înlăuntrul termenului 
arătat. 


Poate exista şi promisiune bilaterală de vânzare, adică acordul precontractual de a vinde şi 
de a cumpăra. 


c) Vânzări condiționate 


=> Vânzarea pe gustate 

Caracteristica acestui tip de vânzare sau de cumpărare este facultatea rezervată 
cumpărătorului de a-şi exprima consimţământul său după ce va gusta marfa. Problema care se pune este 
aceea de a şti dacă gustarea este o condiţie a vânzării, deoarece în acest caz ea apare ca o condiţie pur 
potestativă, care este interzisă de lege. 

Această condiție este însă prealabilă vânzării şi se acceptă deoarece corespunde nevoilor 
comerțului şi vânzătorul trebuie să se supună „legii” cumpărătorului. 

=> Vânzarea după mostră 

Această varietate de vânzare prezintă avantajul caracterului obiectiv al condiţiei față de 
vânzarea pe gustate, unde realizarea vânzării depinde de gustul cumpărătorului. Părţile au căzut de acord 
asupra calității mărfii, luând drept criteriu determinant o fracțiune dintr-o cantitate mai mare, 
cumpărătorul îşi rezervă dreptul de a cumpăra fracțiunea cu întreaga marfă care se cumpără. 
Cumpărătorul este îndreptăţit să refuze marfa dacă aceasta nu corespunde mostrei. 

=> Vânzarea pe încercate 

Vânzarea este perfectată de la început, supusă însă condiției suspensive a încercării. 
Consimţământul cumpărătorului este determinat de o verificare, iar în caz de neînțelegere, verificarea se 
poate face în temeiul prevăzut de lege. 

Dacă cumpărătorul nu efectuează verificarea, fiind în culpă, contractul se consideră 
desființat la împlinirea termenului, după o somaţie a vânzătorului. 

Dacă bunul se află la cumpărător şi nu se pronunță în termenul stabilit sau în urma 
somației, înseamnă că l-a acceptat tacit. 


d) Obiectul contractului 


Obiectul contractului de vânzare poate să constea în orice fel de bunuri: mobile, imobile, 
corporale, incorporale, mărfuri, titluri de credit (mărci de fabrică, brevete, invenții, creanţe etc.) 

Vânzarea lucrului altuia — regula cunoscută în dreptul civil este aceea potrivit căreia 
„nimeni nu poate transmite altuia mai multe drepturi decât el însuşi are” — este admisă în practica 
comercială. 

Această regulă este totuşi infirmată de codul comercial, întrucât comercialul, în calitate de 
mijlocitor al schimbului nu este obligat să posede întreaga cantitate de marfă pe care o vinde; în acest 


caz însă este obligat să procure marfa în momentul vânzării şi să predea cumpărătorului, sub sancţiunea 
de plată a daunelor-interese. 

Dacă vânzătorul vinde lucrului altuia, vânzarea este validă şi operează transferul 
proprietăţii pe ideea aparenţei de drept, cu condiţia ca vânzarea să se fi efectuat în cadrul comerțului 
obişnuit al vânzătorului. 


Prețul reprezintă echivalentul lucrului, apreciat în mod obiectiv de ambele părți 
contractante. Preţul trebuie să fie determinat sau determinabil. 


Determinarea preţului se face: 

* prin referire la „preţul curent”, în funcție de prețurile practicate pe piaţă sau la bursă; 

æ printr-un arbitru care face o apreciere obiectivă a valorii obiectului vândut. 

Vânzarea este valabilă chiar dacă preţul nu figurează în contract, dar s-a prevăzut 
posibilitatea stabilirii lui de către o terță persoană (arbitru). 


© Efectele contractului de vânzare-cumpărare 


a) Obligaţiile vânzătorului 


= Transferul dreptului de proprietate 

În mod normal proprietatea se transferă din momentul realizării acordului de voinţă, fie 
ulterior. Tot în aceste momente se transmite şi riscul pieirii fortuite a bunului. Predarea este 
independentă de transferul proprietăţii. 

= Predarea lucrului 

Ca şi în dreptul civil, în dreptul comercial vânzătorului i se recunoaşte dreptul de retenţie 
asupra lucrului vândut, în caz de faliment sau de insolvabilitate a cumpărătorului. 

Cheltuielile de predarea sunt în sarcina vânzătorului, iar cele de preluare în sarcina 
cumpărătorului, dacă nu există stipulaţie contrarie (articolul 1317 Cod civil). 

Această regulă este adaptată circuitului comercial, în sensul că atunci când mărfurile 
urmează să fie expediate de la o piaţă la alta, cheltuielile de expediere sunt suportate de cumpărător, deşi 
vânzătorul are obligaţia de a organiza această operațiune. 

= Garanţia pentru evicțiune 

Vânzătorul este obligat față de cumpărător să-l garanteze pentru paşnica şi deplina folosință 
a lucrului, în aşa fel încât acesta din urmă să nu se vadă tulburat prin faptul unui terț sau prin fapta 
proprie a vânzătorului care s-ar pretinde proprietar sau titularul unui alt drept real asupra bunului. 

În materie comercială aplicarea acestei reguli este mult mai restrânsă decât în materie 
civilă, unde majoritatea vânzărilor au ca obiect lucruri certe. Cu toate acestea obligaţia vânzătorului de 
garanţie pentru evicţiune este posibilă în privinţa cesiunii de titluri de credit şi în general de drepturi 
incorporale (spre exemplu, vânzarea fondului de comerț, a mărcii de fabrică, a brevetului de invenţie 
etc.). 


= Garanţia pentru vicii 

Potrivit dispozițiilor Codului civil, vânzătorul este obligat să garanteze cumpărătorului că 
lucrul vândut nu este afectat de vicii, adică nu este alterat în substanța sa ori într-unul din elementele 
sale constitutive, în aşa fel încât să fie imposibilă întrebuințarea sau chiar diminuată într-o oarecare 
măsură. Vânzătorul răspunde faţă de cumpărător atât pentru viciile aparente cât şi pentru viciile ascunse. 

Această garanţie operează numai dacă sunt îndeplinite următoarele condiţii: 

- să fie vorba despre o vânzare de mărfuri; 

- viciile aparente trebuie să fie observate de cumpărător în momentul cumpărării mărfii şi cel mai 
târziu în termen de 48 de ore, dacă în contract nu s-a prevăzut altfel sau dacă există o cauză 
obiectivă de imposibilitate a invocării viciile aparente (articolul 70 Cod civil); 

- în cazul în care viciile ascunse există şi au fost denunţate de către cumpărător, acesta are dreptul 
să exercite împotriva vânzătorului aşa-zisa acțiune redhibitorie, adică să ceară rezoluțiunea 
contractului şi restituirea preţului, cu sau fără daune-interese, după cum vânzătorul a fost de rea 
sau de bună credință, fie o diminuare a prețului vânzării în raport cu micşorarea valorii de 
întrebuințare a lucrului (acţiune quanti minoris). 

Termenul de intentare a acţiunilor este prevăzut în articolul 5 din Decretul nr. 167/1958 
referitor la prescripția extinctivă, potrivit căruia „dreptul la acţiunea privitoare la viciile ascunse ale unui 
lucru transmis ... se prescrie prin împlinirea unui termen de 6 luni, în cazul în care viciile nu au fost 


ascunse cu viclenie”. Dacă viciile sunt ascunse cu viclenie de către vânzător (deci vânzătorul a fost de 
rea credinţă), acţiunile se prescriu în termenul general de prescripţie extinctivă. 

Termenele de prescripţie încep să curgă de la data descoperirii viciilor, dar nu mai târziu de 
împlinirea unui termen de un an de la predarea lucrului de orice natură, cu excepția construcţiilor, unde 
termenul este de trei ani de la predare. 

Termenul de un an şi, respectiv, trei ani pentru descoperirea viciilor ascunse se aplică 
numai dacă legea specială sau părţile nu au stabilit alte termene de garanţie atât pentru viciile ascunse 
cât şi pentru cele aparente. 


b) Obligaţiile cumpărătorului 


=> Plata preţului 
Principala obligaţie a cumpărătorului constă în plata prețului. Potrivit Codului civile, plata 


este cherabilă, adică se face la domiciliul debitorului (cumpărătorului). 

În materie comercială, plata este portabilă, adică urmează să se facă la domiciliul 
vânzătorului, afară de cazul în care plata se face odată cu predarea şi se efectuează la locul şi la data 
predării. 

Cumpărătorul este îndreptăţit să suspende plata preţului dacă este tulburat sau dacă are 
motive temeinice de a crede că există o stare tulbure cu privire la folosinţa paşnică a lucrului vândut. 

Efectele suspendării pot fi înlăturare de vânzător dacă depune o cauțiune pe numele şi la 
dispoziția cumpărătorului pentru asigurarea sa de daune în cazul în care se va produce tulburarea. 


— Primirea lucrului 

Cumpărătorul este obligat să preia lucrul cumpărat la data şi la locul convenit. Cheltuielile 
de predare sunt în sarcina vânzătorului, iar cele de preluare în sarcina cumpărătorului, dacă părțile nu 
dispun altfel (articolul 1317 Cod civil). 


2.2. Contractul de mandat comercial 


% Particularităţi 

Potrivit articolului 374 Cod comercial, mandatul are ca obiect tratarea de afaceri comerciale 
pe seama şi socoteala mandantului. În Codul comercial se precizează numai elementele mandatului, 
legiuitorul nedând o definiţie clară. Pentru a ajunge la definiția mandatului comercial, trebuie avută în 
vedere definiția mandatului civil. Temeiul legal al contractului este art. 1532 şi urm. Cod civil. 


Mandatul este contractul în temeiul căruia o persoană (mandant) împuterniceşte 
altă persoană (mandatar) să încheie anumite acte juridice în numele şi pe seama 
mandantului. 


Mandatul este comercial dacă actele încheiate sunt acte comerciale; mandatul civil are ca 
obiect încheierea de acte civile. 
Mandatul comercial prezintă următoarele caracteristici: 

e are ca obiect, spre deosebire de mandatul civil, afaceri comerciale şi nu se presupune a fi gratuit 
(sunt afaceri comerciale oricare dintre actele enumerate în articolul 3 Cod comercial, care sunt fapte 
de comerţ pentru mandant); 

este un act cu titlu oneros, mandatarul fiind remunerat printr-o sumă fermă sau forfetară ori sub 
forma unui procent calculat la cifra de afaceri. Chiar dacă părţile nu au prevăzut în contract plata sau 
modalităţile de plată, mandantul datorează remuneraţie (art. 374 Cod comercial). În absenţa unei 
stipulaţii contractuale, remuneraţia este stabilită de instanța de judecată. 

Mandatul comercial, fiind cu titlu oneros, nu poate fi revocat în mod unilateral. 


- poate fi =" cu reprezentare 
= fără reprezentare 
aceasta nu de este esența mandatului, ci numai de natura lui. 
- poate fi = general (pentru toate afacerile mandantului) 


=m special (pentru o anumită afacere) 


În cazul mandatului comercial se conferă mandatarului o mai mare libertate de acțiune şi 
independenţă, potrivit dinamicii activității comerciale. 


2. Condiţii de validitate 
— Condiţii de fond 

Pentru a fi valabil încheiat, contractul de mandat comercial trebuie să respecte condiţiile 
prevăzute de articolul 948 Cod civil: consimţământul, capacitatea părților, obiectul contractului şi cauza. 


a) Consimţământul părților 


Fiind un contract consensual, contractul de mandat se consideră perfectat în momentul 
acordului de voinţă al mandatarului şi mandantului. 

Mandatul poate fi: 
= expres 
= tacit (acceptarea mandatului rezultă din executarea lui). 


b) Capacitatea părților 


Mandatul trebuie să aibă capacitatea de a încheia el însuşi actele juridice care urmează să 
fie încheiate în numele său de către mandatar. 

Mandatarul trebuie să aibă capacitatea de exerciţiu pentru a fi în măsură să încheie acte 
juridice personal, în numele şi pe seama altuia, fără însă ca legea să-i ceară şi calitatea de comerciant. 

Cât priveşte calitatea voinței, buna sau reaua-credință la încheierea actului juridic, 
modalitatea şi locul încheierii actului juridic, se raportează la persoana reprezentantului mandatar şi la 
terț. 


c) Obiectul contractului 


În articolul 374 Cod comercial se arată că obiectul mandatului comercial este „tratarea de 
afaceri comerciale”, deci obiectul contractului de mandat îl constituie faptele de comerţ. 

În afara condiţiilor generale, comune tuturor contractelor (să fie determinat sau 
determinabil, să fie posibil, licit, în circuitul civil etc.), în privinţa obiectului mandatului se impun 
următoarele precizări: 

* mandatul are ca obiect încheierea de acte juridice de către mandatar; dacă acesta 
îndeplineşte şi fapte materiale, ele vor avea un caracter accesoriu (de exemplu: preluarea 
bunului care urmează a fi vândut de către mandatar, în numele şi pe seama mandantului); 

è actele juridice cu caracter strict personal (de exemplu, testamentul) sau alte declaraţii strict 
personale nu pot fi încheiate prin mandatar. 


d) Cauza (scopul) contractului de 
mandat 


Cauza, ca element de validitate a contractului de mandat, trebuie să îndeplinească acele 
condiţii comune tuturor acelor acte juridice: să fie reală, licită, morală şi să nu contravină regulilor de 
convieţuire socială. 


— Forma contractului 

Contractul de mandat se încheie prin simplul acord de voinţă al părților (solo consensu), 
având de regulă caracter consensual. Legea, respectiv Codul civil, nu impune o anumită formă, 
deoarece, potrivit articolului 1533 Cod civil, mandatul poate fi acordat în formă scrisă, verbală sau poate 
fi chiar tacit. Deoarece Codul comercial nu prevede reguli derogatorii de la dreptul comun înseamnă că 
în privinţa formei mandatului sunt aplicabile dispozițiile din Codul civil. 

În practică, mandatul este exteriorizat, de regulă, printr-un înscris numit procură. 

Procura are o dublă semnificaţie: 
% Semnifică operațiunea juridică numită negotium prin care o persoană împuterniceşte pe altă 

persoană — mandatar, procurator — să încheie unul sau mai multe acte juridice în numele şi pe seama 


ei; din acest punct de vedere procura este un act juridic unilateral care urmează a fi acceptat de către 
mandatar prin executarea împuternicirii. 

è Semnifică mijlocul juridic numit instrumentum care dovedeşte existenţa şi, mai cu seamă, conţinutul 
mandatului, categoriile de acte juridice care vor fi încheiate şi limitele puterii conferite 
mandatarului. 

Procura poate fi dată sub forma: 
=  înscrisului sub semnătură privată; 
=  înscrisului autentic. 


> Felurile mandatului 

În funcţie de întinderea puterilor conferite mandatarului, mandatul poate fi: 

è general, în cazul în care mandatarul este împuternicit să încheie orice acte juridice (de exemplu, 
actele de administrare sau de conservare), cu excepţia acelora pentru care legea impune existenţa 
unui mandat special (procuratio omnium bonorum); 

è special, dacă mandatarul este împuternicit să încheie un anumit act juridic (procuratio unicus res) 
sau anumite operaţiuni determinate (de exemplu, actele de dispoziţie — încheierea unei tranzacţii, 
semnarea actului constitutiv al unei societăţi comerciale, ipotecarea unui imobil). 

În cazul în care mandatul este redactat în termeni generali (de exemplu: „mandatul poate să 
îndeplinească acte juridice în numele şi pe seama mandantului”), el va fi valabil pentru actele de 
administrare (de exemplu, încheierea unui contract de închiriere) şi de conservare (de exemplu, 
întocmirea unei notificări adresate debitorului). 

Dubla reprezentare (autocontractul) 

În această situaţie mandatarul îl reprezintă atât pe mandant, cât şi pe terța persoană. 


=> Obligaţiile mandatarului 
1. să execute însărcinarea primită cu diligenţa unui bun comerciant, ca şi cum ar fi afacerile 
sale 
să arate terţilor împuternicirea sa (articolul 384 Cod comercial) 
să încunoştiințeze fără întârziere pe mandant despre executarea mandatului 
să păstreze destinaţia sumelor primite pe socoteala mandantului 


este ţinut să plătească dobânzi 


Alitalia 


=> Obligaţiile mandantului 
1. să pună la dispoziţia mandatarului mijloacele necesare pentru executarea mandatului 
(articolul 385 Cod comercial) 
2. este ţinut de obligaţia de plată a remuneraţiei convenite 
3. să restituie cheltuielile făcute de mandatar pentru executarea mandatului 
Mandantul are obligaţii şi faţă de terțele persoane în baza actelor juridice încheiate de 
mandatar în limitele împuternicirii sale. 


=> Răspunderea mandatarului faţă de mandant în cazul substituirii unei terțe 
persoane 
Mandatarul va răspunde față de mandant numai în următoarele cazuri: 
= a desemnat o altă persoană (substituit) pentru îndeplinirea mandatului fără să fi avut încuviințarea 
mandantului; 
= a desemnat o persoană incapabilă (nedestoinică) a încheia actele juridice cerute de mandat sau în 
stare de insolvabilitate notorie (articolul 1542 Cod civil). 
În această situaţie mandatarul a avut dreptul de a se substitui, dar se face vinovat de 
alegerea nepotrivită a persoanei care îl substituie. 


Există pluralitate de mandatari ori de câte ori prin acelaşi mandat (împuternicire) au 
fost desemnate mai multe persoane în această calitate; obligațiile acestora vor fi 
divizibile (conjuncte), cu excepția cazului când în contract s-a prevăzut solidaritatea 
acestora. 


9 Privilegiul mandatarului 
Mandatarul beneficiază de un privilegiu special (drept de retenţie) pentru tot ce i se 
datorează din executarea mandatului (articolul 386 Cod comercial). Creanţele mandatarului au prioritate 


faţă de oricare alte creanţe pe care le are față de mandant. Pentru a exercita acest privilegiu (garanție), 
mandatarul trebuie să notifice sumele datorate mandantului, cu somaţia de a plăti în 5 zile, cu precizarea 
că va trece la vânzarea bunurilor. Mandantul poate face opoziţie (articolul 388 Cod comercial), dacă 
termenele de formulare a opoziţiei expiră, mandatarul poate trece la vânzarea bunurilor. 


> Încetarea contractului de mandat comercial 
Contractul de mandat comercial încetează prin îndeplinirea funcţiei sale juridice. Există şi 
situaţii de natură obiectivă sau subiectivă care duc la stingerea mandatului, respectiv: 

= revocarea mandatului în cazuri bine justificate, ştiut fiind că mandatul comercial este, de regulă, cu 
titlu oneros. 

Revocarea poate fi: 

expresă printr-o declarație făcută în acest sens şi care trebuie să fie notificată (comunicată) terțelor 
persoane care, de bună credință, ar putea încheia acte juridice cu primul mandatar. În lipsa 
notificării, terţii se pot apăra invocând aparenţa de drept în privinţa primului mandatar. 

p tacită, adică poate fi dedusă din orice împrejurări care dovedesc voința mandantului de a revoca 
mandatul încredințat unei persoane; desemnarea unui nou mandatar pentru îndeplinirea aceleiaşi 
operaţiuni înseamnă, tacit, revocarea mandatarului precedent. 

În cazul în care mandatul este cu titlu oneros, mandatarul poate să-i solicite mandantului 
despăgubiri dacă revocarea sa este intempestivă sau abuzivă. 

= îndeplinirea termenului pentru care a fost încheiat contractul; 

= renunțarea mandatarului este cauză de stingere a mandatului civil; 

= moartea mandatarului sau a mandantului; 

= incapacitatea, interdicţia, falimentul uneia din părți. 


2.3. Contractul de comision 


1. Definiţie şi particularităţi 
„Comisionul este un contract având ca obiect tratarea de afaceri comerciale de 
către comisionar pe socoteala comitetului” (articolul 405 Cod comercial) 


Contractul de comision, ca operație de sine stătătoare, se caracterizează prin faptul că 

intermediarul (comisionarul) are două categorii de obligaţii: 
* obligații care izvorăsc din relațiile cu terții; 
* obligații față de comitent. 

În raporturile dintre comisionar şi comitent se aplică regula mandatului. Deşi de afacerea 
încheiată de comisionar profită comitentul, totuşi acesta din urmă, neavând raporturi contractuale cu 
tertii, nu poate fi obligat să execute îndatoririle asumate de comisionar. 

Contractului de comision prezintă următoarele caractere juridice: este un contract 
bilateral, cu titlu oneros, el neputând fi revocat pe cale unilaterală. 

Comisionarul este plătit pentru serviciile făcute comitentului cu o sumă de bani, numită 
comision, care se stabileşte fie sub forma unei sume fixe, fie procentual, calculat la cifra de afaceri pe 
care o realizează comisionarul în raportul cu terţii (comisionarul beneficiază, ca şi mandatarul, de 
privilegiul special şi de dreptul de retenţie asupra bunurilor comitentului până la încasarea sumelor de 
bani ce i se cuvin). 


% Efectele contractului de comision 

>» Obligaţiile comisionarului 

a) Comisionarul este obligat să respecte dispoziţiile date de comitent, în limita 

puterilor conferite 

În articolul 406 Cod comercial se prevede: „Comisionarul este direct obligat către persoana 
cu care a contractat ca şi cum afacerea ar fi a sa proprie”. 

Pentru încheierea contractului între comisionar şi terți nu se stabilesc raporturi juridice între 
comitent şi terți, astfel încât acțiunile comisionarului către terți pot fi cedate comitentului. De regulă, 
comisionarul este răspunzător faţă de comitent pentru încheierea actelor juridice cu terți, nu şi pentru 
executarea lor, afară de convenție contrară. 

În mod excepţional în contractul de comision se poate stipula o obligaţie de garanţie a 
executării contractului din partea comisionarului sub forma clauzei „star del credere” sau „ducroir” 


(garanția solvabilității). Prin această clauză comisionarul se obligă să răspundă faţă de comitent pentru 
ipoteza în care terțul refuză să-şi plătească obligațiile sau este insolvabil. 
În schimbul garanţiei executării obligaţiei, comisionarul are dreptul la o remuneraţie 
deosebită, cu comision special pentru garanţii sau „pentru credit”, denumită provizion sau proviziune. 
Cât priveşte natura juridică a clauzei star del credere, aceasta este obiectul unei controverse 
juridice în doctrină. Fiind considerată clauză de asigurare pentru insolvabilitate, este considerată 
garanție de sine stătătoare sau cauţiune. 


b) Comisionarul nu poate face operaţiuni de vânzare pe credit pe socoteala 

comitentului. 

Această regulă se justifică prin existența limitelor împuternicirii date. Comitentul trebuie să 
aibă siguranța încheierii la termenul convenit sau convenabil, a tuturor afacerilor încheiate cu o altă 
persoană pe contul său. 

Dacă nesocoteşte această regulă, riscurile de insolvabilitate ale terţului vor fi suportate de 
comisionar. 


c) Momentul transmiterii dreptului de proprietate asupra mărfurilor şi obiectelor 
interesate de transfer 
În cazul în care comisionarul vinde mărfuri predate de comitent, comisionarul devine 
proprietar asupra sumelor de bani încasate de la terţ şi rămâne obligat faţă de comitent, ca orice debitor. 


d) Comisionarul este obligat să dea socoteală comitentului asupra îndeplinirii 
mandatului primit 
Acesta trebuie să-l informeze pe comitent asupra tuturor împrejurărilor şi operaţiunilor de 
natură să modifice împuternicirea primită. 


e) Comisionarul este ţinut să-şi îndeplinească obligaţiile cu bună-credinţă şi diligenta 
unui profesionist 
Comisionarul trebuie să depună o diligenţă sporită, cerută unui profesionist, acţionând cu 
bună-credinţă. 


= Obligaţiile comitentului 

Comitentul are următoarele obligaţii: 

a) să plătească comisionul cuvenit comisionarului; 

Această obligaţie curge din momentul în care comisionarul a încheiat acte juridice cu terți, 
chiar dacă nu au fost executate încă obligaţiile rezultate din actele juridice încheiate. 

b) să restituie cheltuielile făcute de comisionar cu îndeplinirea însărcinării primite; 

În cazul în care comisionarul a efectuat anumite cheltuieli pentru ducerea la îndeplinire a 
mandatului, comitentul trebuie să restituie aceste cheltuieli, pe baza unor dovezi, şi să ţină evidenţa lor 
în registrele contabile, separat pentru fiecare operațiune comercială. 


* Încetarea contractului de comision 

Efectele contractului de comision încetează în următoarele cazuri: 

* revocarea împuternicirii de către comitent; 

* renunțare la împuternicirea primită de către comisionar; 

* moartea comitentului sau comisionarului; 

e interdicția comitentului sau comisionarului; 

*  insolvabilitatea sau falimentul părților (articolul 1552 Cod civil). 

În aplicarea acestor cazuri de încetare a contractului de comision, trebuie să se ţină seama 
de necesitatea asigurării securității raporturilor comerciale. 


2.4. Contractul de consignaţie 


3» Noţiune 
„Contractul de consignaţie este convenția prin care una din părți, numită 
consignant, încredințează celeilalte părți, numită consignatar, mărfuri sau 


obiecte mobile spre a le vinde pe socoteala consignantului” (articolul 1 din 
Legea nr. 178/1934). 


Aşa cum rezultă din dispoziţiile citate, contractul de consignaţie este o varietate a 
contractului de comision, cuprinzând însă şi elemente ale altor tipuri de contracte (de exemplu, ale 
vânzării de mărfuri, ale depozitului). 

Pentru serviciul său, consignatarul are dreptul la o remuneraţie sau numai la supraprețul 
obținut din vânzare. Vânzarea se face întotdeauna la un preţ anticipat stabilit de consignant. 

Consignatarul este obligat să remită consignantului suma de bani obținută ca preț al 
vânzării sau să restituie bunul în natură în cazul în care nu a fost vândut. 


% Caracterele juridice ale contractului de consignaţie 

Contractul de consignaţie are următoarele caractere juridice: este 

* un contract bilateral (sinalagmatic); 

* un contract cu titlu oneros; 

* un contract consensual. 

Contractul de consignaţie se încheie în formă scrisă; existența acestuia, precum şi orice 
convenţie privitoare la modificarea, transformarea sau desființarea lui, se pot dovedi numai prin înscris 
(ad probationem). 


% Efectele contractului de consignaţie 
Contractul de consignație dă naştere la anumite obligaţii între părţile contractante. Prin 
încheierea actelor de vânzare-cumpărare, se nasc anumite obligaţii între consignatar şi terți. 


> Obligaţiile consignantului 

a) Să predea consignatarului bunurile mobile care urmează să fie vândute 

b) Să restituie cheltuielile făcute de consignatar cu ocazia îndeplinirii însărcinării 

primite 

Prin cheltuieli trebuie înțelese sume de bani pentru conservarea, desfacerea, depozitarea 
bunului predat în consignaţie, afară de stipulaţie contrară. 

c) Este obligat la plata unei remuneraţii 

În schimbul serviciilor prestate, consignatarul are dreptul la remuneraţie stabilită forfetar 
sau procentual; dacă nu s-a stabilit acest lucru, consignantul are dreptul la supraprețul ce se obţine din 
vânzări. 


> Obligaţiile consignatarului 

a) Să ia toate măsurile necesare pentru păstrarea şi conservarea bunurilor primite 

În vederea identificării bunurilor date în consignație, acestea trebuie păstrate în ambalajele 
lor originale şi conservate intacte etichetele, mărcile şi orice alte semne exterioare aşa cum au fost 
aplicate de consignant. 

Consignatarul răspunde de orice lipsă, pierdere sau deteriorare provenite din culpa sa ori a 
agenților şi prepuşilor săi. 

b) Să asigure bunurile ce i-au fost încredințate la o societate acceptată de consignant 

Asigurarea se va face pentru o valoare cel puţin egală cu preţul bunurilor prevăzute în 
contract sau în notele şi facturile care însoțesc bunurile, acoperindu-se astfel toate riscurile. 

c) Să execute mandatul dat de consignant 

d) Să dea socoteală asupra îndeplinirii mandatului său 


= Încetarea contractului de consignație 

Contractul de consignaţie încetează prin: 
- revocarea de către consignant a împuternicirii; 
- renunțarea la mandat; 
-  insolvabilitatea sau falimentul părților. 


2.5. Contractul de report 


% Noţiune 
„Contractul de report constă în cumpărarea pe bani gata a unor titluri de credit, 
care circulă în comerț, şi în revânzarea simultană cu termen şi pe un preț determinat 
către aceeaşi persoană a unor titluri de aceeaşi specie” (articolul 74 Cod comercial). 


Contractul de report este un act juridic complex care cuprinde o dublă vânzare: 

* o vânzare ce se execută imediat; 

+ oa doua vânzare cu termen şi la preţ determinat. 

În concepția Codului comercial, contractul de report este o faptă de comerț conexă 
(accesorie), dobândind comercialitate datorită obiectului, anume titlurile de credit. 

În temeiul acestui contract, persoana deţinătoare de titluri, denumită reportat, dă în report 
titlurile unei alte persoane, denumită reportator, în schimbul unei sume plătibilă imediat. La un anumit 
termen reportatorul revinde reportatului titluri de credit de aceeaşi specie (nu aceleaşi titluri pe care le-a 
dobândit), primind un preţ determinat. Reportatorul primeşte de la reportat o remuneraţie, denumită preţ 
de report sau premiu. Diferența dintre suma dată şi cea încasată de reportator poartă denumirea de 
report. 


% Condiţiile contractului 

Pentru încheierea unui contract de report trebuie îndeplinite următoarele condiții: 
- să existe un acord de voinţă între reportat şi reportator; 
- acordul de voință privind vânzarea să fie simultan; 
- vânzarea să aibă ca obiect titluri de credit care circulă în comerţ. 

În doctrina dreptului comercial se discută dacă în contractul de report avem un singur preţ 
sau două preţuri. Din dispozițiile articolului 74 Cod comercial rezultă că există două prețuri. Preţul 
inițial, plătit de reportator reportatului şi prețul plătit la scadenţă de reportat reportatorului. Majoritatea 
autorilor consideră că există un singur preţ, acela convenit de părți şi plătibil la scadenţă. 


m Efectele contractului de report 

Aceste efecte privesc transferul dreptului de proprietate asupra titlurilor de credit şi fructele 
civile ale acestora. 

Contractul de report este un contract translativ de proprietate; dreptul asupra obiectului 
contractului de report se transferă de la vânzător la cumpărător. În esenţă, în privința transferului sunt 
aplicate dispozițiile dreptului comun. 

În cursul duratei contractului, titlurile de credit pot produce anumite fructe civile 
(dividende, dobânzi etc.). Aceste fructe se cuvin reportatorului care culege fructele. Părțile pot stabili ca 
fructele produse de titlurile de credit să revină reportatului (articolul 74 Cod comercial), 


$ Încetarea contractului de report 
Contractul încetează, ca urmare a producerii efectelor sale, la termenul stabilit de părți. 
Potrivit legii, la împlinirea termenului părțile pot prelungi contractul, cu obligația de a 
păstra condiţiile iniţiale. 
În cazul reînnoirii contractului între părţi se lichidează diferenţele şi rămân la reportator 
titlurile în vederea unei noi lichidări la o nouă scadență. 
Contractul de report poate fi: 
=  prorogat (prorogarea este acţiunea juridică prin care se amână scadenţa revânzării pe unul sau mai 
multe termene; prețul de revânzare rămâne neschimbat); 
= reînnoit (reînnoirea intervine la expirarea reportului şi are ca obiect titluri care diferă prin conţinut 
sau specie, presupunând o predare efectivă a titlurilor, este o novaţiune prin schimbarea obiectului 
contractului); 
= supus deportului (deportul este operațiunea inversă reportului şi intervine pentru satisfacerea 
nevoilor de titluri de credit ale unei persoane pentru un timp; de exemplu, satisfacerea nevoilor unei 
persoane de a realiza un anumit stoc de acţiuni în vederea exercitării dreptului de opinie la o nouă 
emisiune sau pentru a obţine majoritatea de voturi în adunarea generală a acţionarilor). 


2.6. Contractul de cont curent 


% Noţiunea contractului de cont curent 

Prin contractul de cont curent, părţile se înţeleg ca în loc să achite separat şi imediat 
creantele lor reciproce izvorâte din prestațiile făcute de una către cealaltă, lichidarea să se facă la 
un anumit termen, prin achitarea soldului de către partea care va fi debitoare. 

În raporturile ce decurg din contractul de cont curent, nici una dintre părţile contractante nu 
se desemnează de la început ca şi creditor sau ca debitor exclusiv şi nici nu se comportă ca atare în 
decursul executării contractului. Această situaţiune încetează numai la încheierea contului, operațiunea 
finală care diferenţiază pe creditor de debitor, făcând ca cele două mase omogene de credit şi debit să se 
compenseze şi să dea loc la soldul creditor, pentru care se poate intenta acțiune în justiţie. 

Părțile între care se încheie contractul de cont curent poartă denumirea de corentist. 
Prestațiile pe care şi le fac se numesc remise sau rimese. Ele constau în operaţiuni prin care o parte pune 
la dispoziţia celeilalte părţi o valoare patrimonială de orice fel, urmând ca suma cuvenită să fie depusă în 
cont curent. 

În consecinţă, rimesa poate consta: într-o sumă de bani efectiv plătită; orice titlu de credit 
emis (cambie, bilet la ordin, CEC, ordin de plată etc.) şi orice credit concedat (de exemplu, prețul 
datorat ca urmare a unei vânzări de mărfuri). 

Rimesele sunt facultative. Un corentist nu poate obliga pe celălalt să-i facă rimese, dar 
este firesc ca rimesele reciproce să existe deoarece, contractul de cont curent nu este un contract de 
împrumut (propriu-zis) ci un contract de rezultat, accesoriu, conex cu unul sau mai multe acte obiective 
de comerţ. 

Contractul de cont curent se poate încheia între: 

BI un comerciant angrosist şi unul detailist pentru toată seria continuă de vânzări 

comerciale intervenite între ei; 

BI între un comerciant şi un comisionar; 

© între un comerciant şi reprezentantul său etc. 

Forma cea mai uzuală a contractului de cont curent este aceea bancară, adică a 
contractului încheiat între o bancă (instituţia de credit) şi un client al său în scopul de a facilita circulația 
şi fructificarea banilor. Banca poate interveni şi ca simplu intermediat între doi comercianţi care convin 
să-şi lichideze operaţiunile prin înregistrări în conturile ce le au deschise la aceeaşi bancă sau la bănci 
diferite. 

Deşi contractul de cont curent se consideră încheiat din momentul realizării acordului de 
voinţă totuşi, executarea acestui contract este evidențiată prin înregistrarea contabilă a remiterii în cont 
şi stabilirea soldului. 

În cuprinsul articolului 3 al Codului comercial, contractul curent nu este enumerat printre 
actele de comerţ obiective, fiindu-i consacrate însă art. 370-373. 

Prin aplicarea dispoziţiilor art. 4 din Codul comercial el poate fi considerat un act de 
comerț subiectiv. 

Potrivit art.6 alin. 2 C.com., contul curent este o faptă de comerț dacă are o cauză 
comercială. Relaţia de cont curent poate fi stabilită şi între un comerciant şi un necomerciant şi chiar 
între doi necomercianți pentru afaceri civile. 

Închiderea contului curent va avea loc la scadenţa termenelor stabilite prin contractul de 
cont curent şi, în absenţa stipulării unui asemenea termen, la data de 31 decembrie a fiecărui an, iar 
dobânda va curge de la data închiderii. 


3 Caracterele juridice ale contractului de cont curent 
Contractul de cont curent prezintă următoarele caractere: 
este un contract bilateral, 

un contract „intuitu personae”, 

un contract consensual; 

un contract cu titlu oneros; 

un contract cu executare succesivă; 

un contract accesoriu; 

un contract „intuitu personae”. 


m Efectele contractului de cont curent 


Contractul de cont curent produce anumite efecte juridice. Unele sunt considerate 
principale (esenţiale), iar altele secundare. 

Efectele principale privesc transferul dreptului de proprietate, novaţia, indivizibilitatea şi 
compensaţia (art. 370 C.com.). 

Efectele secundare se referă la curgerea dobânzilor, dreptul la comision şi alte cheltuieli. 


% Efectele principale 

Ca efect principal va opera transmiterea dreptului de proprietate având valoarea 
respectivă între transmițător şi primitor. 

Prin efectuarea operaţiunilor în cont de creditare a transmiţătorului şi respectiv de debitor a 
primitorului, cu valoarea remisă, primitorul devine titularul dreptului de proprietate asupra valorii în 
cauză. 


% Transferul dreptului de proprietate 

Orice valoare remisă de la o parte contractuală la cealaltă, face să opereze prin faptul 
înscrierii sale în contul curent, transferul dreptului de proprietate în favoarea cocorentistului care a 
primit-o adică al acelui care a făcut înscrierea privind debitul său (art. 370 C.com.). Însă, este posibil să 
existe depuneri care să nu fi fost făcute cu scopul transferului dreptului de proprietate (de exemplu, 
remise numai cu mandatul de încasare). Dar, şi în acest caz, în orice moment şi concomitent se poate 
restabili echilibrul valorii remise şi primite. 

În toate situaţiile efectului translativ de proprietate a rimesei efectuate îi corespunde în mod 
necesar şi stimulativ o constituire de credit în favoarea remitentului. 

În ipoteza în care depunerile constau în titluri de credit, cambii, efecte de comerț, cecuri 
etc., înscrierea în cont curent şi deci transmiterea dreptului de proprietate se face sub condiția 
rezolutorie a încasării contravalorii titlului. Legea prezumă că înscrierea este făcută „sub rezerva 
încasării”. Neîndeplinirea condiţiei, adică neplata la scadență a cambiei sau a titlurilor de credit de către 
emitent sau alt subscriitor dă locul la acţiune în justiţie în vederea executării silite a debitorului cambial 
sau a subscriitorului titlului de credit. 


> Novaţiunea 

Alt efect al contractului de cont este novaţia adică, transformarea cauzei inițiale a rimesei 
într-o cauză nouă, contractuală derivată din contractul de cont din contul curent. 

Obligația inițială se stinge şi în locul ei se nasc obligaţiile care izvorăsc din contul curent 
(art. 1128 Cod civil). Potrivit contractului inițial cel care primit marfa datora prețul. Acest preţ a fost 
trecut în cont ca o creanţă a celui care a transmis marfa aşa încât obligația iniţială de plată a preţului a 
fost înlocuită cu o nouă obligație care apare în cont, sub formă de credit şi debit (art. 370 pct. 1 C.com.). 
Astfel, dispărând obligaţia inițială înseamnă că, automat, se sting şi accesoriile acesteia cum ar fi: gajul, 
ipoteca, privilegiile etc. 

Dacă obligațiile iniţiale s-au înfăţişat sub forme diferite: vânzarea-cumpărarea, mandat, 
asigurare, transport etc., acestea dobândesc o unică formă, de simple credite şi debite în contul curent. 


% Indivizibilitatea 

În momentul în care o rimesă a fost trecută în cont curent ea se confundă cu toate celelalte 
efectuate anterior şi cu cele viitoare formând un tot unitar de natură indivizibilă pentru a fi soldat la 
încheierea contului curent, 

O operaţiune izolată care se efectuează nu are caracterul unei plăţi din momentul înscrierii 
ei în contul curent. 


3 Compensarea reciprocă a creditelor şi debitelor 

Un alt efect specific contractului de cont curent este compensarea reciprocă a debitelor şi 
creditelor până la concurenţa creditorului debitului final rezultat la încheierea contului curent. Numai la 
data încheierii contului curent are loc efectul compensatoriu al celor două mase de credit şi debit. 


> Efectele secundare (accesorii) 
Contractul de cont curent produce efecte în privința dobânzilor (art. 370 pct. 3 C.com), 
dacă părțile nu s-au învoit altfel, dobânzile vor fi comerciale. 


% Dreptul de comision şi alte cheltuieli 

Potrivit art. 371 Cod comercial „existenţa contului curent nu exclude drepturile de comision 
şi plata cheltuielilor pentru afacerile însemnate în contul bancar”. 

Dreptul de comision se poate referi la comisionul băncii sau, după caz, la comisionul 
celuilalt comerciant. 

În ce priveşte dreptul băncii la comision, el se justifică prin prestaţia de servicii pe care o 
efectuează clientul, şi generează dobânzi. 

Partea care a făcut anumite cheltuieli pentru operaţiune trecută în cont, de exemplu, 
cheltuieli cu poşta, vamă etc. are dreptul să i se crediteze încât aceste prestații vor genera şi ele dobânzi 
din ziua înscrierii în cont. 


m Înscrierea contului curent 

Pentru înţelegerea sensului juridic al operațiunii de încheiere a contului curent, trebuie să se 
distingă două situaţii: 
e când încheierea contului curent este definitivă, caz în care aceasta coincide cu încetarea sau 

desființarea contractului; 

* când încheierea contului curent este periodică, anuală, fie trimestrială (convenţională). 

În ambele situaţii se produce compensarea maselor indivizibile de credit şi debit şi 
stabilirea unui sold final, creditor în favoarea unui corentist şi debitor în sarcina celuilalt. 


% Desființarea contului curent 

Contractul de cont curent este un contract „intuitu personae” aşa încât se desființează prin 
moartea, incapacitatea sau falimentul uneia dintre părti. 

Contractul se poate desfiinţa şi pe cale convenţională, când părţile au stabilit un termen 
prin convenţia lor sau chiar până la împlinirea termenului, dacă convin astfel. 

Dacă nu s-a prevăzut un termen, contractul se desființează de drept în caz de faliment, 
datorită existenţei efectelor patrimoniale ale falimentului: ajungerea la scadenţă a tuturor creanţelor; 
desesizarea falimentară, nulitatea de drept a actelor posterioare sentinţei declarative de faliment etc. 


2.7. Contractul de franciză 


Definiţie 

Contractul de franciză a apărut în SUA odată cu legislația antitrust prin care s-a interzis 
desfacerea produselor de către producător. Datorită dinamismului şi rentabilităţii sale a devenit o formă 
de cooperare comercială; fiind o varietate recentă şi răspândită a contractului de concesiune, franciza 
constituie o metodă modernă de afaceri, bazată pe colaborarea permanentă între parteneri. 

În sistemul de drept comercial românesc franciza a fost definită legal prin articolul 1 din 
Ordonanţa Guvernului nr. 52/1997, modificată şi completată prin Legea nr. 79/1998, republicată în M. 
Of. Nr. 180 din 14 mai 1998: 


„Franciza este un sistem de comercializare bazat pe o colaborare continuă între 
persoane fizice sau juridice, independente din punct de vedere financiar, prin care 
o persoană, denumită francizor, acordă altei persoane, denumită beneficiar, dreptul 
de a exploata sau a dezvolta o afacere, un produs, o tehnologie sau un serviciu”. 


Această definiţie este deficitară sub mai multe aspecte: 
* nu sunt definite elementele esenţiale ale francizei, ca de exemplu: know-how-ul, asistenţa 
comercială şi tehnică, folosinţa de către beneficiar a însemnelor atragerii clientelei (marcă, renume) ale 
francizorului; 
* legiuitorul a introdus o parte din elementele definitorii ale francizei în definițiile date partenerilor 
contractuali şi în obligațiile părților; 
* se lasă loc la interpretări ale unei serii de alte contracte din gama contractelor de distribuţie, licenţe 
Şi cesiuni. 

În doctrina juridică, franciza s-a definit în diverse moduri: 
* Contractul de franchising (termen englez) constă în acordarea de către comerciantul producător, 

numit franchiser, a dreptului de a beneficia de un sistem de relaţii care conţine marca, renumele, 


know-how-ul şi asistența unui comerciant, persoană fizică sau juridică, numită franchisee, în 
schimbul unui preț constând într-o sumă de bani inițială şi o redevenţă periodică, numită franchise- 
fee. 

* În sistemul american, franciza este o convenţie care oferă unei părţi dreptul de a distribui, de a 
vinde, de a furniza bunuri şi servicii sau facilităţi într-o zonă determinată. 

* Un autor francez conchide plastic: „A franciza înseamnă a transmite altora cum să reuşească cum 
noi am reuşit, a reitera o reuşită”. 


% Caracterele contractului de franciză 
Contractul de franciză este un contract — bilateral 
— consensual 
— cu titlu oneros 


> Francizorul este un comerciant care: 
e este titularul drepturilor asupra unei mărci înregistrare; drepturile trebuie să fie exercitate pe o durată 
cel puţin egală cu durata contractului de franciză; 
* conferă dreptul de a exploata ori de a dezvolta o afacere, un produs, o tehnologie sau un serviciu; 
* asigură beneficiarului o pregătire iniţială pentru exploatarea mărcii înregistrate; 
e utilizează personal şi mijloacele financiare pentru promovarea mărcii sale, a cercetării şi inovației, 
asigurând dezvoltarea şi viabilitatea produsul. 


> Beneficiarul este un comerciant, persoană fizică sau juridică, selecționat de 
francizor, care aderă la principiul omogenității rețelei de franciză aşa cum este ea definită de francizor. 
> Rețeaua de franciză cuprinde un ansamblu de raporturi contractuale între 


francizor şi mai mulți beneficiari, în scopul promovării unei tehnologii, unui produs sau serviciu, 
precum şi pentru dezvoltarea producţiei şi distribuției unui produs sau serviciu. 

> Know-how-ul este ansamblul formulelor, definiţiilor tehnice, documentelor 
desenate şi modelelor, reţelelor, procedeelor şi altor elemente analoage care servesc la fabricarea şi 
comercializarea unui produs. 

Încheierea contractului de franciză este precedată de o fază precontractuală, care are ca 
scop să permită fiecărei părți să-şi confirme decizia de a colabora. Francizorul furnizează viitorului 
beneficiar informaţii care-i permit acestuia să participe, în deplină cunoştinţă de cauză, la derularea 
contractului de franciză. 

Legiuitorul a prevăzut obligativitatea ca în contractul de franciză să fie introduse 
următoarele clauze: 

* obiectul contractului; 

* drepturile şi obligațiile părților; 

* condițiile financiare; 

* durata contractului; 

* condiții de modificare, prelungire, reziliere. 

Contractul de franciză va respecta obligatoriu următoarele principii: 

BI termenul va fi fixat astfel încât să permită beneficiarului amortizarea investiţiilor; 

a francizorul va înştiința pe beneficiar, cu un preaviz suficient de mare, asupra intenției 

de a nu mai reînnoi contractul la data expirării sau de nu semna un contract nou; 

8 în cadrul clauzelor de reziliere se vor stabili circumstanţele care pot determina o 

reziliere fără preaviz; 

© condiţiile în care va putea să opereze cesiunea drepturilor decurgând din contract, în 

special condiţii de desemnare a unui succesor; 

Bi dreptul de preemțiune va fi prevăzut, dacă interesul menţinerii sau dezvoltării rețelei de 

franciză necesită recunoaşterea acestui drept; 

© clauzele de non-concurenţă vor fi cuprinse în contract pentru protejarea know-how-ului; 

© obligaţiile financiare ale beneficiarului vor fi precizate cu claritate, astfel încât să 

favorizeze obiective comune. 

Francizorul controlează respectarea tuturor elementelor constitutive ale imaginii mărcii; 
marca  francizorului constituie garanția calităţii produsului, serviciului, tehnologiei furnizate 
consumatorului, garanție asigurată prin transmiterea şi prin controlul respectării know-how-ului, 
furnizarea unei game omogene de produse şi/sau servicii şi/sau tehnologie. 


Æ Efectele contractului de franciză 
Francizorul se obligă să furnizeze informaţii despre: 

1. experiența dobândită şi transferabilă,; 

2. condiţiile financiare ale contractului, respectiv redevenţa inițială sau taxa de intrare în rețea, 
redevenţe periodice, de publicitate, determinarea tarifelor privind prestările de servicii şi tehnologii, 
în cazul clauzei tarifelor privind prestări de servicii şi tehnologii, în cazul clauzei obligațiilor 
contractuale de cumpărare; 

3. elemente care permit beneficiarului să facă un calcul al rezultatului previzionat şi să-şi întocmească 
planul financiar; 

4. obiectivele şi aria exclusivității acordate; 

5. durata contractului, condiţiile reînnoiri, rezilierii, cesiunii. 


Francizorul trebuie să îndeplinească următoarele cerinţe: 
1. să deţină şi să exploateze o activitate comercială pe o anumită perioadă, anterior lansării rețelei de 
franciză; 
2. să fie titularul drepturilor de proprietate intelectuală şi/sau industrială; 
3. să asigure beneficiarilor săi o pregătire iniţială şi asistență comercială şi/sau tehnică permanentă pe 
toată durata existenței drepturilor contractuale. 
Francizorul va notifica în scris beneficiarului orice încălcare a obligaţiilor contractuale şi-i 
va acorda un termen rezonabil de remediere. 
Francizorul se asigură că beneficiarul, printr-o publicitate adecvată, face cunoscut că este o 
persoană independentă din punct de vedere financiar în raport cu francizorul sau cu alte persoane. 


Beneficiarul trebuie să îndeplinească următoarele cerințe: 
1. să dezvolte rețeaua de franciză şi să mențină identitatea sa comună, precum şi reputaţia acesteia; 


2. să furnizeze francizorului orice informaţie de natură a facilita cunoaşterea şi analiza performanţelor 
şi a situaţiei reale financiare, pentru a asigura o gestiune eficientă în legătură cu franciza; 

3. să nu divulge la terţe persoane know-how-ul furnizat de către francizor, atât pe durata contractului 
cât şi ulterior. 

Beneficiarului i se va impune de către francizor respectarea unor obligaţii ferme de 
protejare a caracterului confidenţial al afacerii, în special neutralizarea know-how-ului de către o rețea 
concurentă. 

Publicitatea pentru selecționarea beneficiarilor trebuie să fie lipsită de ambiguitate şi să nu 
conțină informaţii eronate. 

Încetarea contractului de franciză poate interveni prin rezilierea contractului; relaţiile 
postcontractuale se vor baza pe regulile unei concurente loiale. 


% Contractul de exclusivitate 
În cazul unui contract de exclusivitate propus de francizor, vor fi respectare următoarele 
reguli: 

e dacă este încasată o taxă de intrare în rețeaua de franciză la semnarea contractului de franciză, suma 
privind drepturile de exclusivitate, prevăzută în contract, este proporţională cu taxa de intrare şi se 
adaugă acesteia; 

* în lipsa taxei de intrare, modalităţile de rambursare a taxei de exclusivitate sunt precizate în cazul 
rezilierii contractului de franciză; 

e taxa de exclusivitate poate fi destinată pentru a acoperi o parte a cheltuielilor necesare implementării 
francizei şi/sau pentru a delimita zona şi/sau pentru know-how-ul transmis; 

e contractul de exclusivitate trebuie să prevadă o clauză de reziliere, convenabilă ambelor părți; 

e durata contractului este determinată în funcţie de caracteristicile proprii fiecărei francize. 


% Avantajele contractului de franciză 

Această formă de contractare, care se bucură de o supleţe deosebită, s-a dovedit a fi un 
instrument economic eficient, cu o rentabilitate uluitoare, deoarece reuşeşte să atragă în circuit 
potenţiale forţe economice care poate altfel nu ar fi rentabilizate optim, în afara încadrării lor în 
disciplina contractului de franciză. 


2.8. Contractul de leasing 


% Operațiunile de leasing 

Operațiunile de leasing, în conformitate cu prevederile Ordonanței guvernului nr.51/1997, 
republicată, sunt acele operaţiuni prin care o parte, denumită locator/finanţator, transmite pentru o 
perioadă determinată dreptul de folosință asupra unui bun al cărui proprietar este, celeilalte părți, 
denumită utilizator, la solicitarea acestuia, contra unei plăți periodice, denumită rată de leasing. 

Astfel, se observă că termenul folosit anterior (locator) este înlocuit cu un termen mult mai 
clar, şi anume finanţator, eliminându-se mențiunea eronată a dreptului de posesie al utilizatorului, 
păstrându-se corect numai titlul de folosinţă. 

Prin rată de leasing se înțelege: 

© în cazul leasingului financiar, cota parte din valoarea de intrare a bunului şi a dobânzii 

de leasing. 

Dobânda de leasing reprezintă rata medie a dobânzii bancare pe piața românească. 

© în cazul leasingului operaţional, cota de amortizare, calculată în conformitate cu actele 

normative în vigoare şi un beneficiu stabilit de către părțile contractante. 

La sfârşitul perioadei de leasing locatorul/finanţatorul se obligă să respecte dreptul de 
opţiune al utilizatorului de a cumpăra bunul, de a prelungi contractul de leasing ori de a înceta 
raporturile contractuale. 

Bunurile ce fac obiectul operaţiunilor de leasing nu mai sunt enumerate, determinându-se 
clasa largă din care acestea fac parte, precum şi excepţiile. 

Nu sunt excluse bunurile care ar putea face obiectul unei concesiuni. 

> În ceea ce priveşte noţiunea de leasing financiar aceasta reprezintă operaţiunea de 
leasing care îndeplineşte una sau mai multe din următoarele condiţii: 

e riscurile şi beneficiile aferente dreptului de proprietate trec asupra utilizatorului din momentul 
încheierii contractului de leasing; 

* părțile au prevăzut expres că la expirarea contractului de leasing se transferă utilizatorului dreptul de 
proprietate asupra bunului, 

e utilizatorul poate opta pentru cumpărarea bunului, iar preţul de cumpărare va reprezenta cel mult 
50% din valoarea de intrare (piața) pe care acesta o are la data la care opţiunea poate fi exprimată; 

e perioada de folosire a bunului în sistem de leasing acoperă cel puţi 75% din durata normală de 
utilizare a bunului, chiar dacă, în final, dreptul de proprietate nu este transferat. 

Condiţiile leasingului financiar nu sunt cumulative. Ne aflăm în fața unei astfel de 
operaţiuni dacă este îndeplinită cel puţin una din condiţiile mai sus arătate. 

În reglementarea anterioară, dacă utilizatorul opta pentru cumpărarea bunului trebuia să 
plătească un preţ rezidual, ţinându-se cont de vărsămintele efectuate pe durata folosinţei bunului, cu titlu 
de redevenţă. 

În redactarea actuală a textului, preţul de cumpărare trebuie să reprezinte cel mult 50% din 
valoarea de intrare pe care acesta o are la data la care opțiunea poate fi exprimată. 

> Leasingul operaţional reprezintă operațiunea de leasing care nu îndeplineşte nici 
una dintre condiţiile leasingului financiar. 

Se poate concluziona că leasingul operaţional este o excepţie a leasingului financiar. 

În ce priveşte calitatea de finanţator, aceasta poate fi o societate de leasing, persoană 
juridică română sau străină. 

Nici în ceea ce priveşte utilizatorul legea nu dă o anumită calificare, existând posibilitatea 
ca utilizator să fie atât o persoană fizică, română sau străină, cât şi o persoană juridică, indiferent de 
naționalitatea acesteia. 

În înţelesul prezentei legi, prin valoare de intrare se înțelege valoarea la care a fost 
achiziționat bunul de către finanţator, respectiv costul de achiziţie. 

Valoarea totală reprezintă valoarea totală a ratelor de leasing la care se adaugă valoarea 


reziduală. 
Valoarea reziduală reprezintă valoarea la care, la expirarea contractului de leasing, se face 
transferul dreptului de proprietate asupra bunului către utilizator. 


% Contractul de leasing 

Leasingul este la acest moment, pe plan internaţional, unul dintre cele mai răspândite 
mijloace de realizare a finanțărilor. 

Problema esenţială pe care o ridică noțiunea de contract de leasing o reprezintă existenţa 
sau inexistența unui asemenea contract. Se pune întrebarea: este leasingul un contract sau o operațiune 
formată dintr-un complex de contracte? 

Deşi se aseamănă cu contractele de închiriere, vânzare în rate şi cu cele de locaţie viageră, 
leasingul, ca natură juridică, este o modalitate contractuală de finanţare la termen. Leasing-ul era, până 
nu demult, un contract întâlnit mai cu seamă în legislaţia comercială internațională, fiind impus însă de 
noile realități economice pe plan naţional, ca un adevărat contract complex având următoarele 
caracteristici: 

1. un contract de vânzare-cumpărare, prin care se achiziţionează bunul solicitat de utilizator; 

2. un contract de mandat, prin care sunt stabilite elementele vânzării şi, în acelaşi timp, se realizează 
operaţiunile tehnice, dar şi formalităţile administrative necesare; 

3. un contract de locaţie, a cărui durată şi rate sunt determinate din cota parte din valoarea de intrare a 
bunului şi a dobânzii de leasing în cazul leasingului financiar şi din cota de amortizare calculată în 
conformitate cu actele normative în vigoare şi un beneficiu stabilit de către părțile contractante, în 
cazul leasingului operațional; 

4. o promisiune unilaterală de vânzare în favoarea cumpărătorului utilizator. 

Se poate concluziona astfel că leasing-ul este un contract propriu de finanţare, fiind o 
fuziune de tehnici Juridice. Ca urmare, finanțatorul nu poate fi confundat cu un simplu locator, aşa cum 
se desprindea din redactarea inițială a Ordonanţei Guvernului nr. 51/1997. 

Atunci când ne referim la totalitatea raporturilor tripartite implicate, (furnizor, finanţator, 
utilizator), ne aflăm în faţa operaţiunilor de leasing, conform accepțiunii date, iar atunci când ne referim 
la actul încheiat între finanţator şi utilizator, vom folosi noţiunea de „contract de leasing”. 

©@ Trăsăturile juridice ale contractului de leasing sunt: 

* este un act juridic bilateral; 

e este un contract sinalagmatic; 

* este un contract cu titlu oneros şi conținut patrimonial; 

e este un contract cu executare succesivă; 

e este un contract intuitu personae în ceea ce-l priveşte pe utilizator; 

e este consensual. 

Simpla manifestare de voință părților este suficientă pentru realizarea acordului în mod 
valabil. Încheierea contractului de leasing în forma autentică sau prin act scris şi realizarea procedurilor 
de publicitate nu reprezintă condiții de valabilitate, forma scrisă având doar valoare probatorie şi legată 
de opozabilitate. 

Legea face distincţie între leasing general şi leasing financiar, distincția vizând 
elementele minime ale contractului. 

Contractul de leasing se redactează astfel: 

e cu arătarea părților participante la încheierea contractului (locator/finanţator şi utilizator); 

+ descrierea exactă a bunului care face obiectul contractului de leasing; 

e valoarea totală a contractului de leasing; 

e perioada de utilizare în sistem leasing a bunului; 

* clauza privind obligaţia asigurării bunului. 

Pe lângă aceste elemente, în momentul încheierii unui contract de leasing financiar se arată 
valoarea iniţială a bunului şi trebuie cuprinsă clauza privind dreptul de opţiune al utilizatorului cu privire 
la cumpărarea bunului şi la condițiile în care acesta poate fi exercitat. 

Elementele arătate în textul de lege nu sunt limitative: părțile pot conveni şi asupra altor 
clauze în momentul încheierii contractului. 

Un contract de leasing nu poate fi încheiat pe o durată mai mică de un an şi reprezintă un 
titlu executoriu în condiţiile în care utilizatorul nu predă bunul la sfârşitul perioadei de leasing (în 
măsura în care nu a formulat opțiunea preluării bunului sau prelungirii contractului) şi în cazul rezilierii 
contractului din vina exclusivă a utilizatorului. 


% Părţile contractului 

Spre deosebire de complexa operațiune de leasing care este bazată pe o relaţie trilaterală 
(furnizor-finanţator, utilizator), contractul de leasing se încheie între două părți: locatorul-finanțator şi 
utilizatorul (potrivit Legii nr. 99/1999 care modifică şi completează Ordonanţa Guvernului nr. 51/1997). 


w Drepturile şi obligaţiile finanţatorului (conform Ordonanţei Guvernului nr. 51/1997, 
republicată). 


e dacă utilizatorul se află în reorganizare judiciară şi/sau faliment (potrivit dispoziţiilor Legii nr. 
64/1995, cu modificările ulterioare), drepturile reale ale finanţatorului asupra bunului utilizat în baza 
unui contract de leasing sunt opozabile judecătorului sindic; 

e dacă utilizatorul se află în dizolvare şi/sau lichidare, dispozițiile alineatului precedent se aplică şi 
lichidatorului numit potrivit Legii nr. 31/1990 privind societăţile comerciale, republicată. 


e să respecte dreptul utilizatorului de a alege furnizorul potrivit necesităţilor; 

e să încheie contracte de vânzare-cumpărare cu furnizorul desemnat de utilizator, în condițiile expres 
formulate de acesta; 

e să încheie contract de leasing cu utilizatorul şi să transmită acestuia, în temeiul contractului de 
leasing, toate drepturile derivând din contractul de vânzare-cumpărare, cu excepția dreptului de 
dispoziție; 

e să respecte dreptul de opţiune al utilizatorului (posibilitatea de a opta pentru prelungirea 
contractului, pentru achiziționarea sau restituirea bunului); 

e să îi garanteze utilizatorului folosinţa liniştită a bunului, în condiţiile în care acesta a respectat toate 
clauzele contractuale; 

e să asigure, printr-o societate de asigurare, bunurile oferite în leasing. 


m Drepturile şi obligaţiile beneficiarului 


* în cazul reclamaţiilor privind livrarea, calitatea, asistenţa tehnică, service-ul necesar în perioada de 
garanţie şi postgaranţie, utilizatorul are drept de acţiune asupra furnizorului; 
-dea exercita acţiunile posesorii faţă de terți. 


e să recepţioneze şi să primească bunul la termenul stipulat în contractul de leasing; 
e să exploateze bunul conform instrucțiunilor elaborate de către furnizor şi să asigure instruirea 
personalului desemnat să îl exploateze; 
e să nu greveze de sarcini bunul care face obiectul contractului de leasing fără acordul finanțatorului; 
e să respecte termenele de plată şi cuantumul ratelor de leasing; 
e să suporte cheltuielile de întreţinere şi alte cheltuieli ce derivă din contractul de leasing; 
* să îşi asume totalitatea obligaţiilor care decurg din: 
- folosirea directă a bunului sau prin prepuşii săi (inclusiv riscul pierderii, 
distrugerii sau avarierii) 
- cazuri fortuite 
pe întreaga perioadă a contractului în paralel cu plata ratelor de leasing până la atingerea valorii 
contractului de leasing; 
e să nu împiedice finanțatorul în verificarea stării şi a modului de exploatare a bunului; 
* să informeze finanțatorul, în timp util, cu privire la orice tulburare venită din partea unui terț, 
referitor la dreptul acestuia de proprietate; 
e să nu modifice obiectul contractului fără acordul prealabil al finanțatorului; 
e să restituie bunul, respectând prevederile contractuale. 


@ Asigurarea bunurilor 

Dată fiind natura complexă a obiectului contractului de leasing — „bunuri imobile şi mobile 
de folosinţă îndelungată aflate în circuitul civil” — se impune şi mai mult asigurarea acestora, obligaţie ce 
revine finanţatorului. 


Asigurarea bunului-obiect al contractului de leasing reprezintă o asigurare legală; prin 
efectul legii, raporturile de asigurare, drepturile şi obligaţiile părților în materie de asigurare născându-se 
şi stingându-se automat în virtutea legii, voinţa părţilor neputând influența desfăşurarea raporturilor de 
asigurare. 

Această asigurare este o asigurare de daune, având ca scop repararea prejudiciului. 

Dată fiind valoarea mare a bunului asigurat, dacă valoarea directă nu este la îndemână, se 
poate apela la o coasigurare, suma asigurată fiind limitată de lege la valoarea bunului asigurat, 
nedepăşindu-i valoarea. 

Despăgubirea va fi plătită în limita sumei asigurate, fără a depăşi valoarea bunului din 
momentul producerii cazului asigurat şi nici cuantumul pagubelor efectiv suferite de asigurat. 

Termenul de prescripţie este, prin derogare de la termenul general de prescripţie, de 2 ani, 
ceea ce ridică problema asigurării repetate de către finanţator a bunului după această perioadă. 

Finanţatorul nu este oprit prin lege să pretindă şi utilizatorului să se asigure. 

Asigurarea împotriva riscului de neplată este o asigurare ce derivă din contract, nu din 
lege. Ordonanţa Guvernului nr. 51/1997 stipulează însă dreptul finanţatorului de a rezilia contractul de 
leasing timp de două luni consecutive; acesta din urmă este obligat ca în momentul rezilierii contractului 
de leasing în aceste condiţii să restituie bunul, să plătească ratele scadente cu daune-interese, dacă în 
contract nu se prevede altfel. 


Œ Litigii şi alte aspecte legate de neexecutarea obligaţiilor contractuale 

În cazul în care una din părţi nu-şi îndeplineşte obligaţiile asumate, încetarea contractului 
de leasing se poate produce prin reziliere. Clauzele de reziliere stipulate în contract pot fi în interesul 
finanţatorului sau al utilizatorului. 

Rezilierea are ca efect obligarea utilizatorului la restituirea bunului către societatea de 
leasing şi plata la daune-interese, indiferent că este vinovat de refuzul primirii bunului la termen stipulat 
sau de neexecutarea obligaţiei de plată a ratei de leasing timp de două luni consecutive. Finanţatorul nu 
răspunde în cazul neprimirii de către utilizator a bunului. 

Societatea de leasing are dreptul şi la acţiuni în revendicare pentru recuperarea bunului 
atunci când utilizatorul l-a subînchiriat ori vândut, deoarece este proprietara acestui bun. 

Operațiunile de leasing pot da naştere la numeroase litigii atât cu privire la natura 
operaţiunilor, cât şi, mai ales, cu privire la natura obligaţiilor asumate de părți. O importanță deosebită 
în prevenirea unor astfel de evenimente o reprezintă includerea în contract a unor clauze speciale. 

În România încă nu au fost soluționate litigii privind operaţiunile de leasing, dar, pentru 
preîntâmpinarea lor şi pentru a putea găsi soluţii judiciare optime, trebuie cunoscute formele principale 
ce le îmbracă litigiul şi să ne raportăm la jurisprudența din alte ţări. 

Litigiile pot fi grupate în trei categorii: 

- refuzul de finanțare 
* livrarea neconformă a bunului 
* neplata ratelor de leasing. 

Dacă părţile nu ajung la o înţelegere amiabilă, litigiile pot fi înaintate spre soluţionare 

Curţii de Arbitraj de pe lângă Camera de Comerţ şi Industrie a României. 


CAPITOLUL 7 SOLUŢIONAREA LITIGIILOR COMERCIALE 


Competența generală de drept comun în materia soluționării litigiilor comerciale o au 
instanțele judecătoreşti naţionale. 


SECŢIUNEA 1 COMPETENȚA INSTANȚELOR JUDECĂTOREŞTI 


1.1. Dispoziţii generale 


În materie civilă judecătoriile au competență generală (numită plenitudine de jurisdicție 
“ratione materiae”), fiind de competenţa tribunalelor doar litigiile ce depăşesc 150 milioane de lei. 

În materie comercială competenţa revine tribunalelor, cu excepţia cererilor a căror valoare 
este de până la 10 milioane de lei inclusiv, litigii ce intră în competenţa judecătoriilor. 


1.2. Norme generale de competență 


Potrivit normelor în vigoare (Codul de procedură civilă), instanța competentă a soluţiona 
litigiile comerciale este cea de la domiciliul, reşedinţa, fondul de comerţ sau sediul pârâtului. 

Pentru persoane juridice sediul poate constitui chiar o filială, sucursală, agenţie sau 
reprezentanță a societății comerciale (Legea nr. 105/1992 privind reglementarea raporturilor de drept 
internaţional privat). 

Pentru societăți sau asociaţii fără personalitate juridică, competenţa aparține fie instanţei 
domiciliului persoanei căreia i s-a încredințat direcția sau preşedinţia, fie, în lipsă, oricărui asociat, la 
instanța domiciliului acestuia. 

Dacă sunt mai mulți pârâţi, cu domicilii, reşedințe, fonduri sau sedii diferite, este suficient 
ca unul să aparțină teritoriului României pentru ca acțiunea să poată fi judecată în România. 

Dacă pârâtul din străinătate nu are domiciliul cunoscut, competența aparține instanței 
române, dacă reclamantul are domiciliul sau reşedinţa în țară. 

Instanța judecătorească verifică din oficiu competenţa sa de a soluţiona litigiul în legătură 
cu care este sesizată, putându-se recunoaşte competentă sau putând respinge cererea, ca nefiind de 
competenţa sa. O astfel de situaţie apare în cazul în care părțile, prin convenție, au recunoscut drept 
competentă o instanță arbitrală. 


SECŢIUNEA 2 ARBITRAJUL COMERCIAL 


Reglementarea de bază a arbitrajului privat în România este cuprinsă în Cartea a IV-a din 
Codul de procedură civilă, înlocuită azi de Legea nr. 59/1993. Noua reglementare constituie dreptul 
comun al oricărei forme de arbitraj privat voluntar: 
e arbitraj “ad hoc” şi arbitraj instituţional; 
e arbitraj civil şi arbitraj comercial; 
e arbitraj intern şi arbitraj internaţional; 
e arbitraj „în drept” şi arbitraj “în echitate”. 


2.1. Trăsăturile definitorii ale arbitrajului privat 


a) Formă de jurisdicție convenţională de drept privat 

Arbitrajul reglementat de Cartea a IV-a este o cale convențională de soluţionare a litigiilor. 
Prin convenţia arbitrală — încheiată sub forma unei clauze înscrise într-un contract (clauză 
compromisorie) sau sub forma unui înscris separat (compromis) - părţile convin ca litigiul dintre ele să 
fie încredinţat spre soluţionare unor persoane particulare (arbitri), cu excluderea instanțelor 
judecătoreşti. Tribunalul arbitral îşi verifică propria sa competență de a soluţiona un litigiu şi hotărăşte 
în această privinţă. Încheind convenția arbitrală, părțile se obligă să accepte hotărârea arbitrală şi să o 
execute de bunăvoie. Codul de procedură civilă consacră expres caracterul definitiv şi obligatoriu pentru 
părți al hotărârii arbitrale. În plus, în măsura în care hotărârea arbitrală nu a fost executată de bunăvoie, 
ea se investeşte cu formula executorie, constituind titlu executoriu ce se execută silit, întocmai ca şi o 
hotărâre judecătorească. 

Legiuitorul a înțeles astfel să recunoască şi să reglementeze această formă de jurisdicție 
convențională, dându-i eficiență prin asimilarea, în anumite condiţii, a hotărârii arbitrale cu o hotărâre 
judecătorească. 

Se afirmă, în general, că arbitrajul prezintă, comparativ cu instanţele judecătoreşti, o serie 
de avantaje, ceea ce explică spectaculoasa sa dezvoltare, mai ales în comerțul internațional: o judecată 
mai rapidă, mai puţin formală, mai suplă, mai ieftină. Afirmația conţine, desigur, o doză de relativitate. 

Nu se poate contesta însă că arbitrajul este apt să ofere o judecată mai apropiată de cerinţele 
şi spiritul relațiilor de afaceri, cel puțin prin confidenţialitatea sa şi prin atmosfera mai puţin adversială 
în care se desfăşoară. Soluționarea litigiului este încredințată unor oameni de specialitate care se bucură 
de încrederea părților. În cursul litigiului părţile trebuie să se comporte cu bună-credinţă şi să coopereze 
cu tribunalul arbitral pentru ca arbitrajul să se finalizeze printr-o dreaptă hotărâre. 


b) Autonomia de voinţă a părţilor 

În concepţia Cărţii a IV-a, profund dominată de principiile liberalismului juridic, arbitrajul 
este o instituție bazată pe autonomia de voință a părților. Cheia de boltă a arbitrajului o constituie 
convenţia arbitrală, înțelegerea părților de a recurge la această cale de soluționare a litigiului dintre ele. 

Părțile sunt libere, aşadar, să recurgă sau nu la arbitraj şi, dacă au optat pentru arbitraj, au 
latitudinea să-l organizeze şi să stabilească desfăşurarea lui cum cred de cuviință. Această regulă, 
enunțată în articolul 341 alin. 1 Cod de procedură civilă, este pe larg explicitată în alineatul 2: sub 
rezerva respectării ordinii publice sau a bunelor moravuri, precum şi a dispoziţiilor imperative ale legii, 
părțile pot stabili prin convenţia arbitrală sau prin act scris încheiat ulterior, fie direct, fie prin referire 
la o anumită reglementare având ca obiect arbitrajul, normele privind constituirea tribunalului 
arbitral, numirea, revocarea şi înlocuirea arbitrilor, normele de procedură pe care tribunalul 
arbitral trebuie să le urmeze în judecarea litigiului, inclusiv procedura unei eventuale concilieri 
prealabile, repartizarea între părți a cheltuielilor arbitrale, conținutul şi forma hotărârii arbitrale 
şi, în general, orice alte norme privind buna desfăşurare a arbitrajului. În lipsa unor asemenea norme, 
tribunalul arbitral va putea reglementa procedura de urmat, astfel cum va socoti mai potrivit. Dacă nici 
tribunalul arbitral nu a stabilit aceste norme, se vor aplica dispoziţiile prevăzute în continuare în Cartea a 
IV-a. 

Intervenţia instanţelor judecătoreşti în arbitraj nu trebuie să aducă vreo ştirbire principiului 
autonomiei de voinţă a părților. Chiar atunci când, în urma unei acțiuni în anulare, desființând hotărârea 
arbitrală, instanţele judecătoreşti se vor pronunţa, în fond, ele trebuie să se mențină în “limitele 
convenției arbitrale”. 


c) Respectarea ordinii publice, a bunelor moravuri şi a dispoziţiilor imperative ale 

legii. 

Autonomia de voinţă a părţilor are ca limită respectarea ordinii publice, a bunelor moravuri 
şi a dispoziţiilor legale imperative. Convenţia arbitrală trebuie să se conformeze principiului înscris în 
articolul 5 Cod de procedură civilă, potrivit căruia nu se poate deroga prin convenţii sau dispoziţii 
particulare, la legile care interesează ordinea publică şi bunele moravuri. 

Atribuţiile instanțelor judecătoreşti şi, mai ales, controlul judecătoresc al hotărârilor 
arbitrale se vor focaliza, în condiţiile legii, asupra respectării acestui principiu în întreaga organizare şi 
desfăşurare a arbitrajului. 


d) Autonomizarea arbitrajului 

Legiuitorul noii Cărți a IV-a a urmărit să realizeze o autonomizare a arbitrajului faţă de 
instanțele judecătoreşti prin restrângerea intervenţiei acestora şi lărgirea rolului arbitrilor şi al 
instituţiilor permanente de arbitraj. Autonomizarea arbitrajului constituie o tendință constantă şi bine 
marcată în evoluţia arbitrajului pe plan mondial. 

Legislațiile moderne menţin intervenţia instanțelor judecătoreşti în arbitraj, dar nu sub 
forma unei imixtiuni în judecata arbitrală, ci sub forma unui concurs ori a unei asistenţe la care pot 
recurge părţile atunci când, din diferite motive, arbitrajul se află în impas. În concepţia acestor legislații, 
instanţele judecătoreşti sunt “une juridiction d'appui” având “a supportive and cooperative role”. 

Controlul asupra hotărârilor arbitrale se exercită în limitele strict determinate de lege şi 
urmăreşte, în general, respectarea ordinii publice şi a principiilor fundamentale ale procedurii civile în 
vedere garantării unei corecte judecăți. 

Aceeaşi concepţie este prezentă şi în Cartea a IV-a, atribuţiile instanţelor judecătoreşti în 
domeniul arbitrajului privat constând în: 

> înlăturarea piedicilor ce s-ar ivi în organizarea şi desfăşurarea arbitrajului; 
> controlul judecătoresc al hotărârilor arbitrale, efectuat prin: 
- judecarea acţiunii în anulare şi, în caz de admitere, judecarea litigiului în fond, în 
limitele convenției arbitrale; 
-  învestirea cu formulă executorie a hotărârii arbitrale; 
- procedura recunoaşterii şi încuviințării executării hotărârilor arbitrale străine; 
> executarea hotărârilor arbitrale. 

Autonomizarea arbitrajului nu înseamnă o ruptură față de instanțele judecătoreşti, ci 
înlăturarea unor imixtiuni de natură să transforme arbitrajul într-o anexă care trebuie să fie îndeaproape 
tutelară. O ruptură nu ar fi indicată şi nici nu ar fi posibilă, date fiind, pe de o parte, competenţa generală 
a instanțelor judecătoreşti în raport cu competenţa altor organe de jurisdicție, iar pe de altă parte, 
consacrarea, prin articolul 21 din Constituţie, accesului liber la justiţie. 


e) Arbitraj “ad hoc” şi arbitraj „instituțional” 

Cu toată autonomizarea arbitrajului faţă de instanţele judecătoreşti, acestea păstrează o serie 
de atribuţii care sunt mai largi în arbitrajul “ad hoc” şi mai restrânse în arbitrajul instituţional. Aria de 
intervenție a instanţelor judecătoreşti este deci diferită după forma de organizare a arbitrajului. De aceea, 
mai înainte de a interveni în arbitraj, instanțele judecătoreşti trebuie să stabilească dacă se află în 
prezenţa unui arbitraj “ad-hoc” sau a unui “arbitraj instituțional”. 

Caracterizarea exactă a arbitrajului prezintă interes practic întrucât o serie de atribuții care 
în arbitrajul “ad hoc” revin instanţelor judecătoreşti, în arbitrajul instituțional revin instituțiilor 
permanente de arbitraj. 

Sub aspectul organizării arbitrajului, părțile au, în virtutea Codului de procedură civilă, 

1) să organizeze arbitrajul fără o asistenţă din afară sau, eventual, numai cu asistența 

arbitrului (arbitrilor); 

2) să apeleze la o terță persoană fizică sau juridică (alta decât o instituţie permanentă de 

arbitraj); 

3) să recurgă la o instituție permanentă de arbitraj. 

Arbitrajul ad hoc şi arbitrajul instituțional sunt noțiuni legate de organizarea arbitrajului şi 
nu schimbă cu nimic natura litigiului sau modul lui de soluţionare, acesta fiind supus aceluiaşi regim 
juridic în ambele forme de arbitraj. 

> Noţiunea de arbitraj ad hoc (sau ocazional) 

În primele două situaţii (1) şi 2) de mai sus), tribunalul arbitral, adică arbitrul unic sau 
arbitrii învestiți să soluţioneze un litigiu determinat: 

e se constituie numai cu ocazia ivirii acelui litigiu; 

e funcționează pe timpul desfăşurării acestuia; 

e îşi încetează existenţa juridică odată cu pronunţarea hotărârii sau cu expirarea 
termenului de arbitraj; 

Un asemenea arbitraj este deci un arbitraj neinstituţional, adică un arbitraj organizat de părți 
pentru soluționarea unui litigiu determinat, în afara unei instituții permanente de arbitraj. 

% Noţiunea de instituție permanentă de arbitraj şi de arbitraj internaţional 

În cea de a treia situaţie (3) de mai sus), părțile recurg, pentru soluţionarea litigiului la o 
instituţie specială de arbitraj. Cartea a IV-a se referă explicit în mai multe texte la o asemenea instituţie 
fără însă a o defini; articolul 341 din Codul de procedură civilă, atunci când spune că părțile se pot referi 


în convenţia arbitrară la “o anumită reglementare având ca obiect arbitrajul”, are în vedere 
regulamentele şi regulile de procedură arbitrală adoptate de astfel de instituţii sau de unele organisme 
internaţionale, cum este Regulamentul de arbitraj al Comisiei Naţiunilor Unite pentru dreptul comercial 
— UNCITRAL - din 1976. 

Pentru ca o instituție să poată fi calificată drept instituție permanentă de arbitraj este 
necesar să întrunească anumite condiții: 

e să aibă în obiectul său de activitate organizarea arbitrajului privat voluntar, 
prestând sau fiind aptă să presteze un ansamblu de “servicii arbitrale” care să faciliteze şi să 
monitorizeze arbitrajul spre a se finaliza printr-o hotărâre definitivă şi obligatorie pentru părți, 
susceptibilă de executare silită; 

e săaibăo structură organizatorică prestabilită, cu activitate continuă sau virtual 
continuă, cu o conducere proprie şi personal care să asigure secretariatul arbitrajului, cu o bază materială 
corespunzătoare; 

e să dispună de un corp de arbitri, selectați pe anumite criterii, dintre care părțile să 
aibă facultatea de a alege arbitrii sau dintre care instituția de arbitraj să nominalizeze arbitrii în condițiile 
convenției arbitrale şi ale reglementărilor aplicabile; 

e să se autoreglementeze, adică să aibă un regulament propriu de organizare şi 
funcţionare precum şi reguli de procedură arbitrală. 

Aşadar: 

O instituție permanentă de arbitraj înseamnă o instituție care îndeplineşte condițiile de 
obiect, structură şi funcţionalitate, expuse mai înainte. 

Arbitraj instituţional înseamnă un arbitraj organizat de o asemenea instituție permanentă, 
noţiunea de organizare implicând un ansamblu de activităţi sau servicii care duc la finalizarea 
arbitrajului printr-o hotărâre arbitrală. 

Cele mai multe instituţii de arbitraj din lume (Curtea de arbitraj a Camerei Internaţionale de 
Comerţ din Paris, Asociaţia americană de arbitraj, Curtea de arbitraj de la Londra, Institutul de arbitraj al 
Camerei de comerţ din Stockholm etc.) sunt instituţii de arbitraj administrat sau de organizare. Ele 
prestează servicii arbitrale, dar nu soluţionează litigiul. Sunt structuri administrative, iar nu 
jurisdicționale. Asemenea instituții sau centre de arbitraj nu se prezintă ca o jurisdicție preconstituită ci, 
mai degrabă, ca un mecanism administrativ şi procesual destinat să faciliteze organizarea arbitrajului. 

Cea mai cunoscută şi mai veche instituție permanentă de arbitraj din țara noastră este 
Curtea de arbitraj comercial internaţional de pe lângă Camera de Comerț şi Industrie. În ciuda 
denumirii, această Curte se ocupă şi de arbitrajul comercial intern ca şi de arbitrajul ad hoc. În 
ultimii ani au luat fiinţă şi alte instituţii de arbitraj pe lângă camerele de comerț şi industrie judeţene. 


CAPITOLUL 8 TITLURILE DE CREDIT 


Cambia, biletul la ordin şi cecul sunt titluri de credit a căror reglementare formează 
materia dreptului cambial. 

Ceea ce caracterizează în mod fundamental titlurile de credit față de celelalte titluri 
documentare utilizate în relaţiile civile şi comerciale este încorporarea creanţei, a creditului, în însuşi 
titlul, de unde şi denumirea de titlu de credit. 


SECŢIUNEA 1 CAMBIA 


i 


Terminologic, cambia îşi are originea în latinescul “cambium”, care era o varietate a 
contractului “permutatio”, desemnat pentru schimbul de bani contra bani, prin care anticii, având o 
monedă dată, doreau să o schimbe într-o altă monedă (ceea ce ar corespunde astăzi sintagmei “schimb 
valutar”). 


1.1. Cambia — instrument de plată 


Într-o etapă în care activitatea comercială suferea datorită caracterului rudimentar al 
comunicaţiilor, insecurității transportului, dar şi diversității monedelor de plată, cambia a cunoscut o 
nouă evoluţie. 

Comerciantul din statul A, în urma afacerilor încheiate în statul B, putea să dobândească o 
serie de creanţe faţă de comercianții din statul B (de exemplu să fi vândut o cantitate de marfă pe care 
cumpărătorul să se oblige să o plătească la o dată ulterioară predării mărfii). Reîntors în statul B pentru 
alte afaceri, n-ar fi fost posibil cumva ca acel comerciant să se angajeze să-şi plătească propriile datorii 
folosindu-se de creanţa ce o avea împotriva cumpărătorului pentru care scadenţa plății nu se împlinise 
(care în dreptul cambial corespunde raportului fundamental ce stă la baza emiterii cambiei)? 

Mecanismul ce face posibilă legătura între creanţe şi datorii este următorul: comerciantul 
din statul A (numit trăgător) în loc să-şi plătească în moneda din statul B, propriile datorii faţă de un 
creditor personal din statul B (numit beneficiar, iar raportul juridic dintre beneficiar şi trăgător se 
numeşte valoare furnizată) va invita să plătească în locul lui pe cumpărătorul-debitor al plăţii prețului 
(numit tras). 

Operațiunea juridică va îmbrăca următoarea formă: comerciantul din statul A (numit 
trăgător) redactează (trage) o cambie (înscris) pe care, predându-l unei persoane numită beneficiar, dă 
dreptul acesteia din urmă să obţină plata unei sume de bani de la tras, la data consemnată în titlu. 

Acesta este profilul cambiei din zilele noastre. 

Avantajele operaţiunii juridice prezentate sunt colosale: 

e trăgătorul nu mai trebuia să efectueze schimbul de monedă pentru că trasul plătea 
beneficiarului în aceeaşi monedă, respectiv a statului B; 
trăgătorul nu mai trebuia să transporte moneda necesară plăţilor dintr-un stat în altul; 
e beneficiarul urmărea la plată un comerciant (pe tras) de pe teritoriul pe care el însuşi 
domicilia, deci putea apela pentru eventualele constrângeri la instanţele naționale. 
Rămâneau însă o serie de inconveniente ce nu puteau fi, la acea dată, depăşite, şi anume: 
e ce se întâmpla dacă trasul refuza să plătească; 
de ce n-ar fi posibil ca beneficiarul, până la scadență, să transmită cambia unor alte 
persoane, proprii creditori, stingându-şi astfel datoriile fără o plată în numerar. 
Pentru a fi sigur de plata trasului, beneficiarul trebuia să aibă aceleaşi drepturi cu ale 
transmițătorului-trăgător. 
Două ar fi aspectele ce se impun a fi analizate pentru a înțelege importanța circulației 


+ 


+ 


cambiei: 

1) pe de o parte că transmiterea titlului (cambiei) presupune existența unui interval de timp suficient de 
lung între momentul tragerii cambiei şi cel al scadenței acesteia (problemă ce va fi tratată în secțiunea 
1.2.); 


2) pe de altă parte, care ar trebui să fie tehnica juridică cea mai potrivită pentru transmiterea cambiei. 
Această problemă a fost soluţionată prin recurgerea la procedura cesiunii de creanţă, instituţie existentă 
în dreptul civil, dar care, pentru a fi preluată în materie comercială necesita o serie de corective. 


1.2. Cambia — instrument de credit 


Prin aceea că plata urmează a se face la o dată ulterioară, cambia constituie un instrument 
de credit. 

În ipoteza prezentată la începutul secțiunii 1.1. a prezentului capitol, cea a vânzării- 
cumpărării încheiate între trăgătorul-vânzător şi trasul-cumpărător, acesta din urmă, debitor pentru plata 
preţului mărfii, are suficient timp să revândă marfa, să încaseze preţul şi să-şi plătească datoria la 
împlinirea scadenţei cambiei. 

În ceea ce-l priveşte pe beneficiar (ca titular al unei creanţe faţă de trăgător) ca posesor al 
titlului, fie aşteaptă ca titlul să devină exigibil (să ajungă la maturitate prin împlinirea scadenţei), fie 
transmite cambia unui bancher, ce, la rândul lui, o poate resconta. 

Cambia prezintă avantajul de a reprezenta creanţa, iar posesia (deținerea) titlului îi conferă 
dobânditorului garanţia plăţii, aşa încât operaţiile de scontare şi rescontare de cambii sunt frecvente în 
practica bancară. 


1.3. Caracterele cambiei 


Pentru a întări statutul juridic al deţinătorului titlului, legea a consacrat caracterul 
comercial, de o rigoare accentuată, literal, autonom şi abstract al obligaţiei cambiale. Toate acestea nu 
sunt decât consecinţe sau, mai bine zis, manifestări ale formalismului cerut pentru existența valabilă a 
titlului (vom vedea în secţiunea 1.4. cele opt condiţii de formă obligatorii, pe când existenţa raportului 
fundamental — corespunzând provizionului din dreptul francez, nu este absolut necesară pentru 
valabilitatea cambiei în dreptul român); îndeplinirea condiţiilor de formă prevalând de cele mai multe 
ori asupra celor de fond. 

Obligația va fi comercială indiferent care este natura raportului fundamental care l-a 
determinat pe semnatar să se oblige cambial, deci chiar când acesta este un necomerciant; va fi 
caracterizată de un rigorism accentuat al executării, în sensul că este exclusă stipularea vreunui termen 
de graţie (nu este permisă amânarea scadenței; dacă termenul de plată este, să presupunem, 01.10.2001, 
acesta nu poate fi prelungit), constatarea refuzului de acceptare sau de plată al debitorului (precizam 
anterior că trasul nu devine obligat cambial decât prin acceptarea cambiei) se face în formă solemnă 
(dresarea protestului), iar exercitarea regresului (când trasul-acceptant, debitor direct, nu plăteşte, devin 
obligaţi să plătească debitorii indirecţi: trăgătorul, avaliştii lui, giranții anteriori sau avaliştii lor, iar 
acțiunea îndreptată împotriva acestora poartă denumirea de acţiune în regres) se face printr-o procedură 
simplificată. 

% Caracterul literal rezidă în aceea că existenţa şi întinderea obligaţiei sunt fixate numai 

prin menţiunile inserate în titlu. 

Reamintim că însăşi dobândirea calităţii de semnatar presupune manifestarea voinței de a se 
angaja cambial (prin depunerea semnăturii pe titlu ca: tras-acceptant, beneficiar, girant, giratar sau 
avalist). 

Caracterul literal este evident dacă menționăm următorul exemplu: giratarul-mandatar are, 
în temeiul unui contract de mandat cu titlu oneros, o creanţă împotriva beneficiarului-mandant în valoare 
de 10 milioane lei, iar pe cambie suma înscrisă este de 9 milioane lei; la întrebarea care va fi suma ce 
trebuie plătită giratarului, trebuie să înțelegem că, deşi raporturile directe mandant-mandatar dau naştere 
unei creanţe mai mari (de 10 milioane lei), în temeiul raporturilor cambiale, singura sumă valabil a fi 
cerută este cea de 9 milioane lei. Ceea ce prevalează în cambie este ceea ce este înscris în ea şi poate 
fi cunoscut astfel de orice semnatar (şi nu raporturile juridice extra-cambiale dintre semnatari; în cazul 
nostru nu 10 milioane lei, ci 9 milioane lei, cât datora trasul trăgătorului când a fost trasă cambia). 

% Totodată, obligaţia cambială este autonomă, adică angajamentul cambial al fiecărui 
semnatar deține o poziție juridică de-sine-stătătoare; validitatea lui nu poate fi afectată 
nici de nulitatea, nici de viciile obligaţiilor altor semnatari. 

> Este, în fine, abstractă, în sensul că este independentă de raportul fundamental care a 
generat-o. 


Aşadar, cambia se prezintă ca un titlu complet. Dacă lipseşte vreuna dintre mențiunile 
considerate esenţiale, obligaţia cambială nu poate fi salvată prin recurgerea la alte documente, chiar dacă 
în însuşi titlul cambial se face trimitere la acestea. 

Adoptând o definiție pur formală, vom considera cambia ca fiind titlul care, predat 
(remis) de către trăgătorul beneficiarului, conferă acestuia din urmă, sau aceluia la al cărui ordin a fost 
emis, dreptul de a face să se plătească, la o dată determinată, o anumită sumă de bani sau, după Vivante 
este “un titlu de credit formal şi complet, conţinând obligaţiunea de a plăti, fără contraprestațiune, o 
sumă de bani, la scadenţă şi în locul care sunt menţionate în ea”. 


1.4. Menţiuni obligatorii 


e Cambia, ca înscris prin care o persoană, numită trăgător sau emitent, dă dispoziție altei 
persoane, numită tras, să plătească la scadenţă o sumă de bani unei a treia persoane, numită beneficiar, 
sau la ordinul acesteia, conţine următoarele mențiuni obligatorii: 

+ denumirea de cambie; 
ordinul necondiționat de plată a unei sume determinate; 
indicarea numelui trasului; 
indicarea scadenței; 
indicarea locului de plată; 
indicarea numelui beneficiarului; 
indicarea datei şi locului emiterii; 
semnătura trăgătorului. 

Legea nr. 58/1934 privind cambia şi biletul la ordin dispune că absenţa vreuneia din 
mențiunile de mai sus au drept consecință faptul că un astfel de înscris nu mai are valoarea de cambie, 
putând fi însă considerat un act sub semnătură privată, constatând o obligație de drept comun. 

Pe de altă parte, în Legea nr. 58/1934 se menţionează că absenţa unora din clauzele 
obligatorii este suplinită prin norme introduse în acest scop. Astfel, în cazul în care nu se indică 
scadenţa, se consideră că titlul este plătibil “la vedere”, când lipseşte indicarea locului plăţii, se 
consideră că plata se face la locul arătat lângă numele trasului, iar în absenţa precizării locului 
emiterii se naşte prezumția că aceasta s-a produs în locul indicat lângă numele trăgătorului. 

a) Existenţa unui înscris 

Nu poate exista obligaţie cambială verbală. Toate declaraţiile cambiale trebuie să fie 
complete, precise şi să rezulte din titlu, căci, conform unei formule clasice: “quod non est in cambio non 
est in mundo”. 

Nerespectarea acestei condiţii nu poate avea decât o singură consecință: aceea a 
nevalabilității obligaţiei cambiale. 

În mod obişnuit obligaţiile cambiale se asumă pe formulare-tip ce există în comerţ, purtând 
timbrul legal necesar. 

b) Denumirea de cambie 

Dintre menţiunile obligatorii cuprinse în Legea nr. 58/1934, prima o constituie denumirea 
de cambie, care trebuie să se regăsească “expresis verbis” în titlu şi trebuie să fie exprimată în limba 
întrebuințată pentru completarea acestuia. Această rigoare este justificată prin avertismentul dat celui 
care emite o cambie, asupra consecinţelor pe care le are crearea acestui titlu. 

În legea română în materie de cambie, denumirea de cambie nu poate fi înlocuită cu altele 
existente în uz, cum ar fi acela de trată sau poliţă, folosite în trecut. 

Normele-cadru ale Băncii Naţionale a României prevăd că lipsa denumirii de cambie atrage 
nulitatea, interzicându-se ca denumirea de cambie să fie trecută pe marginea, diagonala sau partea de jos 
a titlului, fiind obligatoriu să figureze deasupra semnăturii trăgătorului. 

c) Ordinul necondiționat de plată a unei sume determinate 

A doua menţiune obligatorie constă în stipularea în titlu a unui ordin necondiţionat, adresat 
de trăgător trasului, de a plăti o sumă de bani determinată. Această condiţie cuprinde două elemente 
corelative: ordinul de plată şi suma determinată. 

În ceea ce priveşte primul element, caracterul său necondiţionat rezidă în aceea că ordinul 
de plată nu poate fi supus unei contraprestații, nu poate fi subordonat unei condiţii suspensive sau 
rezolutorii şi nu poate cuprinde nici clauze sau condiții în sens impropriu, care ar limita obligația 
cambială sau ar face-o să depindă de cuprinsul unui alt înscris sau de raportul juridic existent între 
trăgător şi tras, între trăgător şi beneficiar sau între alți semnatari ai cambiei. Această interpretare se 
bazează pe faptul că voinţa de a se obliga cambial se exprimă prin ordinul de plată; ori dacă acesta ar fi 


C - . - . - - 


afectat de vreo condiţie sau rezervă, nu ar putea fi considerat ca fiind o manifestare de voinţă în acest 
sens, iar pe de altă parte, nemaifiind cunoscute pe deplin condiţiile plăţii, ar fi afectată valoarea de 
circulaţie a titlului. 

Formula ce poate fi utilizată constă în imperativul “Plătiţi” sau orice expresie sinonimă, ca 
de exemplu “Vă rog a plăti”. 

Suma de plată trebuie să fie determinată şi exprimată întotdeauna în numerar. Această 
precizare asigură circulația cambiei, deoarece numai astfel se poate şti de către posesorul titlului ce i se 
datorează la scadenţă, iar debitorul va avea certitudinea întinderii obligaţiei sale. 

d) Indicarea numelui trasului 

Poate fi desemnat ca tras orice subiect de drept, persoană fizică sau juridică. Indicarea 
trasului nu creează de la sine obligaţia de plată în sarcina sa, numai acceptarea trasului producând acest 
efect. 

Pentru identificarea trasului nu este necesară scrierea numelui întreg (nume şi prenume), în 
dreptul cambial român fiind suficient să se arate doar numele de familie. Prenumele poate lipsi sau să fie 
indicat doar prin inițiala acestuia sau să fie abreviat. Chiar o greşeală de ortografie în indicarea numelui 
de familie nu poate atrage nulitatea titlului, atât timp cât numele este astfel scris încât să permită 
identificarea celui desemnat ca tras. Acelaşi principiu este valabil în cazul firmei individuale sau sociale 
sau a unei denumiri. 

e) Indicarea scadenţei 

Potrivit Legii nr. 58/1934 scadenţa poate fi formulată în patru moduri diferite: 

1. scadența la vedere (la prezentare, la cerere) 

Această formulă îl îndreptăţeşte pe beneficiar să pretindă plata la data la care are interesul 
să o obţină. El o poate cere, în principiu, chiar în ziua emiterii titlului, dar în maximum un an de la 
această dată. 

2. scadenţa la un anumit timp de la vedere 

Îl obligă pe posesor să prezinte cambia debitorului oricând îi convine, urmând ca de la acea 
dată înainte să curgă termenul de exigibilitate. 

3. scadența la un anumit timp de la data emiterii 

Dacă ţara de emisiune şi cea de plată au calendare diferite, scadenţa se stabileşte socotindu- 
se din ziua care corespunde celei de emisiune potrivit calendarului locului de plată. 

4. scadenţa la o zi fixă 

Şi în acest caz data exigibilităţii se consideră fixată după calendarul locului de plată, dacă 
diferă de cel al țării de emisiune. 

Indiferent de modalitatea utilizată, scadența cambiei trebuie să fie precisă şi necondiționată, 
nu cu termene cumulative, alternative sau succesive, ci una singură pentru toată suma. Cambia care nu 
cuprinde o astfel de scadență este nulă. 

f) Indicarea locului plăţii 

Cambia trebuie să indice şi locul plății. Aceasta se face fie la locul indicat în cambie ca loc 
de plată, fie, în lipsa acestei indicaţii, la locul arătat lângă numele trasului. Acesta poate avea însă 
interesul ca plata să fie făcută la domiciliul unei alte persoane, din aceeaşi localitate sau din alta. Astfel, 
potrivit Legii nr. 58/1934, se stabileşte că dacă în cambie nu se precizează că plata va fi făcută de însuşi 
trasul la domiciliul terțului, se presupune că ea va fi făcută de către terţ. Acest gen de cambii se numesc 
domiciliate, iar cel ce va plăti, terț domiciliar. 

De regulă, indicarea locului de plată ca şi a terțului domiciliatar se face de către trăgător la 
emiterea cambiei. Dacă acesta menționează numai locul de plată şi acesta este altul decât domiciliul 
trasului, acesta poate el indica persoana care va face plata la locul menţionat de trăgător. În lipsa unei 
asemenea menţiuni din partea trasului acceptant, se consideră că s-a obligat să plătească el însuşi la locul 
precizat. Când cambia este plătibilă la domiciliul trasului, acesta poate indica la acceptare o adresă în 
localitatea plăţii. 

Dacă locul plăţii indicat în cambie este diferit de cel al domiciliului trasului, cambia trebuie 
prezentată la acceptare în acel loc. 

g) Indicarea numelui beneficiarului 

În cambie este obligatorie indicarea numelui beneficiarului, care este totodată primul 
posesor legitim al cambiei. 

Trăgătorul are dreptul să se desemneze în cuprinsul titlului pe sine însuşi ca beneficiar, 
după cum pot fi arătați mai mulți beneficiari, în mod alternativ. De remarcat că prin beneficiar se 
înțelege fie persoana îndreptăţită să ceară, în nume propriu sau prin mandatar, plata datorată, fie 
subiectul de drept la ordinul căruia aceasta trebuie să fie efectuată. 


Deci, orice cambie, cu excepţia celei în alb, se prezintă ca un titlu cu beneficiarul nominal 
individualizat. 

h) Indicarea datei şi locului emiterii 

= Utilitatea menționării datei emiterii este multiplă: 
e calcularea termenelor cambiilor cu scadenţă la un anumit termen de la vedere; 
e pe baza ei se poate stabili dacă trăgătorul era sau nu capabil când şi-a asumat 
obligația cambială; 
e pentru verificarea îndeplinirii condițiilor de formă esenţiale la momentul emiterii 
titlului în aplicarea principiului “tempus regit actum”. 

Data trebuie să fie exprimată neechivoc, să fie certă şi posibilă. 

Data înscrisă pe cambie este considerată certă şi opozabilă tuturor. Dacă ea este totuşi 
contestată, dovada datei reale poate fi făcută prin orice mijloc de probă de către debitorul interesat. 

© Spre deosebire de dată, a cărei lipsă atrage nulitatea titlului, lipsa locului emiterii este 
suplinită de lege. Numai când lipsesc atât data cât şi locul emiterii, cambia este nulă. 

În special pentru cambiile cu circulaţie internaţională indicarea locului emiterii este utilă 
pentru a se verifica, în funcţie de loc, dacă au fost îndeplinite condițiile de formă cerute de legea locului, 
în conformitate cu principiul de drept internaţional privat: “/ocus regit actum”. 

În privinţa timbrării cambiei, trebuie precizat că data de pe ştampila timbrului nu suplineşte 
absența datei emiterii, iar aplicarea timbrului cu menţionarea adresei suplineşte absenţa locului emiterii. 

i) Semnătura trăgătorului 

Ultima menţiune obligatorie o constituie semnătura trăgătorului. Legea nr. 58/1934 nu a 
stabilit şi elementele din care trebuie să fie alcătuită o semnătură, aceasta rămânând în sarcina 
legiuitorului național. 

Semnătura trebuie să fie autografă, ca semn distinctiv al celui ce semnează şi ca expresie 
grafică a voinţei de a se obliga cambial. 

Lipsa semnăturii poate fi invocată de orice persoană interesată ca o excepţie obiectivă. 

Nu sunt admise semnăturile tipărite, litografiate, prin aplicare de sigiliu sau ştampilă, ele 
atrăgând nulitatea cambiei. 


1.5. Transmiterea cambiei prin gir 


Girul este un act juridic prin care posesorul cambiei, numit girant, transmite altei persoane, 
numită giratar, toate drepturile izvorând din titlu. 

Girul se menționează pe dosul cambiei (de unde şi denumirea de “andosare”) sau pe un 
înscris separat numit allonge prin folosirea formulei “Plătiţi lui ...” sau “Plătiţi la ordinul lui ...”. 
Această mențiune trebuie urmată de semnătura girantului şi de dată, precum şi de predarea (remiterea 
titlului). 

În funcţie de obiectul transmiterii: 

e girul translativ (incluzând transmiterea drepturilor şi a garanţiilor decurgând din cambie, 
legitimarea şi garanţia acceptării şi a plății); 
e girul netranslativ. 

Girul translativ produce efectul de a investi pe giratar cu un drept propriu şi 
autonom, deci noul titular dobândeşte drepturi mai mari decât antecesorul său (în sensul că excepţiile 
opozabile acestuia nu pot fi valorificate faţă de cel dintâi). Doctrina română a soluţionat şi controversa 
privind drepturile reale accesorii, în sensul că, odată cu titlul se transmit şi garanţiile accesorii. 

Girul translativ produce şi efectul de legitimare a posesiunii titlului: deţinătorul unei 
cambii este socotit posesor legitim dacă justifică dreptul său printr-un şir neîntrerupt de giruri. 

În temeiul girului translativ, girantul îşi asumă răspunderea față de giratar pentru 
acceptarea şi plata cambiei în solidar cu toţi ceilalți semnatari ai titlului; girantul îşi asumă dubla 
obligaţie de a face să se plătească, fiind totodată ţinut să achite personal cambia în cazul refuzului 
trasului. 

Girul netranslativ poate fi: 

+  pignorativ (constituie în favoarea girantului un drept de gaj asupra creanței 
cambiale prin inserarea clauzei valoare în garanţie sau valoare în gaj); 

+ pentru procură (pentru încasare) — împuterniceşte pe giratar să încaseze în 
numele girantului, suma înscrisă în titlu. 


1.6. Avalul 


Avalul este garanţia asumată de o persoană că titlul va fi plătit la scadenţă. 

Persoana care-şi asumă obligaţia de garanţie se numeşte avalist, iar persoana garantată se 
numeşte avalizat. 

Avalul este o instituție întâlnită în mod frecvent în practica comercială bancară. Pentru a 
acorda credite, societățile bancare cer solicitanților de credit ce garantează restituirea împrumutului cu 
efecte de comerț (cambii sau bilete la ordin), să obțină avalizarea titlurilor de către o persoană, care să 
asigure astfel îndeplinirea obligaţiei debitorului împrumutat. 

Avalul nu este folosit numai în ipoteza prezentată, ci în mod curent în circulația cambială, 
când un semnatar al titlului nu se bucură de prea multă încredere în ceea ce priveşte plata acestuia şi de 
aceea se adresează unei alte persoane, de obicei un terț, pentru a semna alături de el, garantând astfel 
îndeplinirea obligațiilor cambiale. Uneori, pentru a se feri de umbra de îndoială ce o poate atrage 
utilizarea avalului, conducând la discreditarea avalizatului, se practică deghizarea garanţiei sub forma 
garantării cambiei sau a girării acesteia. 

Avalul se înscrie pe cambie şi se semnează de către persoana care-l dă, folosindu-se 
menţiunea “Pentru aval” pusă pe fața titlului. 

Avalul se poate da pentru garantarea executării obligaţiei fie de către tras, fie de către 
trăgător sau chiar pentru alt avalist. 

Avalul prezintă următoarele particularităţi: 

- nu poate fi dat sub condiţii; 

- poate garanta numai o parte a obligaţiei; 

- dacă nu se precizează persoana avalizată, se presupune că avalul este dat pentru garantarea 
obligaţiilor trăgătorului. 

Efectele avalului sunt: 

- deşi se aseamănă cu fidijusorul, avalistul nu dispune de beneficiul de discuţiune (ci doar de cel 
în diviziune), chiar în cazul nulităţii obligaţiei avalizatului, avalistul rămâne ţinut la plată. 

-  avalistul poate opune posesorului titlului excepţiile pe care debitorul avalizat le avea contra lui. 

- prin plata cambiei avalistul se subrogă în drepturile posesorului-plătit putându-şi exercita 
acțiunea directă contra trasului (sau avaliştilor lui) sau acțiunea de regres contra: trăgătorului, 
giranților (şi avaliştii lor). 


SECŢIUNEA 2 BILETUL LA ORDIN 


Biletul de ordin este un înscris prin care o persoană, numită emitent sau subscriitor, se 
obligă să plătească o sumă de bani la scadență unei alte persoane, numită beneficiar sau la ordinul 
acesteia. 


2.1. Menţiuni obligatorii 


Potrivit Legii 58/1934 biletul de ordin, pentru a fi valabil trebuie să conțină: 
- denumirea de bilet la ordin; 
- promisiunea necondiționată de a plăti o sumă determinată; 
-  scadenţa; 
- locul de plată; 
- numele beneficiarului; 
- data şi locul emiterii; 
- semnătura emitentului. 
Pentru că regimul juridic al biletului la ordin se aseamănă cu cel al cambiei, prezentăm 
principalele trăsături ce le deosebesc: 
e din punctul de vedere al numărului de condiţii de valabilitate, cambia conține mai 
multe (8) faţă de biletul la ordin (7), la acesta din urmă lipsind indicarea numelui 
trasului, pentru că, la biletul la ordin trăgătorul şi trasul se identifică; 


e biletul la ordin presupune doar doi participanți: emitentul (trăgător) şi beneficiarul, 
față de cambie care presupune trei participanți; 
la biletul de ordin, cel ce se angajează să plătească este chiar emitentul; 
biletul la ordin nu se prezintă la acceptare; nici chiar în cazul biletului la ordin cu 
scadenţă la un anumit timp de la vedere care trebuie prezentat în termen de 1 an de 
la emitere, această prezentare nu are valoarea unei acceptări a titlului, ci serveşte 
doar la determinarea momentului exigibilității; 

e în lipsa precizării în titlu a locului emiterii se subînțelege că acesta este cel 
menţionat ca loc de plată (pentru că emitentul este şi cel care plăteşte). 


SECŢIUNEA 3 CECUL 


Cecul este un înscris prin care o persoană numită trăgător dă ordin unei bănci, la care are 
un disponibil bănesc, bancă numită tras, să plătească, la prezentarea titlului, o sumă de bani altei 
persoane, numită beneficiar. 


3.1. Menţiuni obligatorii 


Potrivit Legii nr. 59/1934, privind cecul, pentru valabilitatea acestuia trebuie să conţină 

următoarele mențiuni obligatorii: 

e denumirea de cec; 
mandatul (ordinul) necondiționat dat băncii de a plăti o anumită sumă de bani; 
numele trasului (banca); 
locul de plată; 
data şi locul emiterii; 
semnătura trăgătorului. 
Deşi cecul are un regim juridic asemănător cambiei, se deosebeşte de aceasta prin: 

- raportul juridic existent între tras şi trăgător, numit fundamental la 
cambie, poartă denumirea de provizion sau disponibil la cec şi este esenţial pentru existența acestuia, 
constând într-un contract încheiat între trăgător şi banca unde se constituie acest disponibil, fie sub 
forma unui depozit bănesc, fie ca urmare a unei deschideri de credit; 

- cecul nu poate fi emis decât în limita sumei constituită ca provizion; 

- la cec trasul nu poate fi decât o bancă; 

- numărul de condiţii obligatorii este mai redus la cec, lipsind: numele 
beneficiarului (pentru că această menţiune este facultativă la cec, pe când pentru cambie legea nu 
permite cambia la purtător, admițând ca numele beneficiarului să nu fie indicat la emitere, ci doar 
ulterior, doar la cambia în alb), dar şi scadenţa (pentru că cecul este plătibil, fără excepţie “la vedere”, 
motiv pentru care este considerat doar un instrument de plată, nu şi de credit); 

- cecul nu poate fi tras asupra trăgătorului însuşi, spre deosebire de 


cambie; 

- în timp ce cambia în mod normal urmează a fi acceptată de tras 
(excepție cambia “la vedere”), cecul nu poate fi acceptat, chiar dacă ar exista o mențiune de acceptare 
înscrisă pe titlu, aceasta se consideră nescrisă; 

- pe când posesorul cambiei poate acționa la alegerea sa, fie împotriva 
acceptantului şi avaliştilor săi, fie împotriva debitorilor de regres, beneficiarul cecului are la dispoziție 
doar acţiunea de regres contra giranţilor, trăgătorului şi celorlalţi din aceeaşi categorie. Cecul este 
incompatibil cu acțiunea directă (contra acceptantului) pentru motivul că trasul (banca), lipsind obligația 
acceptării, nu are calitatea de debitor cambial. 


SECŢIUNEA 4 AVANTAJELE UTILIZĂRII TITLURILOR DE CREDIT 


Cele mai importante avantaje sunt: 

- existând un credit, plata este amânată până la împlinirea scadenţei; 

- se sting printr-o singură plată mai multe datorii; 

- având caracter de acte publice, există o mai mare siguranță privind existenţa şi circulația lor 
valabilă; 

- executarea este rapidă, fiind asigurată de o procedură specială; 

- există căi multiple de executare: fie cambială (directă, de regres), dar şi extracambială 
(acţiunea cauzală şi îmbogățirea fără justă cauză); 

- solidaritatea plăţii; cu cât există mai mulți semnatari, cu atât securitatea creditului creşte. 

